WhatsApp Virals – Page4– WhatsViral Now\nഅനുജനെയും വേണം, സ്കൂളും; ഹൃദയംതൊടും ഈ ചിത്രം!\nകൂട്ടുകാരിൽ പലർക്കും സ്കൂളിൽ പോകാൻ അത്ര ഇഷ്ടമൊന്നും കാണില്ല അല്ലേ.. അച്ഛനും അമ്മയും സ്കൂളിൽ വിടുന്നു, അതുകൊണ്ട് പോകുന്നു എന്ന മനോഭാവമുള്ളവരും കുറവല്ല. അയ്യോ ഇന്ന് സ്കൂളിൽ പോകണമല്ലോ എന്നോർത്താവും പലരും ഉറക്കമുണരുന്നത് തന്നെ. എന്നാൽ ഇത്തരക്കാരിൽ നിന്നൊക്കെ വ്യത്യസ്തനാകുകയാണ് ഫിലിപ്പീൻസിൽ നിന്നുള്ള ഒരു കൊച്ചു ബാലൻ. തന്റെ ഒരുവയസുകാരൻ കുഞ്ഞനിയനേയും കൊണ്ടാണ് അവൻ സ്കൂളിൽ വരുന്നത്. ഫിലിപ്പീൻസിലെ സാൽവേഷൻ എലിമെന്ററി സ്കൂളിലാണ് ഈ മിടുക്കൻ പഠിക്കുന്നത്.\nഫിലിപ്പീൻസിലെ പല ഗ്രാമങ്ങളിലും മാതാപിക്കളുടെ സാമ്പത്തിക ഞെരുക്കം മൂലം കുട്ടികളെയൊന്നും സ്കൂളുകളിൽ അയയ്ക്കാൻ അവർക്ക് സാധിക്കാറില്ല. മാതാപിതാക്കൾ കുടുംബം പുലർത്താൻ ജോലി തേടി പോകുമ്പോൾ മുതിർന്ന കുട്ടികൾ തങ്ങളുടെ ഇളയ സഹോദരങ്ങളെ നോക്കാനായി വീട്ടിൽ തന്നെ നിൽക്കാറാണ് പതിവ്.\nഇവിടെയാണ് ജസ്റ്റിനെന്ന ഒന്നാം ഗ്രേഡ്കാരൻ വ്യത്യസ്തനാകുന്നത്. തന്റെ കുഞ്ഞനുജനെ നോക്കേണ്ട ഉത്തരവാദിത്വം അവനാണ്, എന്നാൽ പഠിക്കാനും സ്കൂളിൽ പോകാനും ജസ്റ്റിന് ഇഷ്ടമാണുതാനും. രണ്ടും ഉപേക്ഷിക്കാൻ വയ്യാതായതോടെ അവൻ കുഞ്ഞനുജനേയും കൂട്ടി സ്കൂളിൽ വരാൻ തുടങ്ങി. ഒരു കൈകൊണ്ട് കുഞ്ഞിനെ മുറുകെ പിടിച്ചുകൊണ്ട് മറുകൈകൊണ്ട് നോട്ടെഴുതുന്ന ജസ്റ്റിന്റെ ചിത്രം സ്കൂളിലെ അധ്യാപിക തന്നെയാണ് സോഷ്യൽ മീഡിയയിൽ പങ്ക് വച്ചത്.\nജസ്റ്റിന്റെ പഠിക്കാനുള്ള ആഗ്രഹത്തെയും അവന്റെ ദൃഢനിശ്ചയത്തെയും സോഷ്യൽ മീഡിയ വാഴ്ത്തിപ്പാടുകയാണ്. ഏതവസ്ഥയിലും പഠനം നഷ്ടപ്പെടുത്തരുതെന്ന വലിയൊരു സന്ദേശമാണ് ജസ്റ്റിൽ നൽകുന്നത്. ഓരോ ചെറിയ കാരണങ്ങൾ പറഞ്ഞ് സ്കൂളിൽ പോകാതിരിക്കുന്ന എല്ലാ കൂട്ടകാർക്കും ഈ മിടുക്കൻ ഒരു മാതൃകയാകട്ടെ.\nPosted on February 6, 2018 February 6, 2018 Categories News, News Now\nവിദ്യാര്‍ത്ഥിക്ക് മുന്നില് മുട്ടിലിരുന്ന് യാചിച്ച് ഒരു പ്രിന്‍സിപ്പാല്.!\nചെന്നൈ: വിദ്യാര്‍ത്ഥിക്ക് മുന്നില് മുട്ടുകുത്തി കൈകൂപ്പി ഒരു സ്‌കൂള് പ്രിന്‍സിപ്പാള് കുറച്ചുദിവസങ്ങളായി സോഷ്യല് മീഡിയയില് വൈറലാണ് ഈ ചിത്രം.\nഅമ്പരിപ്പിക്കുന്ന ചിത്രത്തിന് പിന്നില് എന്താണെന്ന് അറിയാനുള്ള ആകാംക്ഷയാണ് സോഷ്യല് മീഡിയയില്. തമിഴ്‌നാട്ടിലെ വില്ലുപുരത്താണ് സംഭവം. വില്ലുപുരത്തെ സര്‍ക്കാര് സ്‌കൂളിലെ പ്രിന്‍സിപ്പാള് ജി. ബാലുവാണ് ചിത്രത്തില് കാണുന്നത്.\nക്ലാസില് കയറാന് തന്‍റെ ശിക്ഷ്യനോട് അഭ്യര്‍ത്ഥിക്കുകയാണ് ഈ പ്രിന്‍സിപ്പാള്. ജനുവരി 24ന് എടുത്ത ചിത്രം കഴിഞ്ഞ ദിവസമാണ് സോഷ്യല് മീഡിയയില് വൈറലായത്.\nപന്ത്രണ്ടാം ക്ലാസ് വിദ്യാര്‍ത്ഥിക്ക് മുന്നിലാണ് ബാലു മുട്ടുകുത്തിയത്. പതിവായി ക്ലാസില് കയറാത്ത വിദ്യാര്‍ത്ഥിയാണ് ഇയാളെന്നും അതിനാല് ക്ലാസില് കയറാന് അഭ്യര്‍ത്ഥിക്കുകയാണ് താന് ചെയ്തതെന്നും ബാലു കൂട്ടിച്ചേര്‍ത്തു.\nഅധ്യാപകരുടെ പീഡനത്തെ തുടര്‍ന്ന് വിദ്യാര്‍ത്ഥികള് ജീവനൊടുക്കുന്നത് സംബന്ധിച്ച വാര്‍ത്തകള് പ്രചരിക്കുന്ന കാലത്താണ് വ്യത്യസ്തനായ അധ്യാപകനെക്കുറിച്ചുള്ള വാര്‍ത്ത പുറത്ത് വന്നത്. പതിവായി സ്‌കൂളില് എത്താത്ത മിക്ക വിദ്യാര്‍ത്ഥികളുടേയും വീടുകളില് എത്തി ബാലു സമാനമായ അഭ്യര്‍ത്ഥന നടത്തിയിരുന്നു.\nആയിരത്തോളം വിദ്യാര്‍ത്ഥികള് വില്ലുപുരത്തെ സര്‍ക്കാര് സ്‌കൂളില് പഠിക്കുന്നുണ്ട്. കൂടുതലും കര്‍ഷകരുടെ മക്കളാണ് ഈ സ്‌കൂളില് പഠിക്കുന്നത്. കുട്ടികളുടെ കുടുംബവമായി ബന്ധം സ്ഥാപിക്കുന്നതിന് ഇവരുടെ വീടുകളില് പതിവായി സന്ദര്‍ശനം നടത്താറുണ്ട് ബാലു.\nവരും തലമുറയെ നേര്‍വഴിക്ക് നടത്താനാണ് തന്റെ ശ്രമമെന്ന് ബാലു പറഞ്ഞു. ഞാന് സര്‍ക്കാര് സ്‌കൂളില് പഠിച്ചയാളാണ്. കുട്ടികളെ നന്നാക്കാനാണ് എന്റെ ശ്രമം. അവിടെ ഈഗോയ്ക്ക് സ്ഥാനമില്ല.\nഎല്ലാ അധ്യാപകരും വിദ്യാര്‍ത്ഥികള്‍ക്ക് മുന്നില് മുട്ടുകുത്തി കൈകൂപ്പണമെന്ന് ഞാന് പറയുന്നില്ല. എന്നാല് വിദ്യാര്‍ത്ഥികളോട് സൗഹാര്‍ദപരമായി ഇടപെടാന് അധ്യാപകര് തയാറാകണം-ബാലു പറഞ്ഞു.\nPosted on February 6, 2018 Categories News, News Now\nPosted on February 5, 2018 Categories News, News Now\nഒറ്റ നോട്ടത്തിൽ നിങ്ങളെ തെറ്റിധരിപ്പിക്കുന്ന 15 ഫോട്ടോകൾ..!!\nPosted on February 5, 2018 February 5, 2018 Categories ImagesLeaveacomment on ഒറ്റ നോട്ടത്തിൽ നിങ്ങളെ തെറ്റിധരിപ്പിക്കുന്ന 15 ഫോട്ടോകൾ..!!


RBI may cut rates again to support growth | ആര്‍ബിഐയുടെ നിര്‍ണായക യോഗം നാളെ; പലിശ നിരക്ക് വീണ്ടും കുറച്ച് സമ്പദ്‌വ്യവസ്ഥയെ തിരിച്ചുപിടിക്കുക ലക്ഷ്യം - Financialviews.in\nആര്‍ബിഐയുടെ നിര്‍ണായക യോഗം നാളെ; പലിശ നിരക്ക് വീണ്ടും കുറച്ച് സമ്പദ്‌വ്യവസ്ഥയെ തിരിച്ചുപിടിക്കുക ലക്ഷ്യം\nന്യൂഡല്‍ഹി: ആര്‍ബിഐയുടെ പണനയ അവലോകന യോഗം ( monetary policy meet) നാളെ ആരംഭിക്കും. മൂന്ന് ദിവസത്തോളം നീണ്ടു നില്‍ക്കുന്ന യോഗത്തില് നിര്‍ണായക തീരുമാനങ്ങള് ഉണ്ടായേക്കും. സാമ്പത്തിക മാന്ദ്യം ശക്തമായതിനെ തുടര്‍ന്നാണ് റിസര്‍വ്വ് ബാങ്ക് ഓഫ് പലിശ നിരക്ക് വീണ്ടും കുറച്ചേക്കുക. രണ്ടാം പാദത്തില് വളര്‍ച്ചാ നിരക്ക് കുറഞ്ഞ നിരക്കിലേക്കെത്തിയതിനെ തുടര്‍ന്നാകും റിസര്‍വ്വ് ബാങ്ക് ഓഫ് ഇന്ത്യയുടെ പുതിയ വായ്പാ നയം പ്രാബല്യത്തില് വരിക. സെപ്റ്റംബറിലവസാനിച്ച രണ്ടാം പാദത്തില് ഇന്ത്യയുടെ വളര്‍ച്ചാ നിരക്ക് 4.5 ശതമാനത്തിലേക്ക് ചുരുങ്ങിയിരുന്നു.\nഅതേസമയം ആഭ്യന്തര ഉത്പ്പാദനത്തില് തളര്‍ച്ചയുണ്ടായതിന്റെ അടിസ്ഥാനത്തില് റിപ്പോ നിരക്ക് കുറച്ച് വിപണിയെ ശക്തിപ്പെടുത്തുകയെന്നതാണ് ആര്‍ബിഐ ലക്ഷ്യമിടുക. പലിശ നിരക്കില് കുറവ് വരുത്തുന്നതോടെ വളര്‍ച്ചാ നിരക്ക് ഉയര്‍ത്താന് സാധിക്കുമെന്നാണ് ആര്‍ബിഐ വൃത്തങ്ങള് നല്‍കുന്ന സൂചന. ഡിസംബര് മൂന്ന് മുതല് അഞ്ച് വരെയാണ് ആര്‍ബിഐയുടെ പണനയ അവലോകന യോഗം. 25 ബേസിസ് പോയിന്റോളം കുറവ് വരുത്തിയേക്കുമെന്നാണ് റിപ്പോര്‍ട്ട്.\nനിലവില് റിസര്‍വ്വ് ബാങ്ക് ഓഫ് ഇന്ത്യ ഈ വര്‍ഷം ഇതുവരെ നിരക്ക് 135 ബേസിസ് പോയിന്റ് കുറച്ചുകൊണ്ട് റിപ്പോ നിരക്ക് 5.15 ശതമാനത്തിലേക്ക് എത്തിച്ചിട്ടുണ്ട്. രാജ്യത്തെ ഉപഭോഗ മേഖലയെയും വ്യവസായിക മേഖലയെയും ശക്തിപ്പെടുത്തുക എതാണ് ആര്‍ബിഐയുടെ പുതിയ ലക്ഷ്യം.\nരണ്ടാം പാദത്തില് ജിഡിപി വളര്‍ച്ചാ നിരക്കിലെ കണക്കുകല് അവലോകനം ചെയ്താല് വിവിധ മേഖലകളിലെ വളര്‍ച്ചയില് മുന്‍വര്‍ഷത്തെ അപേക്ഷിച്ച് ഇടിവ് രേഖപ്പെടുത്തിയിട്ടുണ്ട്. അഗ്രികള്‍ച്ചര്, ഫോറസ്ട്രി, മത്സ്യബന്ധനം തുടങ്ങിയ മേഖലകളില് സെപ്റ്റംബറില് അവസാനിച്ച രണ്ടാം പാദത്തില് 2.1 ശതമാനം ആണ് വളര്‍ച്ച. മുന്‍വര്‍ഷം 4.9 ശതമാനമായിരുന്നു വളര്‍ച്ചയില് രേഖപ്പെടുത്തിയത്. മൈനിങ്, ക്വാറി മേഖലകളില് 0.1 ശതമാവും, നിര്‍മ്മാണ മേഖലയില് 0.1 ശതമാനവും, കണ്‍ട്രക്ഷന് മേഖലയില് 3.3 ശതമാനം, ട്രേഡ്, ഹോട്ടല്, ട്രാന്‍സ്പോര്‍ട്ട മേഖലയില് രേഖപ്പെടുത്തിയത് 4.8 സതമാനവുമാണ്. മുന്‍വര്‍ഷത്തെ അപേക്ഷിച്ച് ഭീമമായ ഇടിവാണ് നടപ്പുവര്‍ഷത്തിലെ രണ്ടാം പാദത്തില് രേഖപ്പെടുത്തിയത്.\nRead more topics: # RBI may cut, # ആര്‍ബിഐ പലിശ നിരക്ക്, # December 3, # ഡിസംബര് 3, # monetary policy committee, # പണനയ അവലോകന യോഗം,


110ാം പിറന്നാള് ആഘോഷിക്കാനൊരുങ്ങി പുതുപ്പള്ളിക്കാരുടെ 'കുഞ്ഞമ്മാവന്'\nപുതുപ്പള്ളി കാടാമുറി നരസിംഹക്ഷേത്രത്തിന് പുറക് വശത്തെ വീട്ടിൽ താമസിക്കുന്ന രാമൻനായർ നാട്ടുകാരുടെ കുഞ്ഞമ്മാവനാണ്.\nKottayam, First Published Jan 24, 2019, 11:21 PM IST\nകോട്ടയം: കഴിഞ്ഞ ദിവസമാണ് ലോക മുത്തച്ചൻ മസാസോ നൊനാക്ക ഈ ലോകത്തോട് വിട പറഞ്ഞത്. 113 വയസ്സായിരുന്നു മസാസോ നൊനാക്കയ്ക്ക്. നമ്മള് മലയാളികള്‍ക്കുമുണ്ട് ഇതുപോലൊരു മുത്തച്ചൻ. കോട്ടയത്തുകാരനായ പുതുപ്പള്ളി എറികാട് രാമൻനായര്. വയസ്സ് 110 ആണ് രാമന് നായര്‍ക്ക്.\nപുതുപ്പള്ളി കാടാമുറി നരസിംഹക്ഷേത്രത്തിന് പുറക് വശത്തെ വീട്ടിൽ താമസിക്കുന്ന രാമൻനായർ നാട്ടുകാരുടെ കുഞ്ഞമ്മാവനാണ്. ഓർമ്മക്കുറവും നടക്കാൻ പ്രയാസവുമൊഴിച്ചാല് മറ്റ് അസുഖങ്ങളൊന്നുമില്ല. 1909 ഫെബ്രുവരി 22നാണ് രാമൻനായരുടെ ജനനമെന്നാണ് ആധാരത്തിൽ രേഖപ്പെടുത്തിയിരിക്കുന്നത്. ഈ കണക്ക് പ്രകാരം വരുന്ന ഫെബ്രുവരി 22ന് 110 വയസ് തികയും.\nപഴയകാര്യങ്ങൾ പലതും മറന്ന് പോയിട്ടുണ്ടെങ്കിലും ചിലത് ഒളിമങ്ങാതെ നിൽക്കുന്നുണ്ട്. ഉമ്മൻചാണ്ടിയുടെ അച്ഛന്റ അച്ഛനുമായി പ്രവർത്തിച്ച ഓർമ്മ രാമൻനായർക്ക് ഇപ്പോഴുമുണ്ട്. കർഷകനായിരുന്ന രാമൻനായരുടെ പ്രധാനവിനോദം ചീട്ടുകളിയാണ്. രാമന്‍നായരുടെ 110-ാം ജന്മദിനം ആഘോഷമാക്കാനാണ് ബന്ധുക്കളുടെ തീരുമാനം.\nLast Updated Jan 24, 2019, 11:21 PM IST\nകോണ്‍ഗ്രസ് വിട്ട ജി.രാമന് നായര്‍ക്ക് ബിജെപി ഉപാധ്യക്ഷ സ്ഥാനം; കൂടുതല് കോണ്‍ഗ്രസ് നേതാക്കളെത്തുമെന്ന് ശ്രീധരന് പിള്ള\nസെന്‍കുമാര് അമിത്ഷായെ കണ്ടു: രാമന് നായരും മാധവന് നായരും ബിജെപിയില് ചേര്‍ന്നു\nകോണ്‍ഗ്രസ് നേതാവ് ജി.രാമന് നായര് ബിജെപിയിലേക്ക്


"ദിലീഷ് പോത്തൻ മുത്താണ്, പ്രസാദ് എന്‍റെ സ്വത്തും..!'\nSunday, July 2, 2017 2:14 AM IST\nപ്രസാദ് തന്നെ തേടിയെത്തിയ വഴി ഒരു കഥ പറയുംപോലെ സുരാജ് പറഞ്ഞു തന്നപ്പോൾ കേട്ടിരിക്കാൻ നല്ല രസമുണ്ടായിരുന്നു. "ഇതൊക്കെ ഒരു ഭാഗ്യമല്ലേ... എന്തായാലും എനിക്ക് കിട്ടാനുള്ളതെല്ലാം എന്നിലേക്ക് തന്നെയെത്തുമെന്ന് വിശ്വസിക്കുന്ന കൂട്ടത്തിലാണ് ഞാൻ. ഇല്ലായെങ്കിൽ കറങ്ങിത്തിരിഞ്ഞ് ഒരിക്കലും പ്രസാദ് എന്‍റെ അരികിൽ എത്തില്ല. ദിലീഷിന്‍റെ പടത്തിൽ ചെറിയ വേഷമെങ്കിലും കിട്ടിയാൽ മതിയെന്ന് ആഗ്രഹിച്ചിരിക്കേ പ്രധാന വേഷം തന്നെ വിശ്വസിച്ച് ഏൽപ്പിച്ചപ്പോൾ ഒരുപാട് സന്തോഷമായി.’\nനല്ല വേഷങ്ങൾക്കായി, അതിപ്പോൾ ചെറുതാണെങ്കിൽ കൂടി ചെയ്യാൻ ആള് റെഡിയാണ്. സ്റ്റാർട്ട് കാമറ... ആക്ഷൻ എന്നു പറഞ്ഞു കഴിയുന്പോൾ സംവിധായകൻ പറഞ്ഞു തന്ന കഥാപാത്രമായി സുരാജ് മാറിക്കഴിഞ്ഞിരിക്കും. സുരാജ് സാധാരണക്കാരിൽ സാധാരണക്കാരനാണ്. അതുപോലെ തന്നെയാണ് തൊണ്ടിമുതലും ദൃക്സാക്ഷിയിലെ നാട്ടിൻപുറത്തുകാരൻ പ്രസാദും. ഈ സിനിമയെക്കുറിച്ച് എത്ര പറഞ്ഞാലും തീരില്ലായെന്ന് ആദ്യമേ പറഞ്ഞെങ്കിലും പുതിയ സിനിമയുടെ ഷൂട്ടിംഗ് തിരക്ക് ഈ കഥപറച്ചിലിന് ഇടയിൽ കയറി കട്ട് പറഞ്ഞു. അപ്പോഴേക്കും പോത്തൻസ് ബ്രില്യൻസിനെക്കുറിച്ചും തൊണ്ടിമുതലും ദൃക്സാക്ഷിയിലെ തന്‍റെ കഥാപാത്രത്തെക്കുറിച്ചുമെല്ലാം സുരാജ് വാതോരാതെ സംസാരിച്ചു കഴിഞ്ഞിരുന്നു.\nദിലീഷ് പോത്തനെ നേരത്തെ അറിയാം. കണ്ടിട്ടുണ്ട്, സംസാരിച്ചിട്ടുണ്ട്. അപ്പോഴെല്ലാം മികച്ചൊരു സംവിധായകൻ അദ്ദേഹത്തിന്‍റെ ഉള്ളിന്‍റെയുള്ളിൽ ഉറങ്ങിക്കിടപ്പുണ്ടായിരുന്നെന്ന് എനിക്കറിയില്ലായിരുന്നു. മഹേഷിന്‍റെ പ്രതികാരം കണ്ടതോടെയാണ് പുള്ളിയുടെ ഒരു ബിഗ് ഫാനായി ഞാൻ മാറുന്നത്. പിള്ളേരെല്ലാം ഇപ്പോൾ പറഞ്ഞു നടക്കുംപോലെ "പോത്തേട്ടൻസ് ബ്രില്യൻസ്' നിറഞ്ഞുനിൽക്കുന്ന സിനിമ. ചിത്രം കണ്ടിറങ്ങിയപ്പോൾ തന്നെ അദ്ദേഹത്തെ വിളിച്ച് അഭിനന്ദിച്ചു. പിന്നെ നേരിട്ടു കണ്ടപ്പോൾ ചിത്രത്തെക്കുറിച്ച് കൂടുതൽ സംസാരിച്ചു. അന്ന് ഞാൻ ചുമ്മാ തമാശയ്ക്ക് ദിലീഷിനോട് പറഞ്ഞിരുന്നു അടുത്ത പടത്തിൽ ഒരു ചെറിയ റോളെങ്കിലും തരണേയെന്ന്. പിന്നീട് "എബി' സിനിമയുടെ സെറ്റിൽവെച്ചാണ് ദിലീഷിന്‍റെ അടുത്ത ചിത്രത്തെ കുറിച്ച് കേൾക്കുന്നത്.\nപേര് കേട്ടതും ത്രില്ലായി\nഎബി സിനിമയുടെ ഷൂട്ടിംഗ് ലൊക്കേഷനിൽ വച്ചൊരു പയ്യനാണ് ഈ പേരിനെക്കുറിച്ച് പറയുന്നത്. "തൊണ്ടിമുതലും ദൃക്‌സാക്ഷിയും..!’ പേര് കേട്ടതോടെ ഞാൻ ഫ്ളാറ്റായി. പലവട്ടം ആ പേര് മനസിൽ ഞാൻ പറഞ്ഞുനോക്കി. അപ്പോഴെല്ലാം ചിരിയാണ് മുഖത്ത് വിരിഞ്ഞത്. അപ്പോഴേക്കും പയ്യന്‍റെ അടുത്ത കമന്‍റ് എത്തി. ദിലീഷേട്ടന്‍റെ പടത്തിനായി കട്ടവെയിറ്റിംഗിലാണത്രേ കക്ഷി. അപ്പഴേ ഞാൻ മനസിൽ കരുതി ഇന്ന് രാത്രി ദിലീഷിനെ ഒന്നു വിളിക്കണം. എങ്ങാനും ഒരു ചാൻസ് കിട്ടായാലോ. പറയാൻ പറ്റില്ലല്ലോ എപ്പോഴാണ് നല്ല നേരം വരുകയെന്ന്.\nദിലീഷിനെ വിളിക്കാനായി രാത്രിയിൽ ഫോണെടുത്തതും ഒരു കോൾ എനിക്ക് ഇങ്ങോട്ട് വന്നു. ഹലോ ദിലീഷ് പോത്തനാണ്, അണ്ണാ നിങ്ങൾ എവിടെയുണ്ടെന്നുള്ള ചോദ്യവും പെട്ടെന്നായിരുന്നു. ചിരിച്ചോണ്ട് ഞാൻ പറഞ്ഞു, എടോ ദേ ഞാൻ നിങ്ങളെ വിളിക്കാൻ തുടങ്ങുവാരുന്നു. ഡയൽ ചെയ്യാൻ വേണ്ടി ഫോണെടുത്തപ്പോളാണ് നിന്‍റെ വിളി ഇങ്ങോട്ട് വന്നത്. അതൊക്കെ പോട്ട്, നിങ്ങൾ എവിടുണ്ട് അതു പറയെന്നായി ദിലീഷ്. അതിന് മറുപടി പറയാതെ ഒരു കാര്യം പറയാനുണ്ടെന്ന് പറഞ്ഞ് വീണ്ടും ഞാൻ സംസാരിക്കാൻ തുടങ്ങി.\nചെറിയ വേഷം കിട്ടുമോ..\nപടത്തിന്‍റെ പേര് ഉഗ്രനായിട്ടുണ്ട്. നിങ്ങൾ അതിനകത്ത് ഒരു സീനെങ്കിലും എനിക്ക് തരണം കേട്ടോ. സീനിന്‍റെ കാര്യമെല്ലാം ശരിയാക്കാം. ഇന്നു തന്നെ ഒന്നു നേരിട്ട് കാണണമല്ലോ ഇപ്പോൾ എവിടാണ് നിങ്ങൾ അത് പറയെന്നായി ദിലീഷ്. റൂമിൽ തന്നെയുണ്ട് നിങ്ങൾ ഇങ്ങ് പോരെന്നായി ഞാൻ. എന്താണ് സംഭവമെന്നോ കാര്യമെന്നോ അറിയില്ല. എന്തായാലും ഒരു സീനെങ്കിൽ ഒരു സീൻ അത് ഓക്കെയായിട്ടുണ്ടാവുമെന്ന് മനസ് പറഞ്ഞു.\nദിലീഷ് റൂമിലോട്ട് വന്നു, ഇങ്ങോട്ട് എന്തെങ്കിലും പറയുന്നതിന് മുന്നേ ചാടിക്കയറി ഞാൻ അങ്ങോട്ട് പറഞ്ഞു. നിങ്ങൾ ഇപ്പോൾ വന്നത് എന്ത് കാര്യത്തിനായാലും ഞാൻ സാധിച്ചു തരും. പക്ഷേ, നിങ്ങളുടെ അടുത്ത ചിത്രത്തിൽ ഒരു സീൻ തരണം. അണ്ണൻ ഇപ്പോൾ ഞാൻ പറയുന്ന ഈ കഥയൊന്ന് കേൾക്ക്, എന്നിട്ട് നമുക്ക് സീനിനെ കുറിച്ച് സംസാരിക്കാമെന്നായി ദിലീഷ്. വിശദമായി കഥ പറയുന്നതിനൊപ്പം ഒരു കഥാപാത്രത്തെക്കുറിച്ച് മാത്രമായി എടുത്തു പറയുന്നത് ഞാൻ ശ്രദ്ധിച്ചു. "ശരിക്കും ഫഹദ് ഫാസിലും സൗബിനുമാണ് ഈ കഥാപാത്രങ്ങൾ ചെയ്യേണ്ടിയിരുന്നത്. പക്ഷേ, സൗബിൻ അവൻ സംവിധാനം ചെയ്യുന്ന സിനിമയുമായി തിരക്കിലാണ്. അപ്പോഴാണ് അണ്ണന്‍റെ കാര്യം മനസിൽ വന്നത് നേരെ ഇങ്ങ് പോന്നു..'\nഅണ്ണനോട് കഥപറയാൻ വരുന്ന കാര്യം ആരോടും പറഞ്ഞിട്ടില്ല. അണ്ണന്‍റെ ഡേറ്റ് നോക്കീട്ടല്ലേ എന്തെങ്കിലും ഉറപ്പിക്കാൻ പറ്റു. മുഴുനീളെയുള്ള വേഷമാണ്. ചിത്രത്തിലെ ഒരു പ്രധാന കഥാപാത്രം. ഇത് കേട്ടപാടെ ഞാൻ ഓക്കെ പറഞ്ഞു. ചെറിയ വേഷമെങ്കിലും ചെയ്യണം എന്നു കരുതിയിരുന്ന എന്നോട് മുഴുനീള വേഷം ഉണ്ടെന്ന്. വിട്ടുകളയുമോ ഞാൻ. പ്രസാദിന്‍റെ കാര്യം ഞാനേറ്റു എന്ന രീതിയിൽ ഡബിൾ ഓക്കെ പറഞ്ഞു.\nഷൂട്ടിംഗ് തുടങ്ങിയതോടെ ദിലീഷിനെ കൂടുതൽ അടുത്തറിയാൻ തുടങ്ങി. ഓരോ കഥാപാത്രത്തെയുംകുറിച്ച് പുള്ളി വിശദീകരിച്ച് കൊടുക്കുന്നത് കാണാൻ തന്നെ നല്ല ചന്തമാണ്. ദിലീഷ് എങ്ങനെ പറഞ്ഞുതന്നോ അതുപോലെയെല്ലാം ചെയ്തു. അതുമാത്രം മതിയാരുന്നു. സംവിധായകനറിയാം പുള്ളി ഉദ്ദേശിച്ച സംഭവം കിട്ടിയോ ഇല്ലയോയെന്നെല്ലാം. ദിലീഷ് സെറ്റിലുള്ളവരെ ട്രീറ്റ് ചെയ്യുന്ന രീതിക്ക് തന്നെ ഒരു പ്രത്യേകയുണ്ട്.\nപോത്തന്‍റെയും ശ്യാം പുഷ്കരന്‍റെയും കൂടെ ഇരുന്നാൽ അവർ പതുക്കെ കഥപറഞ്ഞ് തുടങ്ങും. എന്താണ് അവര് ഉദ്ദേശിക്കുന്നതെന്നുള്ളത് നമ്മുടെ മനസിലേക്ക് താനെ ഓടിക്കയറും. പിന്നെ ഇറങ്ങിപ്പോകില്ല. പിന്നീട് ഒരു സംശയം പോലും ചോദിക്കേണ്ടി വരില്ല. ആ കഥയ്ക്കൊപ്പം നമ്മളും യാത്രചെയ്യും. ഫൈനൽ ഷൂട്ടിന് മുന്നേ റിഹേഴ്സലൊക്കെ ഉണ്ടായിരുന്നു. ആ റിഹേഴ്സൽ കഴിയുന്നതോടെ സംഭവം എല്ലാം ഓക്കെയാകും. പിന്നെ ചുമ്മാ കൂളായി കാമറയ്ക്ക് മുന്നിൽ വന്നു നിന്നാൽ മതി.\nചിത്രത്തിൽ എന്‍റെ നാട്ടുകാരിയായി, കാമുകിയായി പിന്നെ ഭാര്യയായും എത്തുന്നത് പുതുമുഖം നിമിഷ സജയനാണ്. തുടക്കക്കാരിയുടെ യാതൊരു പരുങ്ങലോ പേടിയോ ഇല്ലാണ്ടാണ് ശ്രീജയായി നിമിഷ മാറിയത്. മുഖത്ത് യാതൊരുവിധ ടെൻഷനും കാണാൻ സാധിച്ചില്ല. അപ്പോൾ ഞാൻ ചിന്തിച്ചു, ദിലീഷിനെ സമ്മതിക്കണം... ഈ കുട്ടിയുടെ ആദ്യത്തെ സിനിമ... അതും നല്ലൊരു റോൾ. ആ കുട്ടിയെവരെ പോത്തൻ കാര്യങ്ങളെല്ലാം പറഞ്ഞ് മനസിലാക്കി കൂളാക്കി. ഒരു കൂസലുമില്ലാതെയാണ് നിമിഷ ശ്രീജയായി മാറിയത്.\nശേ.. ഇങ്ങനെയൊക്കെ പറയാമോ... സന്തോഷം എന്നു പറയുന്നത് പോത്തൻ ഇങ്ങനെ ചിന്തിച്ചതിനാണ്. സുരാജ് ഇങ്ങനെ വന്നാൽ പ്രേക്ഷകർ സ്വീകരിക്കുമെന്ന് സംവിധായകൻ തോന്നിയല്ലോ. ഒരു 20 വയസൊക്കെ കുറഞ്ഞ പോലൊരു ഫീൽ ആയിരുന്നു ആ സമയത്ത്. വലിയൊരു വെല്ലുവിളി തന്നെയായിരുന്നു. പാട്ട് എല്ലാവർക്കും ഇഷ്ടപ്പെട്ടുവെന്നു കേട്ടപ്പോൾ തന്നെ ആശ്വാസമായി. അതിലാണല്ലോ ഈ സംഗതിയെല്ലാം ഉള്ളത്. ഏത് പ്രണയമേ.. പിന്നെ ഫുൾടൈം പ്രണയമല്ലല്ലോ. കഥ ആവശ്യപ്പെടുന്നത് കൊണ്ട് സംഭവിച്ചു പോയതാണ്.\nഫഹദ് ഫാസിലും ഞാനും പിന്നെ പോലീസുകാരും തമ്മിലുള്ള ഒരു കൂട്ടയോട്ടമുണ്ട് സിനിമയിൽ. അതിനിടയിൽ വെള്ളത്തിലേക്ക് തെറിച്ചു വീഴുന്ന സീനുണ്ട്. ഫൈറ്റേഴ്സും മറ്റും വന്ന് ആ സീനിന്‍റെ റിഹേഴ്സൽ കാണിച്ചു. ഞാനും ഫഹദും ഇതെല്ലാം കണ്ടോണ്ട് ഇപ്പുറത്തിരിപ്പുണ്ട്. റിഹേഴ്സൽ കഴിഞ്ഞപ്പോൾ ഞങ്ങൾ രണ്ടാളും പറഞ്ഞു, കൊള്ളാം ഗംഭീരമായിട്ടുണ്ടെന്ന്. ഉടനെ ദിലീഷ് വന്നു പറഞ്ഞു, അണ്ണാ റെഡിയല്ലേ ടേക്ക് നോക്കിയാലോയെന്ന്. ഡ്യൂപ്പായിരിക്കും ഇതൊക്കെ ചെയ്യുക എന്നുള്ള ധാരണയിലായിരുന്നു ഞാനും ഫഹദും. ഫൈറ്റേഴ്സ് കാട്ടിയതെല്ലാം ഞാനും ഫഹദും കൂടെ ചെയ്യണമെന്ന് കേട്ടപ്പഴേ എന്‍റെ കിളിപോയി.\nപരിക്ക് പറ്റിയാൽ ജീവിതം കട്ടപ്പൊക\nഎന്‍റെ വലതുകൈ നേരത്തെ ഒടിഞ്ഞതാണ്. ഈ ഉരുണ്ടു പിടിക്കുന്ന സീനെല്ലാം ചെയ്ത് കൈക്ക് എന്തെങ്കിലും സംഭവിച്ചാൽ പിന്നെ ജീവിതം കട്ടപ്പൊക ആയില്ലേ. പക്ഷേ, എന്തൊക്കെ പറഞ്ഞിട്ടും ദിലീഷ് സമ്മതിച്ചില്ല. പാതി മനസിൽ നിന്ന് ഫഹദും കൂടി ഓക്കെ പറഞ്ഞതതോടെ ആ സീൻ രണ്ടും കൽപ്പിച്ച് അങ്ങ് ചെയ്തു. ദൈവഭാഗ്യം ഒന്നും സംഭവിച്ചില്ല. ഫഹദുമൊത്ത് നല്ല സിങ്കോടെ ആ സീൻസെല്ലാം ചെയ്ത് തീർത്തു.അതിന്‍റെ ബിഗ് റിസൽട്ട് തിയറ്ററിൽ കാണാനും സാധിച്ചു.\nപെർഫോം ചെയ്യാൻ ഒന്നും കിട്ടിയില്ലല്ലോ...\nഇതിൽ വലുതായി പെർഫോം ചെയ്യാൻ മാത്രം ഒന്നും കിട്ടിയില്ലല്ലോയെന്നുള്ള ചിന്ത ഷൂട്ടിംഗ് കഴിഞ്ഞപ്പോൾ എന്നെ വല്ലാതെ അലട്ടിയിരുന്നു.പക്ഷേ ഡബ്ബിംഗ് തിയറ്ററിൽ ചെന്നപ്പോൾ എന്‍റെ ധാരണകളെല്ലാം മാറി. ഞാൻ ഞെട്ടിപ്പോയി. ഇത് ഞാൻ തന്നെയാണോയെന്ന് സ്വയം ചോദിക്കേണ്ട സ്ഥിതി. അപ്പോഴേക്കും പോത്തന്‍റെ ചോദ്യം എത്തി. നീ ഇതിൽ അധികമൊന്നും പെർഫോം ചെയ്തിട്ടില്ലായെന്നുള്ള തോന്നൽ ഉണ്ടായിരുന്നുവല്ലേയെന്ന്.\nനിനക്ക് ഷൂട്ടിംഗ് സമയത്ത് പെർഫോം ചെയ്യാൻ ഒന്നുമില്ലായെന്നു തോന്നിയപ്പോൾ തന്നെ നീ സിനിമയോട് ഇഴുകിച്ചേർന്നു കഴിഞ്ഞിരുന്നു. പിന്നീട് സംഭവിച്ചതെല്ലാമാണ് റിയലിസ്റ്റിക്ക് പെർഫോമൻസെന്നു പറയുന്നത്. നീ സിനിമയോട് ചേർന്നു നിന്നപ്പോളാണ് നിനക്ക് അങ്ങനെ ഒരു തോന്നൽ ഉണ്ടായത്. നീ ചുമ്മാ ബിഹേവ് ചെയ്യുവായിരുന്നു. നിന്‍റെ ഉള്ളിൽ നീ അഭിനയിക്കുവാണെന്നുള്ള തോന്നൽ തനിയെ ഇല്ലാണ്ടായതാണ്. ഇതെല്ലാം ദിലീഷ് പറഞ്ഞപ്പോൾ ചുമ്മാ ഞാൻ കേട്ടോണ്ടു നിന്നതേയുള്ളു. കാരണം എന്നെ ഞാൻ അറിയാതെ തന്നെ ഇങ്ങനെയാക്കി മാറ്റിയത് ദിലീഷാണ്.\nചിത്രത്തിൽ അലൻസിയർ ചേട്ടനൊഴിച്ച് ഒട്ടുമിക്ക ആൾക്കാരും ഒറിജിനൽ പോലീസുകാർ തന്നെയാണ്. അറിയാതെ തന്നെ ഒരു ബഹുമാനം നമ്മൾ അവർക്ക് കൊടുത്തു പോകും. സെറ്റിൽ ചിരിയും കളിയുമായി ബഹുരസമായിരുന്നു. അവരെല്ലാം ചിത്രത്തിൽ തകർത്ത് അഭിനയിച്ചിട്ടുമുണ്ട്. അവർക്ക് പോലീസ് സ്റ്റേഷനിലെ കാര്യങ്ങളെല്ലാം അറിയാവുന്നത് കാരണം സ്മൂത്തായി അങ്ങ് ചെയ്തു. യഥാർഥ പോലീസ് സ്റ്റേഷനിൽ നടക്കുന്ന കാര്യങ്ങൾ സിനിമയിൽ കാണാനാവും.\nഓരോ നാട്ടിൻപുറത്തും പ്രസാദുമാരുണ്ട്. അതുപോലെ ഞാൻ ജനിച്ചു വളർന്ന നാട്ടിലും പ്രസാദിനെ പോലെയുള്ളവരുണ്ട്. പിന്നെ ആ കഥാപാത്രത്തിലേക്ക് ഇറങ്ങി ചെല്ലാൻ ഒട്ടും ടെൻഷൻ അടിച്ചിട്ടില്ല. കാരണം അത്രയും ഡീറ്റെയിലായിട്ടാണ് ദിലീഷ് പറഞ്ഞു തന്നത്. വിദ്യാഭ്യാസമുള്ള, തല്ലുകൂടാൻ പോകാത്ത, മറ്റുള്ളവരെ ഉപദ്രവിക്കാൻ നിക്കാത്ത പാവത്താനായ ഒരു നാട്ടിൻപുറത്തുകാരൻ. അതാണ് പ്രസാദ്.\nഇതിനോടകം ഒരുപാട് പേര് വിളിച്ചു, മെസേജ് അയച്ചു. എല്ലാവരും ചിത്രത്തെക്കുറിച്ച് വാതോരാതെയാണ് സംസാരിക്കുന്നത്. അത് കേൾക്കുന്പോൾ ഉണ്ടായ സന്തോഷം പറഞ്ഞറിയിക്കാൻ പറ്റില്ല. ചിത്രത്തിലെ രണ്ടു പ്രസാദുമാരും കൊള്ളാം. നല്ല റിയലിസ്റ്റിക്കായി തോന്നി. ത്രില്ലർ മൂവി പോലെ രസകരം. സിനിമ മൊത്തത്തിൽ നന്നായിട്ടുണ്ടെന്നുള്ള റിപ്പോർട്ടാണ് കിട്ടിക്കൊണ്ടിരിക്കുന്നത്. ഇതിനെല്ലാം ഒറ്റ കാരണമേയുള്ളു പോത്തൻസ് ബ്രില്യൻസ്...!


200 മീറ്ററിലും നിരാശപ്പെടുത്തി ദ്യുതി ചന്ദ്; സെമി കാണാതെ പുറത്ത് | Dutee Chand fails to qualify for womens 200m Semis\n23.00 സെക്കന്‍ഡാണ് താരത്തിന്റെ ബെസ്റ്റ്. അതിനടുത്തെത്താന് പോലും ദ്യുതിക്ക് സാധിച്ചില്ല. അമേരിക്കയുടെ ഗബ്രിയേല തോമസ് (21.61) ഒന്നാം സ്ഥാനത്ത് ഫിനിഷ് ചെയ്തു.\nTokyo, First Published Aug 2, 2021, 8:51 AM IST\nടോക്യോ: 200 മീറ്ററില് ഹീറ്റ്‌സിലും ഇന്ത്യന് സ്പ്രിന്റര് ദ്യൂതി ചന്ദ് പുറത്ത്. ഹീറ്റ്‌സില് സീസണിലെ മികച്ച സമയത്തോടെ ഫിനിഷ് ചെയ്‌തെങ്കിലും സെമി ഫൈനലിന് യോഗ്യത നേടാനായില്ല. 23.85 സെക്കന്‍ഡ് സമയമെടുത്താണ് ദ്യുതി മത്സരം പൂര്‍ത്തിയാക്കി. നാലാം ഹീറ്റ്‌സില് മത്സരിച്ച ദ്യുതി അവസാന സ്ഥാനത്താണ് ഫിനിഷ് ചെയ്തത്.\n23.00 സെക്കന്‍ഡാണ് താരത്തിന്റെ ബെസ്റ്റ്. അതിനടുത്തെത്താന് പോലും ദ്യുതിക്ക് സാധിച്ചില്ല. അമേരിക്കയുടെ ഗബ്രിയേല തോമസ് (21.61) ഒന്നാം സ്ഥാനത്ത് ഫിനിഷ് ചെയ്തു. നമീബിയയുടെ ക്രിസ്റ്റിന ബോവ (22.67), ബ്രസീലിന്റെ ക്രിസ്റ്റീന വിറ്റോറിയ റോസ എന്നിവരാണ് തുടര്‍ന്നുള്ള സ്ഥാനങ്ങളില്.\nനേരത്തെ ലോക റാങ്കിംഗിലെ സ്ഥാനത്തിന്റെ അടിസ്ഥാനത്തിലാണ് ദ്യുതി ഒളിംപിക്‌സിന് യോഗ്യത നേടിയിരുന്നത്. രണ്ട് ദിവസങ്ങള്‍ക്ക് മുമ്പ് നടന്ന 100 മീറ്ററിലും താരത്തിന് സെമി ഫൈനലിന് യോഗ്യത നേടാന് കഴിഞ്ഞിരുന്നില്ല.\nട്രാക്ക് ആന്‍ഡ് ഫീല്‍ഡില് ഇന്ത്യയുടെ നിരാശപ്പെടുത്തുന്ന പ്രകടനം തുടരുകയാണ്. ഇതുവരെ അവിനാഷ് സാബ്ലെ (സ്റ്റീപ്പിള് ചേസ്), എം പി ജാബിര് (400 ഹര്‍ഡില്‍സ്), 400 മീ റിലെ ടീം (മുഹമ്മദ് അനസ്, രേവതി വീരമണ്ണി, ശുഭ വെങ്കടേശന്, ആരോഗ്യ രാജീവ്) എന്നിവരെല്ലാം പുറത്തായിരുന്നു.\nLast Updated Aug 2, 2021, 8:51 AM IST


ലോക്ക്ഡൗണ് സ്ട്രാറ്റജിയില് 16ന് ശേഷം മാറ്റം വരുത്തും: മുഖ്യമന്ത്രി – varthamanam\nസംസ്ഥാനത്താകെ ഒരേ തരത്തിലുള്ള നിയന്ത്രണങ്ങളും പരിശോധനാ രീതിയും നടപ്പാക്കുന്നതിന് പകരം രോഗ വ്യാപനത്തിന്റെ തീവ്രതയ്ക്കനുസരിച്ച് വ്യത്യസ്ത തോതില് നിയന്ത്രണങ്ങള് ഏര്‍പ്പെടുത്തും. തദ്ദേശ സ്വയംഭരണ സ്ഥാപനങ്ങളെ രോഗവ്യാപനത്തിന്റെ തോതു കണക്കാക്കി തരം തിരിച്ചു പ്രതിരോധ പ്രവര്‍ത്തനം നടപ്പാക്കും.\nതിരുവനന്തപുരം: സംസ്ഥാനത്ത് ഇപ്പോഴുള്ള ലോക്ക്ഡൗണ് 16 വരെ തുടരുമെന്നും അതിനു ശേഷം ലോക്ക്ഡൗണ് സ്ട്രാറ്റജിയില് മാറ്റം വരുത്തുമെന്നും മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് പറഞ്ഞു. സംസ്ഥാനത്താകെ ഒരേ തരത്തിലുള്ള നിയന്ത്രണങ്ങളും പരിശോധനാ രീതിയും നടപ്പാക്കുന്നതിന് പകരം രോഗ വ്യാപനത്തിന്റെ തീവ്രതയ്ക്കനുസരിച്ച് വ്യത്യസ്ത തോതില് നിയന്ത്രണങ്ങള് ഏര്‍പ്പെടുത്തും. തദ്ദേശ സ്വയംഭരണ സ്ഥാപനങ്ങളെ രോഗവ്യാപനത്തിന്റെ തോതു കണക്കാക്കി തരം തിരിച്ചു പ്രതിരോധ പ്രവര്‍ത്തനം നടപ്പാക്കും.\nകോവിഡ് പരിശോധന വര്‍ധിപ്പിക്കും. ഇതുമായി ബന്ധപ്പെട്ടും നിരീക്ഷണത്തില് കഴിയേണ്ടതിന്റെ പ്രാധാന്യം വിശദീകരിച്ചും കാമ്പയിന് ആലോചനയിലുണ്ട്. വീടുകളില് നിന്ന് കൂടുതലായി രോഗം വ്യാപിക്കുന്നത് തടയാനുള്ള മാര്‍ഗങ്ങള് നടപ്പാക്കും. മരണസംഖ്യ കൂടി വന്നത് രോഗികളുടെ എണ്ണത്തിലുണ്ടായ വര്‍ധനക്കനുപാതമായാണ്. ഗുരുതരമായ അനുബന്ധരോഗങ്ങള് ഉള്ളവരാണ് മരണമടഞ്ഞവരില് ഭൂരിഭാഗവും. അതുകൊണ്ടു തന്നെ പ്രമേഹം തുടങ്ങിയ മറ്റ് രോഗങ്ങളുള്ളവര് രോഗം നിയന്ത്രിച്ച് നിര്‍ത്തുന്നതില് വിട്ടുവീഴ്ച ചെയ്യാതെ നോക്കണമെന്ന് മുഖ്യമന്ത്രി പറഞ്ഞു.\nഅതിവ്യാപന ശേഷിയുള്ള വൈറസിനെ ചെറുത്ത് മൂന്നാം തരംഗത്തെ തടയാന് വലിയ ബഹുജന കൂട്ടായ്മ ഉണ്ടാകേണ്ടതുണ്ട്. ലോക്ക്ഡൗണ് കൊണ്ട് മാത്രം ഇതിന് കഴിയില്ല. കഴിഞ്ഞ രണ്ടുദിവസം സംസ്ഥാനത്ത് സമ്പൂര്‍ണ്ണ ലോക്ക് ഡൗണ് ആയിരുന്നു. പൊതുജനം പൂര്‍ണ്ണമനസോടെ ലോക്ക്ഡൗണുമായി സഹകരിക്കുന്നുണ്ട്. കാര്യത്തിന്റെ ഗൗരവം മനസ്സിലാക്കി സ്വന്തം അസൗകര്യങ്ങള് പരിഗണിക്കാതെ ലോക്ക്ഡൗണില് സഹകരിച്ച എല്ലാവര്‍ക്കും മുഖ്യമന്ത്രി നന്ദി അറിയിച്ചു. ഡെല്‍റ്റാ വൈറസിന്റെ സാന്നിദ്ധ്യം കൂടുതല് നാളുകള് തുടര്‍ന്നേക്കാമെന്നതു കൊണ്ട് ലോക്ക്ഡൗണ് പിന്‍വലിച്ചാലും കോവിഡ് പെരുമാറ്റചട്ടങ്ങള് പാലിക്കുന്നതില് കൂടുതല് ജാഗ്രത കാട്ടണം.\nകോവിഡ് വാക്‌സിന് കേന്ദ്രസര്‍ക്കാരില് നിന്നും ലഭിക്കുന്ന മുറക്ക് വാക്‌സിനേഷന് അതിവേഗം പൂര്‍ത്തിയാക്കാന് സംസ്ഥാന സര്‍ക്കാര് ശ്രമിക്കുകയാണ്. എന്നാല് എത്ര ശ്രമിച്ചാലും സാമൂഹ്യ പ്രതിരോധം കൈവരിച്ച് രോഗനിയന്ത്രണം കൈവരിക്കാന് മാസങ്ങളും വര്‍ഷങ്ങളും എടുത്തേക്കാമെന്നാണ് ഇതുമായി ബന്ധപ്പെട്ട വിദഗ്ധര് പറയുന്നത്. മറ്റൊരു ലോക്ഡൗണിലേക്ക് സംസ്ഥാനത്തെ തള്ളിവിടാതിരിക്കാന് എല്ലാവരും ഒത്തൊരുമിച്ച് ശ്രമിക്കണമെന്ന് മുഖ്യമന്ത്രി പറഞ്ഞു. മൂന്നാം തരംഗത്തെ പറ്റി അതിശയോക്തി കലര്‍ന്ന റിപ്പോര്‍ട്ടുകളോര്‍ത്ത് ഭയക്കേണ്ടതില്ല. മൂന്നാം തരംഗമുണ്ടായാല് അതിനെ നേരിടാന് സര്‍ക്കാര് ഉചിതമായ സംവിധാനങ്ങള് ഒരുക്കുന്നുണ്ട്.\ncm press meet Lockdown strategy


James Vadakkan writes | പോസ്റ്റ് ലോക്ക്ഡൗൺ കാലത്ത് പിണറായിസർക്കാർ ലോക്ക് ഡൗണിലാകുമോ? ഐസക്കിന്റെ പ്രതിദിന 5000 കോടി നഷ്ടം വെറും ഉണ്ടയില്ലാ വെടി; കേന്ദ്രത്തിലോട്ടു കൈനീട്ടിയിട്ടും കാര്യമില്ല; കൊറോണയുടെ ജനസംഖ്യക്കും എണ്ണത്തിനും അനുസരിച്ച് വല്ലതും കിട്ടിയാലായി; കേന്ദ്രസഹായം ആവശ്യപ്പെട്ട് ജനങ്ങളെ കൊള്ളയടിക്കരുത്, വിദേശ സഹായവും കിട്ടില്ലെന്നതിനാൽ മുണ്ടുമുറുക്കി തന്നെ ഉടുക്കണം ഐസക്കേ; ജെയിംസ് വടക്കന്റെ വിശകലനം - MarunadanMalayali.com\nApril 16, 2020 | 04:01 PM IST | Permalink\nകൊറോണ വൈറസിനെ തുടർന്ന് ലോക്ക് ഡൗണിലായ കേരളത്തിന്റെ പ്രതിദിന നഷ്ടം 5000 കോടി രൂപയാണെന്ന കേരള ധനമനന്ത്രി തോമസ് ഐസക്കിന്റെ ചാനൽ പ്രഖ്യാപനം ഉണ്ടയിലിലാ വെടിയായിരുന്നു. കേരളം ഭരിച്ച ധനമന്ത്രിമാരിലെ ആദ്യത്തെ പിജിഒക്കാരനായ സാമ്പത്തിക വിദഗ്ധൻ വിടുവായിത്തരം പറയുകയാണെന്നും ചൂണ്ടിക്കാണിക്കപ്പെടുന്നു.\nസംസ്ഥാനത്തെ വിവിധ മേഖലകളിൽ ഉൽപാദനം നടക്കാതെ വന്നാൽ സംസ്ഥാനത്തിനകത്ത് അനുഭവിക്കുന്ന സാമ്പത്തിക നഷ്ടങ്ങളെ കൃത്യമായി കണക്കാക്കി എടുക്കാനാകും. ഓരോ മേഖലയിലും എത്ര നഷ്ടം സംഭവിക്കുന്നു എന്നു കണക്കാക്കിയെടുക്കാനാകും. ഇനിയുള്ള നാളുകളിൽ സാമ്പത്തിക വിദഗ്ദരോ രാഷ്ട്രീയ നേതാക്കളോ ഉദ്യോഗസ്ഥരോ മാത്രം ഇതൊക്കെ അറിഞ്ഞാൽ പോരാ, സാദാ മലയാളികളൊക്കെയും അറിഞ്ഞിരിക്കണം. അല്ലെങ്കിൽ കൊറോണ കഴിഞ്ഞാൽ സർക്കാർ ആദ്യം പോക്കറ്റടിക്കുന്നത് സാധാരണക്കാരനെയായിരിക്കും.\nഎന്നാൽ 2021 ൽ നിയമസഭാ തെരഞ്ഞെടുപ്പിൽ സാധാരണ ജനങ്ങൾക്ക് ഉത്തരം പറയേണ്ടി വരുമെന്നറിയാവുന്ന മുഖ്യമന്ത്രി പിണറായി വിജയന് ധനമന്ത്രിയെ പോലെ പ്രതികരിക്കാനാവില്ല. കാരണം അടുത്ത നിയമസഭാ തിരഞ്ഞെടുപ്പ് പിണറായി വിജയൻ ഭരണത്തിനുള്ള വോട്ടുതന്നെയായിരിക്കും. അതുകൊണ്ട് തന്നെ ലോക്ക് ഡൗണിന് ശേഷമുള്ള സാമ്പത്തിക/വാണിജ്യ/ ധനകാര്യ തീരുമാനങ്ങളൊക്കെ പരമാവധി ജനസൗഹൃദമാക്കാൻ പിണറായി ശ്രദ്ധിക്കും എന്നുറപ്പ്.\nഎന്നാൽ കൊറോണ ലോക്ക്ഡൗണിൽ നാം കണ്ടത് കേരളത്തിലെ പ്രതിപക്ഷത്തിന്റെ സമ്പൂർണ ലോക്ക് ഡൗണായിരുന്നു. പിന്നെ സർക്കാരിനെതിരെ ഏറ്റെടുത്ത വിഷയങ്ങളൊക്കെ സ്വയം തിരിച്ചടിയാകുകയും ചെയ്തു. കേരള ചരിത്രത്തിൽ സമൂഹമാധ്യമങ്ങളിൽ ഇത്രയേറെ അപഹാസ്യനാക്കപ്പെട്ട പ്രതിപക്ഷനേതാവും കെപിസിസി പ്രസിഡന്റും ഉണ്ടായിട്ടില്ല. എന്നിട്ടും പിണറായി കരുതലോടെ നീങ്ങേണ്ടിയിരിക്കുന്നു. കൊറോണ ലോക്ക് ഡൗൺ പിൻവലിക്കുമ്പോൾ കേരളത്തിലെ 90% ജനങ്ങളും വരുമാനമില്ലാത്തവരാകും. സർക്കാർ ജീവനക്കാർ, സർക്കാർ പെൻഷൻകാർ, ബാങ്കുകാർ, കേന്ദ്ര സംസ്ഥാന പൊതു മേഖലാ ജീവനക്കാർ അവിടുത്തെ പെൻഷൻകാർ, ഇടത്തരം കച്ചവടക്കാർ എന്നിവർ മാത്രമാകും കാര്യമായ സാമ്പത്തിക പ്രതിസന്ധി ഇല്ലാത്തവർ. ജീവിക്കാനുള്ള വരുമാനം ഇല്ലാതെ വരുമ്പോൾ സമ്പന്നരായ ഈ സംഘടിതർക്കെതിരെ ജനിരോഷം അണപൊട്ടിയൊഴുകും എന്നുറപ്പ്.\nഈ ജനരോഷം സംഘടിതർക്കെതിരെ തിരിയാതിരിക്കാനായി ഓരോ യുവജന സംഘടനാ നേതൃത്വങ്ങളെ സ്വാധീനിക്കാനുള്ള അണിയറ നീക്കങ്ങൾ ആരംഭിച്ചു കഴിഞ്ഞു. എന്നാൽ ഇതൊരു രാഷ്ട്രീയ അവസരമായി ഉപയോഗിക്കാൻ കേരളത്തിലെ യൂത്ത് കോൺഗ്രസ് പദ്ധതി തയ്യാറാക്കിക്കൊണ്ടിരിക്കുന്നു. കൊറോണയെ നേരിട്ടതിനേക്കാൾ ഭയാനകവും സാഹസികവുമായിരിക്കും കൊറോണക്ക് ശേഷമുള്ള കാര്യങ്ങൾ. എന്തായിരിക്കും സംഭവിക്കുക എന്നത് ആർക്കും പ്രവചിക്കാനാവില്ല.\nകൊറോണ ലോകത്തെ ആകെ ഗ്രസിച്ചിരിക്കുന്നതിനാൽ വിദേശ സഹായം പ്രതീക്ഷിക്കണ്ട. ഇനി അങ്ങനെ ലഭിച്ചാൽ തന്നെ അത് ആരും അറിയാത്ത കൊള്ള പലിശ ലോൺ തന്നെയായിരിക്കും. ആളോഹരി കടത്തിൽ (ഒരു കേരളീയൻ ഒരു ലക്ഷം കടം) രാജ്യത്തെ സംരക്ഷണങ്ങളിൽ ഒന്നാം സ്ഥാനത്ത് നിൽക്കുന്ന കേരളത്തിന് ഇനിയും കടം എടുത്ത് ശമ്പളം പെൻഷൻ പലിശ കൊടുത്ത് മുന്നോട്ട് പോകാനാവില്ല. കേന്ദ്രസഹായം കൊറോണ കേസുകളുടെയോ ജനസംഖ്യയുടെയോ അടിസ്ഥാനത്തിലായിരിക്കും. പിന്നെ രാഷ്ട്രീയ തീരുമാനം. ബിജെപിക്ക് താല്പര്യമില്ലാത്ത കേരളത്തിന് കൂടുതലൊന്നും പ്രതീക്ഷിക്കേണ്ട. വല്ല ടോക്കൺ സഹായം മാത്രം.\n90% ജനങ്ങൾക്കും വരുമാനം ഇല്ലാത്ത സാഹചര്യത്തിൽ മലയാളിയെ ഇനി നികുതി ചുമത്തി കൊള്ളയടിക്കാനാവില്ല. കേരളം നേരിടാൻ പോകുന്ന സാമ്പത്തിക പ്രതിസന്ധിയെ പിണറായി എങ്ങനെ നേരിടും എന്നതാണ് ഇനി ലോകം ഉറ്റുനോക്കുന്നത്.\nകേരളത്തിന്റെ സംരക്ഷണ ആദ്യന്തം ഉല്പാദനത്തെ സംബന്ധിച്ച കണക്കുകളിങ്ങനെ:\nകൃഷി മത്സ്യ ബന്ധനം ഡയറി അടക്കമുള്ള പ്രാഥമിക മേഖല - 77,791 കോടി രൂപ\nഉൽപ്പന്ന നിർമ്മാണം കെട്ടിട നിർമ്മാണം അടക്കമുള്ള ദ്വിതീയ മേഖല - 1,76,224 കോടി രൂപ\nവ്യാപാര ഹോട്ടൽ സർക്കാർ സർവീസുകൾ സേവനങ്ങൾ അടക്കമുള്ള ത്രിതീയ മേഖല 4,46,296 കോടി രൂപ\nആകെ 7,00,311 കോടി രൂപ\nആകെ സംസ്ഥാന സംയോജിത മൂല്യമായ 700311 കോടി രൂപയെ 365 ദിവസം കൊണ്ടു ഹരിച്ചാൽ കിട്ടുന്നതാണ് ഒരു ദിവസത്തെ സംസ്ഥാന ഉൽപാദന നഷ്ടം. അത് ധനമന്ത്രി തോമസ് ഐസക്ക് പറഞ്ഞ 5000 കോടി രൂപ അല്ല മറിച്ച് 1918.67 കോടി രൂപയാണ്. തേച്ചൊട്ടിക്കണ്ട, ഇടത് അണികളുടെ വിമർശനം മതി.


Omar Lulu's Dhamaka Release Postpond - Malayalam Filmibeat\n39 min ago ആകാശം നീലയായിട്ടുളളയിടത്ത് തിരികെ കൊണ്ടുപോകു, സ്വയം കണ്ടെത്താം, മാലിയിലെ ആഘോഷത്തിന് ശേഷം രകുല്‍പ്രീത്\n| Published: Wednesday, December 11, 2019, 17:04 [IST]\nഒരു അഡാറ് ലവിന് ശേഷം ഒമര് ലുലുവിന്റെ സംവിധാനത്തിലെത്തുന്ന ചിത്രമാണ് ധമാക്ക. ഡിസംബറില് ക്രിസ്തുമസിന് മുന്നോടിയായി റിലീസ് തീരുമാനിച്ചിരുന്നതാണെങ്കിലും ധമാക്ക എത്താന് ഇനിയും വൈകുമെന്നാണ് സംവിധായകന് പറഞ്ഞിരിക്കുന്നത്. ക്രിസ്തുമസിന് വലിയ സിനിമകള് ഒരുപാട് വരുന്നതിനാല് അടുത്ത വര്‍ഷമായിരിക്കും തന്റെ സിനിമ എത്തുകയെന്ന് ഫേസ്ബുക്കിലൂടെ പുറത്ത് വിട്ട കുറിപ്പില് ഒമര് ലുലു പറയുന്നു.\n'ധമാക്കയ്ക്ക് കളത്തിലിറങ്ങി കളിയ്ക്കാന് കൂടുതല് സമയം വേണ്ടി വരികയും, ചേട്ടന്‍മാര് എല്ലാവരും കൂടി കളം നിറഞ്ഞ് കളിക്കാന് ഇറങ്ങുകയും ചെയ്തത് കൊണ്ട് ഈ അനിയന് കുഞ്ഞിന്റെ ധമാക്ക കളി 20-20 ജനുവരിയിലേക്കു മാറ്റുന്നു. പുതിയ തിയ്യതി ഡിസംബര് 14ന് ഇറങ്ങുന്ന സേവ് ദി ഡേറ്റ് സോംഗില് അനൗണ്‍സ് ചെയ്യും. ക്രിസ്തുമസിന് കളിക്കാന് ഇറങ്ങുന്ന എല്ലാ ചേട്ടന്‍മാര്‍ക്കും വിജയാശംസകള് നേരുന്നു'.\nബാലതാരമായി അഭിനയിച്ച് തുടങ്ങിയ അരുണ് ആണ് ധമാക്കയില് നായകനായി അഭിനയിക്കുന്നത്. നിക്കി ഗല്‍റാണിയാണ് നായിക. വലിയ വീട്ടിലെ പെണ്‍കുട്ടിയെ വിവാഹം കഴിച്ചതിന് ശേഷം നായകന് നേരിടേണ്ടി വരുന്ന പ്രശ്നങ്ങളാണ് ധമാക്കയ്ക്കുടെ ഇതിവൃത്തം. സാരംഗ് ജയപ്രകാശ്, വേണു ഓവി കരണ്‍ലാല് എന്നിവര് ചേര്‍ന്നാണ് തിരക്കഥയും സംഭാഷണവും ഒരുക്കുന്നത്.\nഒരു കളര്‍ഫുള് എന്റര്‍ടെയിനറായി ഒരുക്കുന്ന സിനിമ യുവാക്കള്‍ക്കുള്ള വലിയൊരു സന്ദേശവും നല്‍കുന്നുണ്ട. ബിഗ് ബോസ് താരമായിരുന്ന സാബുമോന് അബ്ദുസമദാണ് ധമാക്കയില് വില്ലനായിട്ടെത്തുന്നത്. ഗുഡ് ലൈന് പ്രൊഡക്ഷന്‍സ് അവതരിപ്പിക്കുന്ന ചിത്രം എം കെ നാസര് ആണ് നിര്‍മ്മിക്കുന്നത്. ഗോപി സുന്ദര് സംഗീതം ഒരുക്കുന്നു. സിനോജ് പി അയ്യപ്പന് ആണ് ക്യാമറ കൈകാര്യം ചെയ്യുന്നത്.\nOmar Lulu's Dhamaka Release Postpond\nStory first published: Wednesday, December 11, 2019, 17:04 [IST]


കൊറോണ വൈറസ് ഇല്ലാതാക്കാന് യുവി സാനിടെക്കുമായി ഓറിയന്റ് ഇലക്ട്രിക്ക് – THE BUSINESS DAY\nമൊബൈലുകള്, വാലറ്റുകള്, ഇലക്ട്രോണിക് ഉപകരണങ്ങള്, ഭക്ഷണ ഉല്‍പ്പന്നങ്ങള് തുടങ്ങിയവയെല്ലാം അണുബാധയുടെ ഭീഷണിയിലാണ്\nസികെ ബിര്‍ള ഗ്രൂപ്പിന്റെ ഭാഗമായ ഓറിയന്റ് ഇലക്ട്രിക്ക് ലിമിറ്റഡ് നാലു മിനിറ്റിനകം കൊറോണ വൈറസ് ഉള്‍പ്പടെ എല്ലാ വൈറസുകളെയും ഹ്രസ്വ ദൂര അള്‍ട്രാവയലറ്റ് തരംഗത്തിലൂടെ ഇല്ലാതാക്കുന്ന സാനിറ്റൈസിങ് ഉപകരണം യുവി സാനിടെക് അവതരിപ്പിച്ചു. കോവിഡ്-19ന്റെയും ലോക്ക്ഡൗണ് ഇളവുകളെയും തുടര്‍ന്ന് ജനങ്ങള് ഭീതിയാലാണ്. മൊബൈലുകള്, വാലറ്റുകള്, ഇലക്ട്രോണിക് ഉപകരണങ്ങള്, ഭക്ഷണ ഉല്‍പ്പന്നങ്ങള് തുടങ്ങിയവയെല്ലാം അണുബാധയുടെ ഭീഷണിയിലാണ്. ഓറിയന്റ് യുവി സാനിടെക്ക് 360 ഡിഗ്രിയിലുള്ള 99.99 ശതമാനം അണുക്കളെയും നശിപ്പിക്കും. അള്‍ട്രാ വയലറ്റ് അണുമുക്ത റേഡിയേഷന് വൈറസുകളുടെ ഡിഎന്‍എ, ആര്‍എന്‍എ പോഷകങ്ങളെ ഇല്ലാതാക്കും. നാലു മിനിറ്റ് നീണ്ട പ്രീസെറ്റ് ടൈമറിലൂടെ യുവി-സി ലൈറ്റ് ഇത് ഉറപ്പു വരുത്തും. യുവി അധിഷ്ഠിത സാനിടെക്ക് എല്ലാ വസ്തുക്കളെയും അണുമുക്തമാക്കുന്നുവെന്നും വിപണിയില് മികച്ച പ്രതികരണം ലഭിക്കുമെന്ന് പ്രതീക്ഷിക്കുന്നതായും ഓറിയന്റ് ഇലക്ട്രിക് എംഡിയും സിഇഒയുമായ രാകേഷ് ഖന്ന പറഞ്ഞു.\nഓറിയന്റ് യുവി സാനിടെക്കിന് 34 ലിറ്റര് ശേഷിയുണ്ട്. 11 വാട്ടുകള് വീതമുള്ള രണ്ട് യുവി വിളക്കുകളാണ് ഉപയോഗിക്കുന്നത്. പരമാവധി അണുമുക്ത പ്രസരണ ശേഷിയാണ് ഇവയ്ക്കുള്ളത്. 200 എന്‍എം- 280 എന്‍എം വരെ വേവ് ലെംഗ്തിലുള്ള സൂക്ഷ്മ ജീവികളില് 99.99 ശതമാനത്തെയും ഇത് നാലു മിനിറ്റില് നശിപ്പിക്കുന്നു. ടോപ് ലോഡിങ് ഉപകരണമായതിനാല് ഉപയോഗിക്കാന് എളുപ്പമാണ്, സുരക്ഷിതവുമാണ്. വാതില് തുറന്നിരിക്കുന്ന ഘട്ടത്തില് യുവി ലൈറ്റ് തനിയെ അണയുന്നു. ഇത് യുവി രശ്മികളുടെ ചോര്‍ച്ച തടയുന്നു. എന്‍എബിഎല് ലാബിന്റെ സര്‍ട്ടിഫിക്കറ്റും പരിശോധിച്ച് ലഭ്യമാക്കുന്നുണ്ട്. 11,999 രൂപയ്ക്ക് ഫ്ളിപ്പ്ക്കാര്‍ട്ടിലും ആമസോണിലും ലഭ്യമാണ്. ഉല്‍പ്പന്നത്തിന് ഒരു വര്‍ഷത്തെയും യുവിസി ലാമ്പുകള്‍ക്ക് ആറു മാസത്തെയും വാറണ്ടിയും യുവി സാനിടെക് വാഗ്ദാനം ചെയ്യുന്നു.\nRelated Items:corona virus, orient electric limited, yuvitech


എന്റെ കൈയിലുണ്ടായിരുന്ന അവസാനത്തെ 10 രൂപയാണ് നിങ്ങള് ചോദിച്ചപ്പോള് തന്നത്, കൊച്ചിന് ഹനീഫ പറഞ്ഞു, ഓര്‍മകള് പങ്കുവെച്ച് മണിയന്‍പിള്ള രാജു – Malayali Live\nമലയാളികളുടെ മനസില് എന്നും നിറഞ്ഞ് നില്‍ക്കുന്ന നടനാണ് കൊച്ചിന് ഹനീഫ. വില്ലനായി എത്തിയ താരം പിന്നീട് സ്വഭാവ നടനായും ഹാസ്യ താരമായും മലയാളികളെ ഏറെ ചിരിപ്പിച്ചു. മണ്‍മറഞ്ഞെങ്കിലും ഒരിക്കലും മലയാളി മനസുകളില് നിന്നും മായാത്ത നിരവധി കഥാപാത്രങ്ങള് മലയാളികള്‍ക്ക് സമ്മാനിക്കാന് അദ്ദേഹത്തിന് ആയിട്ടുണ്ട്. ഇപ്പോള് സുഹൃത്തായ കൊച്ചിന് ഹനീഫയുമായി ബന്ധപ്പെട്ട് ഇന്നും മനസ്സില് തങ്ങി നില്‍ക്കുന്ന അനുഭവം പങ്കുവെച്ച് രംഗത്ത് എത്തിയിരിക്കുകയാണ് നടനും നിര്‍മ്മാതാവുമായ മണിയന്‍പിള്ള രാജു.\nചാന്‍സ് തേടിയും ശുപാര്‍ശകള് തേടിയും മണിയന്‍പിള്ള രാജുവും കൊച്ചിന് ഹനീഫയും സിനിമ മോഹവുമായി ഉമാ ലോഡ്ജില് ജീവിച്ച സമയം സംഭവിച്ച ചില കാര്യങ്ങളാണ് മണിയന്‍പിള്ള രാജു പറയുന്നത്. ഒരിക്കല് രാവിലെ പുറത്തേക്ക് പോകുന്ന സമയം കൊച്ചിന് ഹനീഫയോട് മണിയന്‍പിള്ള രാജു 10 രൂപ കടം മേടിച്ചു. എന്നാല് പുറത്ത് പോയി തിരികെ വന്നപ്പോള് ഭക്ഷണം പോലും കഴിക്കാതെ റൂമില് തന്നെ ഇരിക്കുന്ന കൊച്ചിന് ഹനീഫയെയാണ് മണിയന്‍പിള്ള രാജു കണ്ടത്.\nതുടര്‍ന്ന് കൊച്ചിന് ഹനീഫയോട് മണിയന്‍പിള്ള രാജു കാര്യം തിരക്കി. ‘ എന്റെ കൈയിലുണ്ടായിരുന്ന അവസാനത്തെ 10 രൂപയാണ് നിങ്ങള് ചോദിച്ചപ്പോള് തന്നത് ‘ . എന്താണ് നിങ്ങള് ഇങ്ങനെ ചെയ്തത് എന്ന മണിയന്‍പിള്ള രാജുവിന്റെ ചോദ്യത്തിന് ‘എനിക്ക് അറിയാം നിനക്ക് വിശപ്പ് സഹിക്കാന് പറ്റില്ലെന്ന് എനിക്കൊക്കെ ഇത് ശീലമാണെടോ’, എന്നാണ് അദ്ദേഹം പറഞ്ഞത്. അങ്ങനെ പറഞ്ഞ കൊച്ചിന് ഹനീഫയെ തനിക്ക് ജീവിതത്തില് മറക്കാന് സാധിക്കില്ല എന്നാണ് മണിയന്‍പിള്ള രാജു ഒരു അഭിമുഖത്തില് പറയുന്നത്.\nCochin haneefamaniyanpilla raju


ഭീഷ്മ പര്‍വത്തിന് ഫാന്‍സ് ഷോ ഇല്ല; വ്യക്തമാക്കി മമ്മൂട്ടി - Media Vision News\nHome Entertainment ഭീഷ്മ പര്‍വത്തിന് ഫാന്‍സ് ഷോ ഇല്ല; വ്യക്തമാക്കി മമ്മൂട്ടി\nഭീഷ്മ പര്‍വത്തിന് ഫാന്‍സ് ഷോ ഇല്ല; വ്യക്തമാക്കി മമ്മൂട്ടി\nഭീഷ്മ പര്‍വത്തിന് ഫാന്‍സ് ഷോ ഇല്ലെന്ന് വ്യക്തമാക്കി മമ്മൂട്ടി. ഭീഷ്മ പര്‍വം പ്രമോഷന്റെ ഭാഗമായി കൊച്ചിയില് നടത്തിയ പ്രെസ് മീറ്റില് വെച്ചാണ് മമ്മൂട്ടിയുടെ പ്രതികരണം. എല്ലാ സിനിമയും സിനിമാസ്വാദകരുടെ സിനിമയാണെന്നും ടിക്കറ്റ് എടുത്ത് കയറുന്നവരില് ഫാന്‍സായവരും അല്ലാത്തവരും ഉണ്ടാകുമെന്നും മമ്മൂട്ടി പറഞ്ഞു.\nഫാന്‍സ് ഷോ നിര്‍ത്തുവാനുള്ള തിയേറ്റര് ഉടമകളുടെ സംഘടനായ ഫിയോക്കിന്റെ തീരുമാനത്തെ പറ്റിയുള്ള മാധ്യമപ്രവര്‍ത്തകന്റെ ചോദ്യത്തിനായിരുന്നു മമ്മൂട്ടിയുടെ മറുപടി.\n‘എല്ലാ സിനിമയും സിനിമാസ്വാദകരുടെ സിനിമയാണ്. സിനിമക്ക് ഇന്ന ആളെ കേറ്റും ഇന്ന ആളെ കേറ്റില്ല എന്ന് ഫിയോക് പറയാന് സാധ്യതയില്ല. എല്ലാവര്‍ക്കും ടിക്കറ്റ് കൊടുത്ത് കേറ്റും. അതില് ഫാന്‍സ് ഉണ്ടാവാം. ഫാന്‍സ് അല്ലാത്തവരും കാണും,’ മമ്മൂട്ടി പറഞ്ഞു.\nമമ്മൂക്കയുടെ സിനിമക്ക് തലേ ദിവസം രാത്രി ഷോ വെച്ചിട്ടുണ്ടല്ലോ എന്ന് മാധ്യമപ്രവര്‍ത്തകന്റെ ചോദ്യത്തിന് അങ്ങനെയൊന്ന് ഇല്ല എന്ന് മമ്മൂട്ടി പറഞ്ഞു. ഈ സിനിമക്ക് ഫാന്‍സ് ഷോ ഇല്ലെന്നും മമ്മൂട്ടി കൂട്ടിച്ചേര്‍ത്തു.\nഫാന്‍സ് ഷോ നടത്തുന്നതില് എതിര്‍പ്പുണ്ടോ എന്ന് വീണ്ടും മാധ്യമപ്രവര്‍ത്തകന് ചോദിച്ചപ്പോള് ഫാന്‍സിനോട് ഷോ കാണരുതെന്ന് പറയാന് പറ്റില്ലല്ലോയെന്നായിരുന്നു മമ്മൂട്ടിയുടെ മറുപടി.\nഭീഷ്മ പര്‍വം ഫാന്‍സ് ഷോയുടെതായി വിവിധ പ്രചരണങ്ങള് ആരാധകര് സോഷ്യല് മീഡിയയില് നടത്തുന്നതിനിടയിലാണ് മമ്മൂട്ടിയുടെ പ്രതികരണം.\nസൂപ്പര്‍താര സിനിമകളുടെ റിലീസ് സമയത്തുള്ള ഫാന്‍സ് ഷോകള് നിരോധിക്കാനായിരുന്നു ഫിയോക്ക് തീരുമാനമെടുത്തത്. ഫാന്‍സ് ഷോകള് കൊണ്ട് സിനിമാ വ്യവസായത്തിന് യാതൊരു ഗുണവും ചെയ്യുന്നില്ലെന്ന് ഫിയോക്ക് പ്രസിഡന്റ് വിജയകുമാര് പറഞ്ഞിരുന്നു.\nവര്‍ഗീയ വാദം, തൊഴുത്തില് കുത്ത്, ഡീഗ്രേഡിങ് എന്നിവയാണ് ഫാന്‍സ് ഷോകള് കൊണ്ട് നടക്കുന്നത്. സിനിമാ വ്യവസായത്തിന് ഇത് യാതൊരു ഗുണവും ചെയ്യുന്നില്ല. തിയേറ്ററുകളില് പ്രേക്ഷകര് വരാത്തതിന്റെ പ്രധാന കാരണം ഫാന്‍സ് ഷോകള്‍ക്ക് ശേഷം നല്‍കുന്ന മോശം പ്രതികരണമാണെന്നും അദ്ദേഹം പറഞ്ഞിരുന്നു.\nഅമല് നീരദിന്റെ സംവിധാനത്തിലൊരുങ്ങുന്ന ഭീഷ്മ പര്‍വം മാര്‍ച്ച് മൂന്നിനാണ് തിയേറ്ററുകളിലെത്തുന്നത്. അമല് നീരദിനൊപ്പം ദേവദത്ത് ഷാജിയും ചേര്‍ന്നാണ് ചിത്രത്തിന്റെ രചന നിര്‍വഹിച്ചിരിക്കുന്നത്.\nസൗബിന് ഷാഹിര്, ഷൈന് ടോം ചാക്കോ, ശ്രീനാഥ് ഭാസി, ഫര്‍ഹാന് ഫാസില്, ദിലീഷ് പോത്തന്, നെടുമുടി വേണു, ജിനു ജോസഫ്, സുദേവ് നായര്, കെ.പി.എ.സി ലളിത, നദിയ മൊയ്തു, ലെന, ശ്രിന്ദ, വീണ നന്ദകുമാര് തുടങ്ങി വലിയ താരനിരയാണ് ചിത്രത്തില് അണിനിരക്കുന്നത്.\nPrevious articleഉഡുപ്പി കോളേജിലെ ഹിജാബ് നിരോധനത്തിനെതിരെ ഹൈക്കോടതിയില് ഹരജി നല്‍കിയ പെണ്‍കുട്ടികളെ പരീക്ഷയെഴുതാന് അനുവദിക്കാതെ തിരിച്ചയച്ചു\nNext articleആ വലിയ വാര്‍ത്ത പുറത്തുവിട്ട് സൗദി; ലോകത്തിലെ ഏറ്റവും വലിയ വെര്‍ച്വല് ആശുപത്രിക്ക് തുടക്കമാവുന്നു


കീത്ത് ബാരിയുടെ പ്രവചനം സത്യമാകുന്നു? ബുക്ക് ഓഫ് കെല്‍സിന്റെ പകര്‍പ്പ് മോഷണം പോയിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകീത്ത് ബാരിയുടെ പ്രവചനം സത്യമാകുന്നു? ബുക്ക് ഓഫ് കെല്‍സിന്റെ പകര്‍പ്പ് മോഷണം പോയി\n: സ്വന്തം ലേഖകന് in My City, ഡ്രോഗഡ് on November 10, 2014\nഡബ്ലിന്: മജീഷ്യന് കീത്ത് ബാരിയുടെ പ്രവചനം വീണ്ടും സത്യമാകുന്നു? ബുക്ക് ഓഫ് കെല്‍സ് മോഷണം പോകുമെന്ന് കീത്ത് ബാരി പ്രവചിച്ച് ഒരാഴ്ച തികയുന്നതിന് മുന്‍പേ ബുക്ക് ഓഫ് കെല്‍സിന്റെ പകര്‍പ്പ് മോഷണം പോയി. മീത്തിലെ സെന്റ് കോള്‍മ്‌സില്ലി പള്ളിയില് സൂക്ഷിച്ചിരുന്ന പകര്പ്പാണ് മോഷണം പോയത്. നവംബര് 1 നും 8 നും ഇടയ്ക്കാണ് മോഷണം നടന്നതെന്നാണ് സൂചന.\nബുക്ക് ഓഫ് കെല്‍സിന്റെ പകര്‍പ്പ് സൂക്ഷിച്ചിരുന്ന ഗ്ലാസ് ക്യാബിനറ്റ് തകര്‍ത്ത് മോഷണം നടത്തുകയായിരുന്നു. സംഭവം ശനിയാഴ്ചയാണ് പുറംലോകം അറിഞ്ഞത്. തുടര്‍ന്ന് ഗാര്‍ഡയില് വിവരം അറിയിച്ചത് പ്രകാരം ഗാര്‍ഡ സ്ഥലത്ത് എത്തി അന്വേഷണം ആരംഭിച്ചു. ബുക്ക് ഓഫ് കെല്‍സിന്റെ മൂന്നു പകര്‍പ്പുകള് ഉണ്ടായിരുന്നതില് ഒരെണ്ണമാണ് മോഷണം പോയത്. ബുക്ക് ഓഫ് കെല്‍സിന്റെ ബാക്കി രണ്ട് പകര്‍പ്പുകളില് ഒന്ന് സെന്റ് കൊളംബിയാസ് പള്ളിയിലും ടൌണ് ഹാളിലുമാണ് സൂക്ഷിച്ചിരിക്കുന്നത്.\nബുക്ക് ഓഫ് കെല്‍സിന്റെ യഥാര്‍ത്ഥ പകര്‍പ്പ് ട്രിനിറ്റി കോളജിലാണ് സൂക്ഷിച്ചിരിക്കുന്നത്. വിലമതിക്കാനാകാത്ത ബുക്ക് ഓഫ് കെല്‍സ് കാണാന് പ്രതിവര്‍ഷം കുറഞ്ഞത് 500,000 സന്ദര്‍ശകരെങ്കിലും ട്രിനിറ്റി കോളജില് എത്തുന്നുവെന്നാണ് കണക്ക്. ട്രിനിറ്റി കോളജില് സൂക്ഷിച്ചിരിക്കുന്ന ബുക്ക് ഓഫ് കെല്‍സിന്റെ യഥാര്‍ത്ഥ പകര്‍പ്പ് മോഷണം പോകുമെന്നാണ് കീത്ത് ബാരിയുടെ പ്രവചനം. കീത്ത് ബാരി മോഷണം പ്രവചിച്ച സ്ഥിതിക്ക് മോഷണം പോയ ബുക്ക് ഓഫ് കെല്‍സ് എവിടെയുണ്ടാകുമെന്ന് കീത്ത് ബാരിയോട് ചോദിച്ചാല് മതിയെന്ന് തമാശ കമന്റുകള് സോഷ്യല് മീഡിയയില് പ്രചരിക്കുന്നുണ്ട്.\nഐറിഷ് സര്‍ക്കാര് നിലംപൊത്തും നാസ ചൊവ്വയില് ജീവന്റെ തെളിവ് കണ്ടെത്തും, അയര്‍ലണ്ടില് കനത്ത മഞ്ഞുവീഴ്ച അനുഭവപ്പെടും തുടങ്ങിയവയാണ് കീത്ത് ബാരിയുടെ മറ്റ് പ്രവചനങ്ങള്.


ആഗോളതലത്തില് കോവിഡ് ബാധിതരുടെ എണ്ണം 9.27 കോടി - Malayali Express\nആഗോളതലത്തില് കോവിഡ് ബാധിതരുടെ എണ്ണം 9.27 കോടി\nന്യൂയോര്‍ക്ക്: ആഗോളതലത്തില് കൊറോണ വൈറസ് രോഗ ബാധിതരുടെ എണ്ണം കുത്തനെ ഉയരുകയാണ്. വേള്‍ഡോമീറ്ററിന്റെ കണക്കുപ്രകാരം ഏഴ് ലക്ഷത്തിലധികം പുതിയ കേസുകളാണ് റിപ്പോര്‍ട്ട് ചെയ്തിരിക്കുന്നത്. ഇതോടെ ആകെ കൊറോണ വൈറസ് രോഗബാധിതരുടെ എണ്ണം ഒന്‍പത് കോടി ഇരുപത്തിയേഴ് ലക്ഷം കടന്നിരിക്കുന്നു. 19,85,071 പേര് ഇതിനോടകം തന്നെ കോവിഡ് ബാധിച്ചു മരണമടഞ്ഞു. ആറ് കോടി അറുപത്തിരണ്ട് ലക്ഷം പേര് രോഗമുക്തി നേടിയിരിക്കുകയാണ്.\nഅമേരിക്കയിലാണ് ഏറ്റവും കൂടുതല് രോഗികളുള്ളത്. യുഎസില് രണ്ട് കോടി മുപ്പത്തഞ്ച് ലക്ഷം വൈറസ് ബാധിതരാണ് ഉള്ളത്. രണ്ട് ലക്ഷത്തിലധികം പുതിയ കേസുകള് റിപ്പോര്‍ട്ട് ചെയ്തിരിക്കുകയാണ്. കൊവിഡ് മൂലം ലോകത്ത് ഏറ്റവും കൂടുതലാളുകള് മരിച്ചതും അമേരിക്കയിലാണ്. 3.93 ലക്ഷം പേരാണ് മരണമടഞ്ഞത്. ഒരു കോടി മുപ്പത്തി ഒന്‍പത് ലക്ഷം പേര് സുഖം പ്രാപിക്കുകയുണ്ടായി.\nകൊറോണ വൈറസ് രോഗബാധിതരുടെ എണ്ണത്തില് രണ്ടാം സ്ഥാനത്ത് ഇന്ത്യയാണ്. രാജ്യത്ത് 1,05,12,831 പേര്‍ക്കാണ് ഇതുവരെ രോഗം സ്ഥിരീകരിച്ചത്. നിലവില് 2,10,459 പേര് മാത്രമാണ് ചികിത്സയിലുള്ളത്. 1.51 ലക്ഷം പേര് മരിച്ചു. 1,01,46,254 പേര് രോഗമുക്തി നേടിയിരിക്കുന്നത്.\nകൊറോണ വൈറസ് രോഗബാധിതരുടെ എണ്ണത്തില് മൂന്നാം സ്ഥാനത്ത് ബ്രസീലാണ്. രാജ്യത്ത് എണ്‍പത്തിരണ്ട് ലക്ഷം പേര്‍ക്കാണ് കൊവിഡ് സ്ഥിരീകരിച്ചത്. 2,06,009 പേര് മരിച്ചു. എഴുപത്തിരണ്ട് ലക്ഷം പേര് സുഖം പ്രാപിച്ചു. രോഗികളുടെ എണ്ണത്തില് നാലാം സ്ഥാനത്തുള്ള റഷ്യയില് മുപ്പത്തിനാല് ലക്ഷം കൊവിഡ് ബാധിതരാണ് ഉള്ളത്.\nറിപ്പബ്ലിക് ദിനാഘോഷം അലങ്കോലപ്പെടുത്തരുതെന്ന് കര്‍ഷകരോട് രാജ്‌നാഥ് സിംഗ്\nഒറ്റപ്പെട്ടയിടങ്ങളില് സംസഥാനത്ത് ഇന്ന് മഴക്ക് സാധ്യത


വിവിധ പി.എസ്.സി. പരീക്ഷകൾക്കായി സൗജന്യ പരിശീലനം; അർഹതപ്പെട്ടവർക്ക് സ്റ്റൈപെൻഡ് | free training for various psc examinations\nബിരുദം അടിസ്ഥാന യോഗ്യതയുള്ള തിരുവനന്തപുരം, കൊല്ലം, പത്തനംതിട്ട ജില്ലകളിലെ ഉദ്യോഗാർത്ഥികൾക്ക് അപേക്ഷിക്കാം.\nTrivandrum, First Published Jul 14, 2021, 10:43 AM IST\nതിരുവനന്തപുരം: പട്ടികജാതി വികസന വകുപ്പിന്റെ നിയന്ത്രണത്തിൽ തിരുവനന്തപുരം മണ്ണന്തലയിൽ പ്രവർത്തിക്കുന്ന ഗവ. പ്രീ-എക്‌സാമിനേഷൻ ട്രെയിനിംഗ് സെന്ററിൽ പി.എസ്.സി. നടത്തുന്ന വിവിധ മത്സരപരീക്ഷകൾക്കായി ആറു മാസത്തെ സൗജന്യ പരിശീലനം നൽകും. ബിരുദം അടിസ്ഥാന യോഗ്യതയുള്ള തിരുവനന്തപുരം, കൊല്ലം, പത്തനംതിട്ട ജില്ലകളിലെ ഉദ്യോഗാർത്ഥികൾക്ക് അപേക്ഷിക്കാം. പട്ടികജാതി/പട്ടികവർഗ്ഗക്കാർക്കും ഒരു ലക്ഷം രൂപ വരെ വാർഷിക വരുമാനമുള്ള മറ്റ് പിന്നാക്ക വിഭാഗക്കാർക്കും അപേക്ഷിക്കാം. പട്ടികജാതി/പട്ടികവർഗ്ഗക്കാർക്ക് സർക്കാർ ഉത്തരവിന് വിധേയമായി സ്റ്റൈപന്റ് ലഭിക്കും.\nജൂലൈ സെഷനിൽ ആരംഭിക്കുന്ന ക്ലാസിൽ ചേരാൻ താൽപര്യമുള്ളവർ ജാതി, വരുമാനം, വിദ്യാഭ്യാസ യോഗ്യത എന്നിവ തെളിയിക്കുന്ന സർട്ടിഫിക്കറ്റുകളുടെ പകർപ്പുകൾ, ഒരു ഫോട്ടോ എന്നിവ സഹിതം തിരുവനന്തപുരം മണ്ണന്തലയിലെ ഗവ. പ്രീ-എക്‌സാമിനേഷൻ ട്രെയിനിംഗ് സെന്ററിൽ അപേക്ഷിക്കണം. അപേക്ഷാഫോം നേരിട്ട് എത്തിക്കാൻ കഴിയാത്തവർക്ക് petctvm@gmail.com ലേക്ക് അയയ്ക്കാം. അപേക്ഷഫോം ഓഫീസിൽ ലഭിക്കും.\nLast Updated Jul 14, 2021, 10:43 AM IST\nkerala public srvice commission\nഎംബിഎ പ്രവേശന പരീക്ഷ: കിക്മയിൽ സൗജന്യ പരിശീലനം രജിസ്ട്രേഷൻ ആരംഭിച്ചു


പാര്‍ട്ട്‌ണേഴ്‌സ്’ ഡിസംബര് 10ന് കാസര്‍ഗോഡ് ആരംഭിക്കുന്നു; നായകന് ധ്യാന് ശീനിവാസന്, നായിക സറ്റ്‌ന ടൈറ്റസ് » Newsthen\nപാര്‍ട്ട്‌ണേഴ്‌സ്’ ഡിസംബര് 10ന് കാസര്‍ഗോഡ് ആരംഭിക്കുന്നു; നായകന് ധ്യാന് ശീനിവാസന്, നായിക സറ്റ്‌ന ടൈറ്റസ്\nനവീന് ജോണിനെ ആദ്യമായി പരിചയപ്പെടുന്നത് ഇരയുടെ സെറ്റില്‍വച്ചാണ്. ഉണ്ണിമുകുന്ദനെയും ഗോകുലിനെയും നായകന്മാരാക്കി സൈജു സംവിധാനം ചെയ്ത ചിത്രമാണ് ഇര. അതിന്റെ തിരക്കഥാകൃത്തായിരുന്നു നവീന്‍ജോണ്. ഇരയുടെ ഷൂട്ടിംഗ് കൊല്ലത്ത് നടക്കുമ്പോഴാണ് നവീനിനെ കാണുന്നതും പരിചയപ്പെടുന്നതും. അതിനുശേഷം ഇന്നാണ് അദ്ദേഹത്തെ വിളിക്കുന്നത്. വിളിക്കാന് പ്രത്യേകിച്ചൊരു കാരണവുമുണ്ടായിരുന്നു. നവീന് ആദ്യമായി സംവിധാനം ചെയ്യുന്ന പാര്‍ട്ട്‌ണേഴ്‌സിന്റെ ഷൂട്ടിംഗ് നാളെ കാസര്‍ഗോഡ് തുടങ്ങുകയാണ്. അതിന്റെ വിവരങ്ങള് അറിയാന്‍കൂടിയാണ് വിളിച്ചത്.\n‘പാര്‍ട്ട്‌ണേഴ്‌സ് എന്നാണ് ചിത്രത്തിന്റെ പേര്. ഇത് യഥാര്‍ത്ഥത്തില് കാസര്‍ഗോഡ് നടന്ന ഒരു സംഭവമാണ്. അതില്‍നിന്ന് പ്രചോദനം ഉള്‍ക്കൊണ്ടാണ് ഇതിന്റെ കഥ എഴുതിയിരിക്കുന്നത്. ത്രില്ലറാണ് സിനിമ. ധ്യാന് ശ്രീനിവാസനാണ് നായകന്. സറ്റ്‌ന ടൈറ്റസും നീരജയുമാണ് നായികനിരയിലുള്ളത്. സഞ്ജു ശിവറാം, കലാഭവന് ഷാജോണ്, ഹരിഷ് പേരടി, അനീഷ് ഗോപാല് എന്നിവരും താരനിരയിലുണ്ട്.’ നവീന് ജോണ് പറഞ്ഞു.\nമമ്മൂട്ടിയെ നായകനാക്കി വൈശാഖ് സംവിധാനം ചെയ്യുന്ന ന്യൂയോര്‍ക്കിന്റെ തിരക്കഥാകൃത്തും നവീന് ജോണായിരുന്നു. ന്യൂയോര്‍ക്കിന്റെ അനൗണ്‍സ്‌മെന്റ് നടന്നിരുന്നെങ്കിലും ഷൂട്ടിംഗ് വൈകുകയാണ്. അതിന്റെ കാരണം അന്വേഷിച്ചപ്പോള് നവീന് പറഞ്ഞു.\n‘കഴിഞ്ഞ ജൂണില് തുടങ്ങാനിരുന്ന സിനിമയാണ്. കോവിഡിനെത്തുടര്‍ന്ന് ഷൂട്ടിംഗ് മാറ്റിവയ്‌ക്കേണ്ടിവന്നു. പുതിയ ഷെഡ്യൂള് അനുസരിച്ച് 2022 ല് ന്യൂയോര്‍ക്കിന്റെ ഷൂട്ടിംഗ് തുടങ്ങും.’\nപാര്‍ട്ട്‌ണേഴ്‌സിന്റെ നിര്‍മ്മാതാവ് ദിനേഷ് കൊല്ലപ്പള്ളിയാണ്. കൊല്ലപ്പള്ളി ഫിലിംസാണ് ബാനര്. ഫൈസല് അലി ഛായാഗ്രഹണം നിര്‍വ്വഹിക്കുന്ന ചിത്രത്തിന്റെ എഡിറ്റര് സുനില് എസ്. പിള്ളയും കലാസംവിധായകന് സുരേഷ് കൊല്ലവും മേക്കപ്പ് സജി കൊരട്ടിയും കോസ്റ്റിയൂം സുജിത് മട്ടന്നൂരാണ്. ബാദുഷയാണ് പ്രൊജക്ട് ഡിസൈനര്. സതീഷ് കാവില്‍കോട്ട പ്രൊഡക്ഷന് കണ്‍ട്രോളറുമാണ്. ഹരി നാരായണനും പ്രകാശ് അലക്‌സിനുമാണ് സംഗീതവിഭാഗത്തിന്റെ ചുമതല.\ndhyan sreenivasan new movie Partners\nഇടമലക്കുടിയിൽ ബിജെപിയുടെ വിജയം ആഘോഷിച്ച് കോൺഗ്രസ്;കൈവിട്ട സീറ്റിനെക്കുറിച്ച് മിണ്ടാട്ടമില്ല


ആശുപത്രി വിട്ടാല് മീന് കച്ചവടം ആരംഭിക്കണം, ഡോക്ടറാകണം: മന്ത്രി മൊയ്തീനോട് ഹനാന് • Suprabhaatham\nആശുപത്രി വിട്ടാല് മീന് കച്ചവടം ആരംഭിക്കണം, ഡോക്ടറാകണം: മന്ത്രി മൊയ്തീനോട് ഹനാന്\nSeptember 14, 2018 | 6:54 pm IST\nകൊച്ചി: ”ആശുപത്രി വാസം കഴിഞ്ഞാല് ഉടന് മീന് കച്ചവടം ആരംഭിക്കണം. പുതിയ കിയോസ്‌ക് അനുവദിക്കാമെന്ന് മേയര് പറഞ്ഞിട്ടുണ്ട്. സര്‍ക്കാരിന്റെ ഭാഗത്തു നിന്നുള്ള എല്ലാ സഹകരണവും വേണം.” അപകടത്തെ തുടര്‍ന്ന് മെഡിക്കല് ട്രസ്റ്റ് ആശുപത്രിയില് ചികിത്സയില് കഴിയുന്ന തന്നെ സന്ദര്‍ശിക്കാനെത്തിയ മന്ത്രി എ.സി. മൊയ്തീനോട് ഹനാന് പറഞ്ഞ വാക്കുകളാണിത്.\nമെഡിക്കല് ട്രസ്റ്റ് ആശുപത്രി മാനേജ്‌മെന്റ് മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കുന്ന ധനസഹായം സ്വീകരിക്കാനും ഹനാനെ സന്ദര്‍ശിക്കാനുമായി എത്തിയതായിരുന്നു മന്ത്രി.\nമുന്‍പത്തേക്കാള് ക്ഷീണമാണെന്ന മന്ത്രിയുടെ വാക്കുകള്‍ക്ക് പുതിയ ഹനാനായി തിരിച്ചു വരും എന്ന മറുപടി. ഹനാന്റെ ബന്ധുക്കളെക്കുറിച്ചുള്ള വിവരങ്ങളും മന്ത്രി ചോദിച്ചറിഞ്ഞു.\nപൂര്‍ണ്ണ ആരോഗ്യത്തോടെ ഉടന് ആശുപത്രി വിടാന് കഴിയട്ടെ എന്നും മന്ത്രി ആശംസിച്ചു. ആശുപത്രി വിട്ടാലുടന് മീന് കച്ചവടം തുടങ്ങണമെന്നാണ് ആഗ്രഹമെന്ന് ഹനാന് പറഞ്ഞു. കൂടുതല് പഠിക്കണമെന്നും ഡോക്ടറാകണമെന്നും ഹനാന് മന്ത്രിയോട് പറഞ്ഞു.\nകൈരളി ടി.വി എം.ഡി ജോണ് ബ്രിട്ടാസ് നല്‍കിയ പേന ഉയര്‍ത്തി ഇത് തനിക്ക് കൂടുതല് ധൈര്യം പകരുന്നുവെന്ന് ഹനാന് പറഞ്ഞപ്പോള് ഇരട്ടി ധൈര്യത്തിന് ഇതുകൂടി ഇരിക്കട്ടെ എന്നു പറഞ്ഞ് മറ്റൊരു പേന കൂടി മന്ത്രി സമ്മാനമായി നല്‍കി. ഹനാന് കച്ചവടം നടത്താനും ആഗ്രഹിക്കുന്നിടത്തോളം പഠിക്കാനുമുള്ള എല്ലാ സൗകര്യങ്ങളും സര്‍ക്കാര് ഒരുക്കുമെന്ന് തുടര്‍ന്ന് മന്ത്രി അറിയിച്ചു.\nഈജിപ്തില് 230 വരെ സിസി തന്നെ ഭരിക്കും; കാലാവധി കൂട്ടുന്നതിന് അംഗീകാരം\nപി.യു ചിത്രയ്ക്ക് സ്വര്‍ണം: ഏഷ്യന് ഗെയിംസിലേക്ക് യോഗ്യത\nടിക് ടോക് നിരോധനം കോടതി നീക്കി; ഇനി പ്ലേ സ്റ്റോറിലുണ്ടാവും


ലോകകപ്പ്; പപ്പുആ നൂഗനിയയെ തകര്‍ത്തെറിഞ്ഞ് ഒമാന് ആദ്യ ജയം\nTue Dec 07 2021 07:31:12 GMT+0530 (India Standard Time)\nലുധിയാനയില് ജനിച്ച ജതീന്ദര് സിങ് 42 പന്തിലാണ് 73 റണ്‍സ് നേടിയത്.\nFAR17 Oct 2021 4:02 PM GMT\nമസ്‌ക്കറ്റ്: ട്വന്റി-20 ലോകകപ്പിന്റെ ഗ്രൂപ്പ് ഘട്ടത്തിന് തുടക്കമായി. ഇന്ന് ഉച്ചയ്ക്ക് നടന്ന മല്‍സരത്തില് പപ്പുആ ന്യൂ ഗനിയക്കെതിരേ ഒമാന് ആദ്യ ജയം കരസ്ഥമാക്കി. 10 വിക്കറ്റിന്റെ അനായാസ ജയമാണ് ഒമാന് നേടിയത്. 130 റണ്‍സിന്റെ വിജയലക്ഷ്യം വിക്കറ്റൊന്നും നഷ്ടപ്പെടാതെ 13.4 ഓവറില് ഒമാന് മറികടന്നു. ജതീന്ദര് സിങ് (73*), അക്വിബ് ഇല്ല്യാസ് സുലെഹറി(50*)എന്നിവര് പുറത്താകാതെ ഒമാനെ ജയത്തിലേക്ക് നയിച്ചു. ലുധിയാനയില് ജനിച്ച ജതീന്ദര് സിങ് 42 പന്തിലാണ് 73 റണ്‍സ് നേടിയത്. ഇല്ല്യാസ് പാക് വംശജനാണ്.\nടോസ് ലഭിച്ച ഒമാന് പപ്പുആ ന്യൂഗനിയയെ ബാറ്റിങിനയക്കുകയായിരുന്നു. നിശ്ചിത ഓവറില് ഒമ്പത് വിക്കറ്റ് നഷ്ടത്തില് പപ്പുആ ന്യൂഗനിയ 129 റണ്‍സാണ് നേടിയത്. ക്യാപ്റ്റന് ആസാദ് വാലയാണ് (56) ടോപ് സ്‌കോറര്. ചാള്‍സ് അമിനി 37 റണ്‍സ് നേടി. ഒമാനായി മഖ്‌സൂദ് നാലും ബിലാല് ഖാന്, കലീമുള്ള എന്നിവര് രണ്ട് വീതവും വിക്കറ്റ് നേടി.\nT20 World Cup 2021 T20 World Cup dubai oman cric


ഗുജറാത്തിലെ ആശുപത്രിയില് തീപ്പിടിത്തം: 18 കോവിഡ് രോഗികള്‍ക്ക് മരിച്ചു | PravasiExpress\nHome India ഗുജറാത്തിലെ ആശുപത്രിയില് തീപ്പിടിത്തം: 18 കോവിഡ് രോഗികള്‍ക്ക് മരിച്ചു\nഅഹമ്മദാബാദ്: ഗുജറാത്തിലെ ആശുപത്രിയിലുണ്ടായ തീപ്പിടിത്തത്തില് 18 കോവിഡ് രോഗികള്‍ക്ക് ദാരുണാന്ത്യം. ഇന്ന് പുലര്‍ച്ചെ ഭറൂച്ചിലുള്ള ആശുപത്രിയിലാണ് അപകടം നടന്നത്.\nആശുപത്രിയിലെ തീവ്രപരിചരണ വിഭാഗത്തിലാണ് തീ പടർന്നത്. ഷോർട്ട് സർക്യൂട്ടാണ് അപകടകാരണമെന്നാണ് പ്രാഥമിക നിഗമനം.\nഇവിടെ ചികിത്സയിലുണ്ടായിരുന്ന 50 ഓളം രോഗികളെ നാട്ടുകാരും അഗ്നിശമന സേനാംഗങ്ങളും രക്ഷപ്പെടുത്തിയതായി അധികൃതര് അറിയിച്ചു.\nPrevious articleകൊവിഡ്: നടൻ രൺധീർ കപൂറിനെ ഐസിയുവിലേക്ക് മാറ്റി\nNext articleമാറ്റിവെച്ച ശമ്പളത്തിന്റെ ആദ്യ ഗഡു ഈ മാസം: തോമസ് ഐസക്\nതിരുവനന്തപുരം: വിഖ്യാത കര്‍ണാടക സംഗീതജ്ഞ പാറശ്ശാല പൊന്നമ്മാള് (96) അന്തരിച്ചു. ചൊവ്വാഴ്ച ഉച്ചയോടെ വലിയശാലയിലുള്ള വസതിയിലായിരുന്നു അന്ത്യം. ഏറെക്കാലമായി വാര്‍ധക്യസഹജമായ അസുഖങ്ങളെ തുടര്‍ന്ന് വിശ്രമത്തിലായിരുന്നു. 2017 ൽ രാജ്യം പത്മശ്രീ...\nപുത്തന് മേക്ക് ഓവറിലൂടെ തരംഗമായി മഞ്ജുവാര്യര്. മഞ്ജു വാര്യര് സോഷ്യല് മീഡിയയില് പങ്കുവെക്കുന്ന ഓരോ ചിത്രവും ആരാധകര് ഇരുകൈയ്യും നീട്ടി സ്വീകരിക്കാറുണ്ട്. താരത്തിന്റെ പുതിയ ഫോട്ടോഷൂട്ടാണ് ഇപ്പോള് വൈറലാകുന്നത്. വണ്ടര്...\nRamakrishna Mission Singapore Celebrates Mahashivaratri And The 182nd Birthday Of Bhagawan...


ഹജ്ജിനിടെ പകര്‍ച്ചവ്യാധികള് റിപ്പോര്‍ട്ട് ചെയ്തിട്ടില്ലെന്ന് സൗദി ആരോഗ്യമന്ത്രാലയം | hajj|saudhi-arabia|makka|Health Sector|Dicease\nഹജ്ജിനിടെ പകര്‍ച്ചവ്യാധികള് റിപ്പോര്‍ട്ട് ചെയ്തിട്ടില്ലെന്ന് സൗദി ആരോഗ്യമന്ത്രാലയം\nSep 4, 2017, 11:11 am IST\nമക്ക : ഹജ്ജിനിടെ പകര്‍ച്ചവ്യാധികള് റിപ്പോര്‍ട്ട് ചെയ്തിട്ടില്ലെന്ന് സൗദി ആരോഗ്യ മന്ത്രി ഡോ. തൗഫീഖ് അല്‍റബീഅ അറിയിച്ചു. തീര്‍ഥാടകര്‍ക്ക് ആരോഗ്യ പരിചരണം നല്‍കുന്നതില് മന്ത്രാലയത്തിന്റെ മുഴുവന് ശേഷിയും ഉപയോഗപ്പെടുത്തിയതായും മന്ത്രി പറഞ്ഞു.\nഈ വര്‍ഷം ഹജ്ജ് സീസണ് ആരംഭിച്ച ശേഷം 4,65,738 തീര്‍ഥാടകര് ആരോഗ്യ മന്ത്രാലയത്തിന് കീഴിലുളള ആശുപത്രികളിലും ഹെല്‍ത്ത് സെന്ററുകളിലും ചികിത്സ തേടിയതായി മന്ത്രി പറഞ്ഞു. 566 പേര്‍ക്ക് ആഞ്ചിയോപ്ലാസ്റ്റിയും 28 പേര്‍ക്ക് ഹൃദയശസ്ത്രക്രിയകളും നടത്തി. വൃക്ക രോഗികള്‍ക്ക് 1,520 ഡയാലിസിസുകള് നടത്തി. മക്കയിലെയും മദീനയിലെയും ആശുപത്രികളില് ചികിത്സയില് കഴിഞ്ഞ 402 തീര്‍ഥാടകരെ ആംബുലന്‍സുകളില് അറഫയിലെത്തിച്ചതായും മന്ത്രി വ്യക്തമാക്കി.\nതീര്‍ഥാടകരുടെ എണ്ണത്തിലുണ്ടാകുന്ന വര്‍ധനവിന് അനുസൃതമായി മക്കയിലെയും മദീനയിലെയും പുണ്യസ്ഥലങ്ങളിലെയും ആശുപത്രികള് വികസിപ്പിക്കുകയാണ് മന്ത്രാലയത്തിന്റെ ലക്ഷ്യം. മക്കയിലും മദീനയിലും പുണ്യസ്ഥലങ്ങളിലും 25 ആസ്പത്രികളും 158 ഹെല്‍ത്ത് സെന്ററുകളും ഈ വര്‍ഷം സജ്ജീകരിച്ചിരുന്നു. 31,000 ആരോഗ്യ പ്രവര്‍ത്തകരെയും മന്ത്രാലയം വിശുദ്ധ നഗരങ്ങളില് നിയോഗിച്ചിരുന്നു.\nതീര്‍ഥാടകര് രാജ്യത്ത് പ്രവേശിക്കുന്ന പതിനഞ്ച് അതിര്‍ത്തി പ്രവേശന കവാടങ്ങളില് പകര്‍ച്ചവ്യാധികള് നിരീക്ഷിക്കുന്നതിനു പ്രത്യേക സംവിധാനങ്ങള് ഒരുക്കിയിരുന്നതായും മന്ത്രി പറഞ്ഞു.\nhajj saudhi-arabia makka Health Sector Dicease\nബ്രിക്‌സിനെക്കൂടാതെ ലോക പ്രശ്‌നങ്ങള് പരിഹരിക്കാനാവില്ലെന്ന് ചൈനീസ് പ്രസിഡന്റ്\nയുവാക്കള് തീകൊളുത്തി ആത്മഹത്യക്ക് ശ്രമിച്ചു\nMay 5, 2021, 08:43 am IST


ഒറ്റ മിനിറ്റില് ഫിറ്റ് ചെയ്യാവുന്ന വെറും 700 രൂപയുടെ ഈ അഡാപ്റ്റര് ജലം പാഴാവുന്നത് 95 % കുറയ്ക്കുന്നു - ദ് ബെറ്റർ ഇൻഡ്യ\nപ്ലംബര് വേണ്ട, ജലം പാഴാവില്ല. വളരെ എളുപ്പത്തില് ഫിറ്റ് ചെയ്യാം. പ്രകൃതിക്കായി നിങ്ങള്‍ക്ക് ചെയ്യാവുന്ന ചെറിയൊരു കാര്യം ഇന്നുതന്നെ ചെയ്യാം.\nടാപ്പ് വെറുതെ തുറന്നിട്ട് വെള്ളം കളയല്ലേ എന്നൊക്കെ നമ്മള് ചെറുപ്പം മുതലേ പഠിക്കുന്നതും പഠിപ്പിക്കുന്നതുമാണ്.\nവെള്ളം പരമാവധി ദുരുപയോഗം ചെയ്യാതിരിക്കാന് ഭൂരിഭാഗം ആളുകളുമിപ്പോള് ശ്രദ്ധിക്കുന്നുണ്ടാവും. കാരണം വെള്ളത്തിന്‍റെ വില എല്ലാവരും അറിഞ്ഞുതുടങ്ങിയിരിക്കുന്നു.\nപക്ഷേ, എത്ര ശ്രദ്ധിച്ച് ടാപ്പ് ഉപയോഗിച്ചാലും പകുതിയോളം വെള്ളം പാഴായിപ്പോവും. നമ്മുടെ ടാപ്പുകള് അങ്ങനെയാണ് ഡിസൈന് ചെയ്തിരിക്കുന്നത്. പെട്ടെന്ന് നല്ല ഫ്‌ളോയില് വെള്ളം വന്നില്ലെങ്കില് നമുക്കും മടുത്തുപോവും.\nഒരു ചെറിയ അഡാപ്റ്റര് ടാപ്പില് ഫിറ്റ് ചെയ്താല് വെറുതെ ഒഴുകി പാഴാവുന്ന വെള്ളത്തിന്‍റെ 90 ശതമാനവും ലാഭിക്കാന് കഴിഞ്ഞാലോ?\nഒരു ‘വാട്ടര് ഹീറോ’ ആവാന് നിങ്ങള്‍ക്ക് വേണ്ടത് ഏര്‍ത്ത് ഫോക്കുസിന്‍റെ ഈ ചെറിയ അഡാപ്റ്റര് മാത്രം! ഇകോ മിസ്റ്റ്, ക്വാമിസ്റ്റ് എന്നീ രണ്ട് തരം അഡാപ്റ്ററുകള് വാങ്ങാന് ഇവിടെ ക്ലിക്ക് ചെയ്യൂ.\nടാപ്പുപയോഗിക്കുമ്പോള് 95% ജലം ലാഭിക്കൂ.\nഏര്‍ത്ത് ഫോക്കൂസ് രണ്ട് മോഡലുകളിലുള്ള അഡാപ്റ്ററുകളാണ് പുറത്തിറക്കിയിരിക്കുന്നത്. രണ്ടും നിങ്ങളുടെ വീട്ടില് ജലം പാഴാവുന്നത് 90 മുതല് 95 ശതമാനം വരെ കുറയ്ക്കാന് വേണ്ടി ഡിസൈന് ചെയ്തതാണ്. രണ്ട് മോഡലുകള് തമ്മിലുള്ള വ്യത്യാസം അത് ഫിറ്റുചെയ്യുന്ന രീതിയിലാണ്-ടാപ്പില് ഫിറ്റ് ചെയ്യുന്നതും റിട്രോഫിറ്റും.\nരണ്ട് അഡാപ്റ്ററുകളും ഒറ്റ മിനിറ്റുകൊണ്ട് ഫിറ്റ് ചെയ്യാം. പ്ലംബറെ വിളിക്കേണ്ട കാര്യമേയില്ല.\nഈ ലിങ്കില് ക്ലിക്ക് ചെയ്താല് രണ്ട് അഡാപ്റ്ററിലേതെങ്കിലും തെരഞ്ഞെടുക്കാം.\n550 രൂപയുടെ ഇകോമിസ്റ്റ് അഡാപ്റ്റര്\nസാധാരണ ടാപ്പില് മിനിറ്റില് പത്ത് ലീറ്റര് വെള്ളമാണ് ഒഴുകിവരിക. ഈ അഡാപ്റ്റര് ഫിറ്റ് ചെയ്താല് അത് മിനിറ്റില് വെറും അര ലീറ്റര് ആയി കുറയും. വാണിജ്യസ്ഥാപനങ്ങള് ഓഫീസുകള് എന്നിവടങ്ങളില് ഇത് ഉപയോഗിച്ചാല് വാട്ടര് ബില്ലില് വലിയ കുറവുണ്ടാകും.\nബ്രാസ്സ് കൊണ്ടാണ് ഈ അഡാപ്റ്റര് നിര്‍മ്മിച്ചിരിക്കുന്നത്. വളരെ സുരക്ഷിതമായ ഈ അഡാപ്റ്റര് ടാപ്പിനകത്ത് എളുപ്പത്തില് ഫിറ്റ് ചെയ്യാം. മഞ്ഞുപോലെയാണ് വെള്ളം പുറത്തുവരിക. ഏര്‍ത്ത് ഫോക്കൂസിന്‍റെ വാക്കുകളില് പറഞ്ഞാല് ‘ഇതെന്ത് മായാജാലമാണെന്ന് നിങ്ങള്‍ക്കാര്‍ക്കും മനസ്സിലാവില്ല.’\nഈ അഡാപ്റ്റര് വാങ്ങാന് ക്ലിക്ക് ചെയ്യൂ, പ്രകൃതിയോടുള്ള കരുതലും കൂടിയാണത്.\nറിട്രോഫിറ്റിങ് ക്വാമിസ്റ്റ് ഡിവൈസ്\nഅടുക്കളയിലെ സിങ്കിലും വാഷ് ബേസിനിലുമൊക്കെ ഉപയോഗിക്കാന് വേണ്ടി പ്രത്യേകം ഡിസൈന് ചെയ്തതാണിത്. ഇതും 95% വരെ വെള്ളം ലാഭിക്കുന്നു. ഇതിന് രണ്ട് സെറ്റിങ്‌സ് ഉണ്ട്. മിസ്റ്റ് മോഡും ജെറ്റ് മോഡും. ആദ്യത്തേതില് നിന്നുള്ള ഫ്ലോ കൂടുതല് വ്യാപ്തിയില് പതിക്കും. രണ്ടാമത്തേത് നല്ല ശക്തിയിലുള്ള ഫ്‌ളോ നല്‍കും, വെള്ളം ലാഭിച്ചുകൊണ്ട് തന്നെ. ഇത് ടാപ്പില് ഫിറ്റ് ചെയ്യാന് 30 സെക്കന്‍റ് മതിയാവും.\nവള്ളത്തിന് അത്യാവശ്യം നല്ല പ്രെഷര് ഉണ്ടെങ്കില് ഈ അഡാപറ്റര് നന്നായി പ്രവര്‍ത്തിക്കും. ഒരു ബൂസ്റ്റര് പമ്പോ ഓവര്‍ഹെഡ് ടാങ്കോ ഉണ്ടെങ്കില് സ്വാഭാവികമായും വെള്ളത്തിന് ഇത്രയൊക്കെ പ്രെഷര് ഉണ്ടാവും. ഫീമെയില്-മെയില് ത്രെഡുകളില് ഇത് ഫിറ്റാക്കാന് കഴിയും. സ്റ്റാന്‍ഡേഡ് സൈസ് ടാപ്പുകളില് (24 എം എം ഔട്ടര് ഡയമീറ്റര് ഉള്ളവ) ഇത് ഫിറ്റ് ചെയ്യാം.\n660 രൂപയുള്ള ഈ അഡാപ്റ്റര് വാങ്ങാന് ക്ലിക്ക് ചെയ്യൂ.\nഇതുകൂടി വായിക്കാം: വെറും 50 രൂപയുടെ ഈ ഉപകരണം നിങ്ങളുടെ വീട്ടിലെ ജല ഉപഭോഗം 80% വരെ കുറയ്ക്കും


ആളുകളുടെ മുന്നിൽ വരാനും സംസാരിക്കാനും നിങ്ങൾക്ക് മടിയുണ്ടോ? അറിയാം സാമൂഹിക ഉത്കണ്ഠയെ കുറിച്ച് - MalluChronicle\nആളുകളുടെ മുന്നിൽ വരാനും സംസാരിക്കാനും നിങ്ങൾക്ക് മടിയുണ്ടോ? അറിയാം സാമൂഹിക ഉത്കണ്ഠയെ കുറിച്ച്\nജൈവപരവും സാമൂഹ്യവുമായ അനേകം ഘടകങ്ങൾ ചേരുമ്പോളാണ് ഇത്തരം ഉത്കണ്ഠകൾ ആളുകളിൽ ഉണ്ടാകുന്നതെന്ന് പറയാം. അത് കൊണ്ട് തന്നെ ഒരു കാരണം മാത്രം ചൂണ്ടിക്കാണിക്കുക ബുദ്ധിമുട്ടുള്ള കാര്യമാണ്. ഉത്കണ്ഠ രോഗത്തിന് പാരമ്പര്യം ഒരു പ്രധാന ഘടകമാണ്. എങ്കിലും സാഹചര്യത്തിന്റെ പങ്ക് വേർതിരിക്കാനാകാത്തവണ്ണം ഈ അവസ്ഥയോട് ചേർന്ന് കിടക്കുന്നു\nVishnupriya Kelottil October 25, 2021 1 min read\nആളുകളുടെ മുന്നിൽ വരാനും സംസാരിക്കുവാനും പൊതു വേദികളിൽ കയറി രണ്ട് വാക്ക് പറയാനും മടിയുള്ളവർ നമ്മുടെ ഇടയിലുണ്ട്. ഇതിനെ സോഷ്യൽ ഫോബിയ അഥവാ സാമൂഹിക ഉത്കണ്ഠ എന്ന് വിളിക്കാം. (Social Phobia)\nഎന്തൊക്കെയാണ് ഉത്കണ്ഠ ഉണ്ടാവാനുള്ള പ്രധാന കാരണങ്ങൾ എന്ന് നോക്കാം\nബാല്യത്തിലെ തിക്താനുഭവങ്ങൾ ഒരുവനെ ആശങ്കയുള്ളവനാക്കി തീർക്കും. അത് അപമാനമോ അവഗണനയോ ഗാർഹിക അന്തരീക്ഷിത്തിലെ പിരിമുറുക്കങ്ങളോ ശാരീരിക മാനസിക ലൈംഗിക പീഡകളോ ഒക്കെയാകാം.\nലജ്ജ കൊണ്ടോ അന്തർമുഖത്വം കൊണ്ടോ സാഹചര്യങ്ങളുമായി പൊരുത്തപ്പെടാൻ കഴിയാത്തവർ ഉത്കണ്ഠകുലരാകും എന്ന് പഠനങ്ങൾ പറയുന്നു. ഇത്തരക്കാർക്ക് മികച്ച പിന്തുണ ലഭിക്കുന്നില്ലെങ്കിൽ ഉത്കണ്ഠാ രോഗം ഉണ്ടാകാനുള്ള സാധ്യതയുണ്ട്.\nഉത്ക്കണ്ഠ എങ്ങനെ നിയന്ത്രിക്കാം?\nഇത്തരത്തിലുള്ള മാനസിക പ്രശ്നങ്ങളെ ഒതുക്കി വെയ്ക്കാൻ ശ്രമിക്കരുത്. ഒരു തുറന്ന സമീപനമാണ് ആവശ്യം. അതുകൊണ്ട് നമ്മുടെ സന്തോഷത്തെ കെടുത്തി കളയുവാൻ അനുവദിക്കാതെ ആത്മവിശ്വാസത്തോടെ ജീവിതത്തെ നേരിടാൻ പഠിക്കാം.\nNext: ആരോഗ്യ വകുപ്പ് ഇടപെടുന്നു; കളിമാറും ഇനി ടർഫുകളിൽ


തെരുവുനായയെ ശാപ്പിടാനെത്തിയ പുള്ളിപ്പുലിയ്ക്ക് അകാലചരമം ! നാട്ടുകാര് ഭക്ഷണം നല്‍കി വളര്‍ത്തിയ കരുത്തനായ 'നായ' പുള്ളിപ്പുലിയെ കടിച്ചു കുടഞ്ഞു… - RashtraDeepika\nതെരുവുനായയെ ശാപ്പിടാനെത്തിയ പുള്ളിപ്പുലിയ്ക്ക് അകാലചരമം ! നാട്ടുകാര് ഭക്ഷണം നല്‍കി വളര്‍ത്തിയ കരുത്തനായ ‘നായ’ പുള്ളിപ്പുലിയെ കടിച്ചു കുടഞ്ഞു…\nSunday February 7, 2021 Sunday February 7, 2021 Support\nതെരുവുനായയും പുള്ളിപ്പുലിയും തമ്മില് ഏറ്റുമുട്ടിയാല് ആരു ജയിക്കുമെന്ന കാര്യത്തില് കൊച്ചുകുട്ടികള്‍ക്കു പോലും സംശയമുണ്ടാകില്ല. എന്നാല് കര്‍ണാടകയിലെ മാണ്ഡ്യയില് നടന്ന ഒരു സംഭവം ഏവരെയും ഞെട്ടിച്ചിരിക്കുകയാണ്.\nതെരുവുനായയെ ഭക്ഷണമാക്കാനെത്തിയ പുള്ളിപ്പുലിയ്ക്ക് ഒടുവില് അതേ തെരുവുനായയുടെ ആക്രമണത്തില് അകാലചരമം സംഭവിക്കുകയാണുണ്ടായത്.\nവെള്ളിയാഴ്ചയാണ് തെരുവുനായയെ ആക്രമിക്കാനെത്തിയ പുള്ളിപ്പുലി നായയുടെ ആക്രമണത്തില് ചത്തത്. ഏറ്റുമുട്ടലില് ഗുരുതര പരിക്കുകളേറ്റ നായയും കുറെകഴിഞ്ഞ് ചത്തു. നായയും പുള്ളിപ്പുലിയും തമ്മില് ഏറ്റുമുട്ടിയിട്ടുണ്ടെന്ന് വനം വകുപ്പ് വ്യക്തമാക്കി.\nപ്രാഥമിക ലക്ഷണത്തില് നായയുടെ ആക്രമണത്തിലാണ് പുള്ളിപ്പുലി ചത്തതെന്ന് വനംവകുപ്പ് ഉദ്യോഗസ്ഥരും അറിയിക്കുന്നു. നായയുടേയും പുള്ളിപ്പുലിയുടേയും മൃതദേഹം പോസ്റ്റ്മോര്‍ട്ടത്തിനായി കൊണ്ടുപോയി. ആറുമാസത്തോളം പ്രായമുള്ള പുള്ളിപ്പുലിയാണ് ചത്തിട്ടുള്ളത്.\nകന്നുകാലികളെ ആളുകള് സംരക്ഷിക്കുന്ന സാഹചര്യത്തിലാകാം വന്യമൃഗങ്ങള് തെരുവുനായകള്‍ക്കെതിരെ തിരിയുന്നതെന്നാണ് വനംവകുപ്പിന്റെ പ്രാഥമിക നിരീക്ഷണം. സാധാരണ നിലയില് തെരുവുനായകളെ ആക്രമിച്ച് വീഴ്ത്താന് പുള്ളിപ്പുളികള്‍ക്ക് നിസാരമായി സാധിക്കും.\nനിരവധി തെരുവുനായകളുള്ള ഗ്രാമങ്ങളിലേക്കും പുള്ളിപ്പുലി പോലുള്ള വന്യമൃഗങ്ങള് എത്താറുണ്ടെന്നാണ് വിദഗ്ധര് പറയുന്നത്. കുരച്ച് ബഹളമുണ്ടാക്കുന്ന നായ്ക്കളെ ആക്രമിച്ച് കഴുത്തിന് പിടികൂടിയാണ് സാധാരണ ഗതിയില് പുള്ളിപ്പുലി ഉള്‍പ്പെടെയുള്ളവ കൊല്ലാറുള്ളത്.\nഎന്നാല് ഇത്, ഏവരെയും അമ്പരപ്പിക്കുന്നത് കൂടിയാണെന്ന് അധികൃതര് പറയുന്നു. ഗ്രാമത്തിലുള്ളവര് സ്ഥിരമായി ഭക്ഷണം നല്‍കുന്ന കരുത്തനായ നായയുടെ ശൗര്യത്തിനു മുമ്പില് പുള്ളിപ്പുലിയ്ക്ക നഷ്ടമായത് സ്വന്തം ജീവനായിരുന്നു.\nAll News, Today’S Specialleopard, street dog\nഈ പരിപാടി ഇവിടെ നടക്കത്തില്ല സ്ഥലം വിട്ടോണം ! രാഖി സാവന്തിന്റെ മോശം പ്രവൃത്തിയില് പൊട്ടിത്തെറിച്ച് സല്‍മാന് ഖാന്; വീഡിയോ വൈറലാകുന്നു…


ജി.സി.സി. രാജ്യങ്ങളിലെ പ്രവാസികൾക്ക് യു.എ.ഇ. വിസ ഇനി ഓൺലൈനിൽ | Uae visa| Uae\nApr 28, 2019, 10:20 PM IST\nദുബായ്: ജി.സി.സി. രാജ്യങ്ങളിലെ ഇന്ത്യക്കാർ ഉൾപ്പെടെയുള്ള പ്രവാസികളുടെ യു.എ.ഇ. സന്ദർശനത്തിനുള്ള വിസാനടപടികൾ വേഗത്തിലാക്കാൻ ദുബായ് ജനറൽ ഡയറക്ടറേറ്റ് ഓഫ് റെസിഡൻസി ആൻഡ് ഫോറിനേഴ്‌സ് അഫയേഴ്‌സ് നടപടി സ്വീകരിച്ചു. ഇവർക്ക് യു.എ.ഇ. സന്ദർശനത്തിന് മുമ്പുതന്നെ വകുപ്പിന്റെ വെബ്‌സൈറ്റിലൂടെയും gdfra dubai എന്ന മൊബൈൽ ആപ്ലിക്കേഷനിലൂടെയും നേരിട്ട് വിസയ്ക്ക് അപേക്ഷിക്കാം. ജി.സി.സി. രാജ്യങ്ങളിലെ പൗരന്മാർക്ക് പ്രവേശനാനുമതിപത്രത്തിന് (എൻട്രി പെർമിറ്റുകൾ) അപേക്ഷിക്കേണ്ടതില്ലെങ്കിലും അവിടെനിന്നുള്ള പ്രവാസികൾ വിസയ്ക്ക് മുൻകൂട്ടിത്തന്നെ അപേക്ഷിക്കണമായിരുന്നു. അതിനാണ് ഇപ്പോൾ ഓൺലൈൻസംവിധാനം ഏർപ്പെടുത്തിയത്.\nപുതിയ സംവിധാനത്തിലൂടെ അപേക്ഷിച്ചവർക്ക് അവരുടെ രേഖകൾ കൃത്യമാണെങ്കിൽ വിസ ഇ-മെയിൽ വഴി അയച്ചുകൊടുക്കുമെന്ന് വകുപ്പിലെ എൻട്രി ആൻഡ് റെസിഡൻസി പെർമിറ്റ് അസിസ്റ്റന്റ് ഡയറക്ടർ കേണൽ ഉമർ അലി അൽ ഷംസി പറഞ്ഞു. ജി.സി.സി. രാജ്യത്തെ കാലാവധിയുള്ള റെസിഡന്റ് വിസയും പാസ്പോർട്ടിൽ ചുരുങ്ങിയത് ആറുമാസത്തെ അംഗീകാരവും വേണം. അപേക്ഷകന്റെ തൊഴിൽതസ്തികകൂടി പരിഗണിച്ചായിരിക്കും തീരുമാനം.\nവെബ്‌സൈറ്റിലൂടെയും മൊബൈൽ ആപ്ലിക്കേഷനിലൂടെയും വിസയ്ക്ക് അപേക്ഷിച്ചവർക്ക് ആദ്യതവണ 30 ദിവസത്തെ എൻട്രി പെർമിറ്റാണ് അനുവദിക്കുക. എന്നാൽ, ആസമയംതന്നെ ലഭിച്ച വിസ അടുത്ത 30 ദിവസത്തേക്ക് ദീർഘിപ്പിക്കാനും ഫീസ് അടയ്ക്കാനുമുള്ള സൗകര്യവും ഇത്തരത്തിലുള്ള സംവിധാനനടപടിയിൽ ലഭ്യമാണ്. സന്ദർശനങ്ങൾക്കുള്ള പേമെന്റ് ഉൾപ്പെടെ വിസാനടപടികളുടെ എല്ലാ ഔപചാരികതകളും ഓൺലൈനിൽ ചെയ്യാം. അതുകൊണ്ടുതന്നെ ജി.സി.സി. രാജ്യങ്ങളിലെ പ്രവാസികൾക്ക് വിസയ്ക്ക് അപേക്ഷിക്കാനും ഫീസ് അടയ്ക്കാനും വിമാനത്താവളത്തിൽ കാത്തിരിക്കേണ്ട ആവശ്യമില്ല.\nContent Highlights: uae online visa for expats from gcc countries


സീതാറാം യെച്ചൂരി രാജി സന്നദ്ധത അറിയിച്ചു – DN News\nHome/News/Election/സീതാറാം യെച്ചൂരി രാജി സന്നദ്ധത അറിയിച്ചു\nലോക്‌സഭ തിരഞ്ഞെടുപ്പിലെ പരാജയത്തിന്റെ പശ്ചാത്തലത്തില് പി.ബി അംഗം സീതാറാം യെച്ചൂരി രാജിസന്നദ്ധത അറിയിച്ചു. എന്നാല് യെച്ചൂരിയുടെ നിലപാട് നേതൃത്വം തള്ളി. തിരഞ്ഞെടുപ്പിലെ പരാജയം കൂട്ടായി ഏറ്റെടുക്കേണ്ട ഉത്തരവാദിത്വമാണെന്ന് ജനറല് സെക്രട്ടറി പ്രകാശ് കാരാട്ട് പ്രതികരിച്ചു.\nദേശീയ തലത്തില് സിപിഎമ്മിന്റെയും ഇടതുപക്ഷത്തിന്റെയും പ്രകടനം ദയനീയമായിരുന്നുവെന്ന് കഴിഞ്ഞ ഞായറാഴ്ച ചേര്‍ന്ന പിബി യോഗം വിലയിരുത്തിയിരുന്നു. തിരഞ്ഞെടുപ്പ് പരാജയത്തിന്റെ പശ്ചാത്തലത്തില് സംഘടനാനടപടികളുടെ ഭാഗമായി നേതൃമാറ്റവും ചര്‍ച്ചചെയ്യുമെന്ന് യോഗംശേഷം മാധ്യമങ്ങളോട് പറഞ്ഞിരുന്നു. അതിന് പിന്നാലെയാണ് യെച്ചൂരി രാജി സന്നദ്ധത അറിയിച്ചത്.\nതിരഞ്ഞെടുപ്പ് കഴിഞ്ഞ ഉടനെയുള്ള പ്രാഥമിക യോഗം മാത്രമാണ് കഴിഞ്ഞയാഴ്ച ചേര്‍ന്നത്. നിലവിലുള്ള രാഷ്ട്രീയ സാഹചര്യത്തില് രാഷ്ട്രീയ-സംഘടനാനടപടികള് ചര്‍ച്ചചെയ്യുന്നതിന് ജൂണ് ആറിന് വീണ്ടും പിബി ചേരുന്നുണ്ട്. ഏഴ്,എട്ട് തിയതികളില് പിബി നിര്‍ദേശങ്ങള് കേന്ദ്ര കമ്മറ്റിയോഗവും പരിഗണിക്കും. ശക്തികേന്ദ്രമായ പശ്ചിമബംഗാളില് രണ്ട് സീറ്റുകളില് ചുരുങ്ങിയ സി.പി.എമ്മിന് ആകെ ഒമ്പത് സീറ്റുമാത്രമാണ് ലഭിച്ചത്.\nമധ്യ കേരളത്തില് പാചക വാതക വിതരണം പ്രതിസന്ധിയില്


ന്യൂഡല്‍ഹി: പോപ്പുലര് ഫ്രണ്ട് ഓഫ് ഇന്ത്യ (പി.എഫ്.ഐ.) എന്ന സംഘടനയ്‌ക്കെതിരേ നടപടിക്ക് കേന്ദ്ര ആഭ്യന്തര മന്ത്രാലയത്തിന്റെ നീക്കം. ഭീകരപ്രവര്‍ത്തനങ്ങളുമായി പോപ്പുലര് ഫ്രണ്ടിന് ബന്ധമുണ്ടെന്ന റിപ്പോര്‍ട്ടുകളെത്തുടര്‍ന്നാണ് നിരോധനമടക്കമുള്ള നടപടികള് ആലോചിക്കുന്നതെന്ന് വാര്‍ത്താ ഏജന്‍സിയായ പി.ടി.ഐ. റിപ്പോര്‍ട്ട് ചെയ്തു. എന്നാല്, ആരോപണങ്ങള് പോപ്പുലര് ഫ്രണ്ട് തള്ളി.\nപോപ്പുലര് ഫ്രണ്ട് ഭീകരവാദക്യാമ്പുകള് നടത്തുന്നുണ്ടെന്നും ബോംബുകള് നിര്‍മിക്കുന്നുണ്ടെന്നും ദേശീയ അന്വേഷണ ഏജന്‍സി (എന്.ഐ.എ.) കേന്ദ്രത്തിന് റിപ്പോര്‍ട്ട് സമര്‍പ്പിച്ചിരുന്നു. ഇടുക്കി ജില്ലയില് പ്രൊഫസറുടെ കൈപ്പത്തി വെട്ടിയ കേസ്, കണ്ണൂരിലെ ക്യാമ്പില്‍നിന്ന് എന്.ഐ.എ. വാളുകള് കണ്ടെത്തിയ സംഭവം, ബോംബുനിര്‍മാണം, ബെംഗളൂരുവിലെ ആര്.എസ്.എസ്. നേതാവ് രുദ്രേഷിന്റെ കൊലപാതകം, ഇസ്!ലാമിക് സ്റ്റേറ്റ് അല്‍ഹിന്ദിയോടൊപ്പം ചേര്‍ന്ന് ദക്ഷിണേന്ത്യയില് ഭീകരപ്രവര്‍ത്തനങ്ങള് ആസൂത്രണം ചെയ്യല് തുടങ്ങിയവയാണ് എന്.ഐ.എ.യുടെ റിപ്പോര്‍ട്ടില് പോപ്പുലര് ഫ്രണ്ടിനെതിരേ ഉന്നയിക്കുന്ന ആരോപണങ്ങള്.\nഎന്നാല് പോപ്പുലര് ഫ്രണ്ടിന്റെ ദേശീയ എക്‌സിക്യുട്ടീവ് കൗണ്‍സിലംഗം പി. കോയ ആരോപണങ്ങള് നിഷേധിച്ചു. അന്വേഷണത്തിനായി എന്.ഐ.എ. തങ്ങളുടെ സംഘടനയെ സമീപിച്ചിട്ടില്ലെന്ന് അദ്ദേഹം പറഞ്ഞു. ''ദേശവിരുദ്ധമായി പോപ്പുലര് ഫ്രണ്ട് ഒന്നും ചെയ്യുന്നില്ല. ഞങ്ങള് ഭീകരവാദ ക്യാമ്പുകള് നടത്തിയിട്ടില്ല. കഴിഞ്ഞ 25 വര്‍ഷത്തിനിടെ 10 കേസുകള് മാത്രമാണ് പോപ്പുലര് ഫ്രണ്ടിന്റെ പേരിലുള്ളത്. കേരളത്തിലെ ആര്.എസ്.എസ്.സി.പി.എം. സംഘര്‍ഷങ്ങളില് നൂറോളംപേര് കൊല്ലപ്പെട്ടിട്ടുണ്ട്. എന്നാല് ഇരുസംഘടനകളെയും ദേശവിരുദ്ധമെന്ന് വിളിക്കുന്നില്ല അദ്ദേഹം പറഞ്ഞു.


ISL: James must do theses things to beat Bengaluru - Malayalam MyKhel\n» ഐഎസ്എല്: ബെംഗളൂരു കടക്കുക എളുപ്പമല്ല... ബ്ലാസ്‌റ്റേഴ്‌സ് വിയര്‍ക്കും, എല്ലാം ജെയിംസിന്റെ കൈയില്\nകൊച്ചി: ഐഎസ്എല്ലില് തിങ്കളാഴ്ച രാത്രി നടന്ന മല്‍സരത്തില് ജംഷഡ്പൂര് എഫ്‌സിക്കെതിരേ നാടകീയ സമനില പിടിച്ചുവാങ്ങിയതിന്റെ ത്രില്ലിലാണ് കേരള ബ്ലാസ്റ്റേഴ്‌സ്. 0-2നു പിന്നിട്ടുനിന്ന ശേഷമാണ് രണ്ടാംപകുതിയില് രണ്ടു ഗോളുകള് തിരിച്ചടിച്ച് മഞ്ഞപ്പട സീസണിലെ ആദ്യ തോല്‍വിയുടെ വക്കില് നിന്നും രക്ഷപ്പെട്ടത്. സീസണില് ബ്ലാസ്റ്റേഴ്‌സിന്റെ തുടര്‍ച്ചയായ മൂന്നാമത്തെ സമനില കൂടിയായിരുന്നു ഇത്.\nഇനി നവംബര് രണ്ടിന് പൂനെ സിറ്റിയെയും അഞ്ചിന് ബെംഗളൂരു എഫ്‌സിയെയുമാണ് ബ്ലാസ്റ്റേഴ്‌സിന് നേരിടാനുള്ളത്. പോയിന്റ് പട്ടികയില് അവസാന സ്ഥാനത്തുള്ള പൂനെയില് നിന്നും വലിയ വെല്ലുവിളിയുണ്ടാവാന് സാധ്യതയില്ല. എന്നാല് അഞ്ചിന് കൊച്ചിയില് നടക്കുന്ന മല്‍സരത്തില് ബെംഗളൂരുവിനെ മഞ്ഞപ്പട സൂക്ഷിക്കേണ്ടിയിരിക്കുന്നു. കോച്ച് ഡേവിഡ് ജെയിംസിന് ചില കാര്യങ്ങളില് തീരുമാനമെടുക്കാനായാല് മാത്രമേ ബെംഗളൂരുവിനെ വീഴ്ത്താന് മഞ്ഞപ്പടയ്ക്കാവുകയുള്ളൂ.\nസീസണില് നാലു മല്‍സങ്ങൡ കളിച്ചു കഴിഞ്ഞെങ്കിലും ഒരു സ്ഥിരം പ്ലെയിങ് ഇലവനെ കണ്ടെത്താന് ജെയിംസിനായിട്ടില്ല. ആദ്യ രണ്ടു മല്‍സരങ്ങളിലും ഒരേ ഇലവനെ പരീക്ഷിച്ച അദ്ദേഹം മൂന്നാമത്തെ കളിയില് മാറ്റം വരുത്തി. ഗോള്‍കീപ്പര് ധീരജ് സിങുള്‍പ്പെടെ ചിലര്‍ക്കാണ് സ്ഥാനം നഷ്ടമായത്. മത്തെയ് പോപ്ലാറ്റ്‌നിക്കിനെ മാറ്റിനിര്‍ത്തിയ ജെയിംസ് മലയാളി താരം സികെ വിനീതിനെ പ്ലെയിങ് ഇലവനില് ഉള്‍പ്പെടുത്തുകയും ചെയ്തിരുന്നു.\nഡല്‍ഹിക്കെതിരേ നടന്ന കളിയില് മൂന്നു വിദേശ താരങ്ങളെ മാത്രങ്ങളെ മാത്രമാണ് ജെയിംസ് പരീക്ഷിച്ചത്. മറ്റു പരിശീലകര് അഞ്ചു വിദേശ താരങ്ങളുടെ ക്വാട്ട തികയ്ക്കുമ്പോള് ജെയിംസ് ദേശീയ താരങ്ങള്‍ക്കു മുന്‍തൂക്കം നല്‍കിയുള്ള ഇലവനെയാണ് തിരഞ്ഞെടുത്തത്.\nഅവസാന മിനിറ്റുകളിലെ പിഴവുകള്\nതുടക്കത്തില് ലീഡ് നേടിയ ശേഷം അവസാന മിനിറ്റുകളില് ഗോള് വഴങ്ങുകയെന്നത് ഈ സീസണില് ബ്ലാസ്‌റ്റേഴ്‌സ് നേരിടുന്ന പ്രധാന വെല്ലുവിളിയാണ്. കൊച്ചിയില് കളിച്ച രണ്ടു മല്‍സരങ്ങളിലും മഞ്ഞപ്പടയ്ക്ക് ഈ തിരിച്ചടി നേരിട്ടിരുന്നു. ജയമുറപ്പിച്ചിരിക്കെയാണ് മുംബൈ സിറ്റി, ഡല്‍ഹി ഡൈനാമോസ് എന്നിവര്‍ക്കെതിരേ മഞ്ഞപ്പട സമനില കൊണ്ട് തൃപ്തിപ്പെട്ടത്.\nമുംബൈയുടെ സമനില ഗോള് ഇഞ്ചുറിടൈമില് ആയിരുന്നെങ്കില് ഡല്‍ഹിയുടെ സമനില ഗോള് 84ാം മിനിറ്റിലായിരുന്നു. ബെംഗളൂരുവിനെതിരേ ഇത്തരം പിഴവുകള് ആവര്‍ത്തിക്കാതിരിക്കാനായിരിക്കും ബ്ലാസ്റ്റേഴ്‌സ് ശ്രദ്ധിക്കേണ്ടത്.\nസുനില് ഛേത്രിയും മിക്കുവുമുള്‍പ്പെടുന്ന ലീഗിലെ ഏറ്റവും മികച്ച ആക്രമണ നിരയുള്ള ടീം കൂടിയാണ് ബെംഗളൂരു.\nമികച്ച അറ്റാക്കിങ് കോമ്പിനേഷന്\nമികച്ച അറ്റാക്കിങ് കോമ്പിനേഷന് കണ്ടെത്തുകയെന്നതാണ് ജെയിംസിന് മുന്നിലുള്ള മറ്റൊരു വെല്ലുവിളി. എടിക്കെയ്‌ക്കെതിരായ ആദ്യ കളിയില് ഗോള് നേടിയ സ്ലാവിസ സ്‌റ്റൊയാനോവിച്ചും മത്തെയ് പോപ്ലാറ്റ്‌നിക്കും പിന്നീടുള്ള മല്‍സരങ്ങളില് പ്രതീക്ഷിച്ച ഫോമിലേക്കുയര്‍ന്നിരുന്നില്ല. മുംബൈ സിറ്റിക്കെതിരേ ഗോള് നേടിയ ഹാളിചരണ് നര്‍സറെ ജംഷഡ്പൂരിനെതിരേ ഫ്‌ളോപ്പായി മാറി.\nമലയാളി താരം സഹല് അബ്ദുള് സമദ് അവസരം ലഭിച്ചപ്പോഴെല്ലാം മിന്നുന്ന പ്രകടനമാണ് നടത്തിയത്. ജംഷഡ്പൂരിനെതിരേ രണ്ടാംപകുതിയില് പകരക്കാരനായി ഇറങ്ങിയ ശേഷം താരം കസറിയിരുന്നു. പ്രതിരോധത്തില് കാര്യമായ പ്രശ്‌നങ്ങളൊന്നും ബ്ലാസ്‌റ്റേഴ്‌സ് നേരിടുന്നില്ല. ക്യാപ്റ്റന് സന്ദേഷ് ജിങ്കന്- നെമഞ്ജ ലാക്കിച്ച് പെസിച്ച് കോമ്പിനേഷന് സ്ഥിരതയാര്‍ന്ന പ്രകടനമാണ് നടത്തിക്കൊണ്ടിരിക്കുന്നത്.\nRead more about: isl isl 2018 kerala blasters manjappada bengaluru fc football david james indian super league kochi ഐഎസ്എല് ഐഎസ്എല് 2018 കേരള ബ്ലാസ്‌റ്റേഴ്‌സ് മഞ്ഞപ്പട ബെംഗളൂരു എഫ്‌സി ഫുട്‌ബോള്


football world cup 2022: Argentina will go through Group c and D predictions | ലോകകപ്പ്: മെ'സി' ഗ്രൂപ്പില് അര്‍ജന്റീനക്ക് പേടിക്കാനില്ല, മെക്‌സിക്കോയും പോളണ്ടും അട്ടിമറിക്കാര് - Malayalam MyKhel\n» ലോകകപ്പ്: മെ'സി' ഗ്രൂപ്പില് അര്‍ജന്റീനക്ക് പേടിക്കാനില്ല, മെക്‌സിക്കോയും പോളണ്ടും അട്ടിമറിക്കാര്\nUpdated: Friday, June 17, 2022, 17:16 [IST]\nഖത്തറില് നടക്കാനിരിക്കുന്ന ഫിഫ ലോകകപ്പിലെ ഹോട് ഫേവറിറ്റുകള് ഇറങ്ങുന്ന ഗ്രൂപ്പാണ് സി. ലയണല് സ്‌കലോണിയുടെയും ലയണല് മെസിയുടെയും അര്‍ജന്റീന ഉള്‍പ്പെടുന്ന ഗ്രൂപ്പില് സൗദി അറേബ്യയും മെക്‌സിക്കോയും പോളണ്ടും ബൂട്ട് കെട്ടുന്നു.\nഫുട്‌ബോള് ഇതിഹാസം ലയണല് മെസിയുടെ അവസാന ലോകകപ്പ് എന്ന നിലക്ക് ഖത്തര് ശ്രദ്ധയാകര്‍ഷിക്കുന്നു. ഏറ്റവും മികച്ച കോമ്പിനേഷനുകളെ പരീക്ഷിച്ച്, അര്‍ജന്റീന പരിശീലകന് സ്‌കലോണി അജയ്യരായ ടീമിനെ സെറ്റ് ചെയ്തു. പരാജയമറിഞ്ഞിട്ട് മുപ്പത്തിമൂന്ന് മത്സരങ്ങള് പിന്നിട്ടു എന്ന കണക്ക് മെസിപ്പടയുടെ കരുത്ത് വിളിച്ചറിയിക്കുന്നു.\nലോകകപ്പ് ഫേവറിറ്റുകളായ ബ്രസീലിനെ വീഴ്ത്തി കോപ അമേരിക്ക ചാമ്പ്യന്‍മാരായ അര്‍ജന്റീന യൂറോപ്യന് ചാമ്പ്യന്‍മാരായ ഇറ്റലിയെ തകര്‍ത്ത് ഫൈനലിസിമയിലും മുത്തമിട്ടിരുന്നു. നിലവിലെ ഫോമില് ഗ്രൂപ്പ് സിയില് അര്‍ജന്റീനക്ക് എതിരില്ല.\nടൂര്‍ണമെന്റിലെ തന്നെ ഏറ്റവും കുറഞ്ഞ റാങ്കിംഗ് ഉള്ള സൗദി അറേബ്യ(49)യെയും കോണ്‍കകാഫ് പ്രതിനിധികളായ മെക്‌സിക്കോയെയും തോല്‍പ്പിക്കാന് അര്‍ജന്റീനക്ക് വിയര്‍പ്പൊഴുക്കേണ്ടി വരില്ല. എന്നാല്, യൂറോപ്പില് വലിയ മത്സരങ്ങള് കഴിഞ്ഞെത്തുന്ന പോളണ്ട് വെല്ലുവിളി ഉയര്‍ത്തും.\nമുപ്പത്തഞ്ച് വയസായി മെസിക്ക്. മറഡോണയെ പോലെ അമരനാകാന് മെസിക്ക് അര്‍ജന്റീനക്കൊപ്പം ലോകം ജയിക്കണം. ഖത്തര് അതിനുള്ള വേദിയാണ്; അവസരമാണ്. ബാഴ്‌സലോണക്കൊപ്പം ക്ലബ്ബ് കരിയറില് ചാമ്പ്യന്‍സ് ലീഗും ക്ലബ്ബ് ലോകകപ്പും ഉള്‍പ്പടെ\nനേടാവുന്നതിന്റെ പരമാവധി ട്രോഫികള് സ്വന്തമാക്കി. ഏറ്റവും കൂടുതല് തവണ ബാലണ്‍ദ്യോര് ജേതാവായി റെക്കോര്‍ഡിട്ടു. അപ്പോഴും ലോകകപ്പ് ഒരു സ്വപ്‌നമായി അവശേഷിച്ചു. കോപ അമേരിക്കയും ഫൈനലിസിമയും അര്‍ജന്റീന സ്വന്തമാക്കിയത് ടീം വര്‍ക്കിലൂടെ ആയിരുന്നു. മെസിയുടെ അഭാവത്തിലും മികച്ച വിജയങ്ങള് നേടുന്ന ടീമാണിത്. മെസി ചേരുമ്പോള് ആ ടീമിന്റെ കരുത്ത് വേറെ ലെവലാകും. ഫിഫ റാങ്കിംഗില് നാലാം സ്ഥാനത്തുള്ള അര്‍ജന്റീനയില് നിന്ന് ചാമ്പ്യന്‍മാരുടെ കളി തന്നെ കാണാം.\nനോക്കൗട്ട് കാണാത്ത സൗദി...\nമുമ്പ് നാല് ലോകകപ്പുകള് കളിച്ചപ്പോഴും സൗദി അറേബ്യക്ക് ഗ്രൂപ്പ് റൗണ്ടിനപ്പുറത്തൊരു ലോകമുണ്ടെന്ന് അറിയാന് സാധിച്ചിട്ടില്ല. മുന് ഐവറികോസ്റ്റ്, മൊറോക്കോ, അംഗോള, സാംബിയ ദേശീയ ടീം പരിശീലകന് ഹെര്‍വെ റെനാര്‍ഡാണ് സൗദിയെ ഖത്തറില് ഒരുക്കുന്നത്. നാല് വര്‍ഷം മുമ്പ് റഷ്യ ലോകകപ്പില് രണ്ട് ഗോളുകള് മാത്രമാണ് സൗദി നേടിയതെങ്കിലും എതിരാളികളെ വിറപ്പിച്ചു. യോഗ്യതാ റൗണ്ടില് നാല് ഗോളുകള് നേടിയ സ്‌ട്രൈക്കര് സലെ അല് ഷെഹ്രിയെ മുന് നിര്‍ത്തിയാണ് റെനാര്‍ഡ് തന്ത്രം മെനയുന്നത്.\nപോളണ്ടിനെ കുറിച്ച് മിണ്ടാന് പറഞ്ഞാല് ഗോളടിക്കുന്ന റോബര്‍ട്ടുള്ള ടീമെന്ന് പറയാം. അതേ, യൂറോപ്പിലെ ഏറ്റവും സ്ഥിരതയുള്ള ബയേണ് മ്യൂണിക്ക് ഗോള് മെഷീന് റോബര്‍ട്ട് ലെവന്‍ഡോസ്‌കിയാണ് പോളണ്ടിന്റെ നെടുനായകന്. 74 അന്താരാഷ്ട്ര ഗോളുകള് നേടിയിട്ടുണ്ട്. നാപോളി മിഡ്ഫീല്‍ഡര് പീറ്റര് സിലിന്‍സ്‌കിയുടെ ഗോളിന്റെ മര്‍മമറിഞ്ഞുള്ള പാസുകളും പോളണ്ടിനെ അട്ടിമറിക്കാരാക്കുന്നു. സ്വീഡനെ പ്ലേ ഓഫില് എതിരില്ലാത്ത രണ്ട് ഗോളുകള്‍ക്ക് തോല്‍പ്പിച്ചാണ് പോളണ്ട് ടിക്കറ്റെടുത്തത്.\n1994 ന് ശേഷം എല്ലാ ലോകകപ്പുകളും കളിച്ച ടീമാണ് മെക്‌സിക്കോ. ഇത്തവണ കോണ്‍കകാഫില് കനഡയെ ഗോള് ശരാശരിയില് പിറകിലാക്കിയാണ് മെക്‌സിക്കോ യോഗ്യത നേടിയത്. യോഗ്യതാ മത്സരങ്ങളില് കൂടുതല് ഗോളടിക്കുകയോ വഴങ്ങുകയോ ചെയ്തില്ല മെക്‌സിക്കോ. മുന് ബാഴ്‌സലോണ കോച്ച് ജെറാര്‍ഡോ മാര്‍ട്ടിനോയാണ് പരിശീലകന്. വോള്‍വ്‌സ് സ്‌ട്രൈക്കര് റൗള് ജിമിനെസ്, അത്‌ലറ്റിക്കോ മാഡ്രിഡ് സൂപ്പര്‍താരം ഹെക്ടര് ഹെരേര എന്നിവര് മാര്‍ട്ടിനോയുടെ വജ്രായുധങ്ങളാണ്.\nഗ്രൂപ്പ് സി മത്സര ഷെഡ്യൂള്...\nനവംബര് 22. അര്‍ജന്റീന-സ.അറേബ്യ\nനവംബര് 22. മെക്‌സിക്കോ - പോളണ്ട്\nനവംബര് 26. പോളണ്ട് - സ.അറേബ്യ\nനവംബര് 26. അര്‍ജന്റീന - മെക്‌സിക്കോ\nനവംബര് 30. പോളണ്ട്-അര്‍ജന്റീന\nനവംബര് 30. സ.അറേബ്യ-മെക്‌സിക്കോ\nഗ്രൂപ്പിലെ ക്ലാസിക് പോരാട്ടം...\nനവംബര് 30ന് പോളണ്ടും അര്‍ജന്റീനയും തമ്മിലുള്ള പോരാട്ടമാകും ഗ്രൂപ്പ് ചാമ്പ്യന്‍മാരെ തീരുമാനിക്കുക. ബാലണ്‍ദ്യോര് പുരസ്‌കാരത്തിനായി മത്സരിച്ച മെസിയും റോബര്‍ട് ലെവന്‍ഡോസ്‌കിയും നേര്‍ക്കുനേര് വരുന്നത് ആവേശം വാനോളം ഉയര്‍ത്തും.\nനോക്കൗട്ട് റൗണ്ട് സാധ്യത : അര്‍ജന്റീന, പോളണ്ട്\nRead more about: FIFA World Cup 2022 football argentina messi football news ഫുട്‌ബോള് അര്‍ജന്റീന\nStory first published: Friday, June 17, 2022, 16:47 [IST]


ലക്ഷക്കണക്കിന് വോട്ട്, രജനിക്കുള്ള പുരസ്‌കാരം ബി.ജെ.പി.യുടെ തന്ത്രമെന്ന് സൂചന - Greenmediavision\nലക്ഷക്കണക്കിന് വോട്ട്, രജനിക്കുള്ള പുരസ്‌കാരം ബി.ജെ.പി.യുടെ തന്ത്രമെന്ന് സൂചന\nചെന്നൈ: രജനീകാന്തിന് ദാദാ സാഹേബ് ഫാൽക്കെ പുരസ്കാരം പ്രഖ്യാപിച്ചത് നിയമസഭാതിരഞ്ഞെടുപ്പുവേളയിലെ ബി.ജെ.പി.യുടെ തന്ത്രമെന്ന് വിലയിരുത്തൽ. വോട്ടെടുപ്പിന് ദിവസങ്ങൾമാത്രം ബാക്കിയിരിക്കെയാണ് തമിഴകത്തെ സൂപ്പർസ്റ്റാറിന് സിനിമാരംഗത്തെ പരമോന്നത പുരസ്കാരം പ്രഖ്യാപിച്ചത്.\nഅവാർഡ് പ്രഖ്യാപനത്തിലൂടെ തമിഴ്നാട്ടിലെ ലക്ഷക്കണക്കിന് രജനി ആരാധകരുടെ വോട്ടുകൾ എൻ.ഡി.എ. സഖ്യത്തിലേക്ക് എത്തിക്കുക എന്നതാണ് ബി.ജെ.പി.യുടെ ലക്ഷ്യമെന്നാണ് സൂചന. തമിഴ്നാട്ടിൽ എ.ഐ.എ.ഡി.എം.കെ.യും ബി.ജെ.പി.യും സഖ്യത്തിലാണ്.\n2016-ൽ രജനിക്ക് പത്മവിഭൂഷൺ ബഹുമതി ലഭിച്ചിരുന്നു. അന്നും കേന്ദ്രം ഭരിച്ചത് ബി.ജെ.പി. സർക്കാരാണ്. തൊട്ടടുത്ത വർഷമാണ് രജനീകാന്ത് രാഷ്ട്രീയപ്രവേശം പ്രഖ്യാപിക്കുന്നത്. ആത്മീയരാഷ്ട്രീയം മുന്നോട്ടുവെച്ച രജനിയെ ഒപ്പംകൂട്ടാൻ ബി.ജെ.പി. പലശ്രമവും നടത്തിയിരുന്നു. നോട്ടുനിരോധനത്തെയും സി.എ.എ.യും രജനി പിന്തുണച്ചത് ബി.ജെ.പി.യോടുള്ള അടുപ്പമായി വ്യാഖ്യാനിക്കപ്പെട്ടു. ഇത്തവണയും നിയമസഭാ തിരഞ്ഞെടുപ്പ് അടുത്തപ്പോഴാണ് രജനിക്കുള്ള കേന്ദ്രസർക്കാരിന്റെ പുരസ്കാരപ്രഖ്യാപനം.\nരജനീകാന്തിനെക്കാൾ മുമ്പ് സിനിമയിലെത്തിയ, മൂന്നു ദേശീയ അവാർഡുകൾ നേടിയ കമൽഹാസനെ എന്തുകൊണ്ട് പുരസ്കാരത്തിന് പരിഗണിച്ചില്ല എന്നും ചോദ്യമുയരുന്നുണ്ട്. ബി.ജെ.പി.യുടെ കടുത്ത വിമർശകനാണ് കമൽഹാസൻ. മാത്രമല്ല, കോയമ്പത്തൂർ സൗത്തിൽ മക്കൾ നീതി മയ്യത്തിന്റെ സ്ഥാനാർഥിയായി മത്സരിക്കുന്ന കമൽഹാസന്റെ പ്രധാന എതിരാളി ബി.ജെ.പി. നേതാവ് വാനതി ശ്രീനിവാസനാണ്. ഏതാനും ദിവസംമുമ്പ് മോദിയെയും അമിത്ഷായെയും സംവാദത്തിന് വെല്ലുവിളിച്ച് കമൽ രംഗത്തെത്തിയിരുന്നു.\nPrevious articleഗിന്നസ് ബുക്കിലേക്ക് 75 കിലോയുടെ ഭീമന് പേന\nNext articleഅട്ടപ്പാടിയിലെ ആനക്കട്ടി പാലവും ഇലക്ഷനും


കമ്പകക്കാനം കൂട്ടക്കൊലപാതകം; ഇനിയും തീരാതെ നാട്ടുകാരുടെ സംശയങ്ങള്; മറുപടിയില്ലാതെ പോലീസ്… - FUTURELINE\nകമ്പകക്കാനം കൂട്ടക്കൊലപാതകം; ഇനിയും തീരാതെ നാട്ടുകാരുടെ സംശയങ്ങള്; മറുപടിയില്ലാതെ പോലീസ്…\nകമ്പകക്കാനം കൊലക്കേസില് ദുരൂഹത ഉയര്‍ത്തി നാട്ടുകാരുടെ സംശയങ്ങള്. രണ്ടു പ്രതികള് അറസ്റ്റിലായെങ്കിലും കൂടുതല് പ്രതികള് കൃത്യത്തില് പങ്കെടുത്തിട്ടുണ്ടാകാം എന്നാണ് നാട്ടുകാര് സംശയിക്കുന്നത്. കമ്പകക്കാനം കൂട്ടക്കൊലക്കേസില് ദുരൂഹതകളും ഉത്തരം കിട്ടാത്ത ചോദ്യങ്ങളും ബാക്കിയാവുകയാണ്.\nസംശയങ്ങള്‍ക്കു തൃപ്തികരമായ മറുപടി നല്‍കാന് പൊലീസിനു കഴിയാത്തതും ദുരൂഹത ഇരട്ടിപ്പിച്ചിട്ടുണ്ട്. അതേസമയം, കൃത്യമായ തെളിവുകള് പ്രതികള്‍ക്കെതിരെയുണ്ടെന്നുമാണു പോലീസ് പറയുന്നത്. കൂട്ടക്കൊലയെക്കുറിച്ചു നാട്ടുകാരുടെ ചില സംശയങ്ങള് ഇങ്ങനെ:\nആരോഗ്യദൃഢഗാത്രനായ കൃഷ്ണനെയും കുടുംബാംഗങ്ങളെയും കായികശേഷി കുറവായ അനീഷും ലിബീഷും എങ്ങനെ കീഴ്‌പെടുത്തി? മൃതദേഹങ്ങള് മറവു ചെയ്തതിനെക്കുറിച്ചുള്ള പൊരുത്തക്കേടുകള്: കൃഷ്ണന്റെ മുണ്ട് ഉപയോഗിച്ചു സ്വന്തം ശരീരത്തില് കെട്ടിവലിച്ചാണു ചാണകക്കുഴിയിലെത്തിച്ചതെന്നാണ് അനീഷിന്റെ മൊഴി. 100 കിലോയില് കൂടുതല് ഭാരമാണു കൃഷ്ണന്. കഷ്ടിച്ച് 60 കിലോ പോലുമില്ലാത്ത അനീഷ് എങ്ങനെയാണു മൃതദേഹം ശരീരത്തില് കെട്ടിവലിച്ചത്.\nലിബീഷ് സഹായിച്ചെങ്കിലും ഇരുവര്‍ക്കും കൂടി മൃതദേഹം ഉയര്‍ത്താന് കഴിയില്ല. അടിമാലില് നിന്ന് ഒന്നര മണിക്കൂര് ബൈക്കില് യാത്രചെയ്താണു അനീഷ്, ലിബീഷിന്റെ വീട്ടിലെത്തിയത്. തുടര്‍ന്ന് 20 കിലോമീറ്റര് അകലെയുള്ള മൂലമറ്റത്തു പോയി ചൂണ്ടയിട്ടെന്നും മദ്യപിച്ചെന്നും പൊലീസ് പറയുന്നു. തുടര്‍ന്നു തൊടുപുഴയിലെത്തി, 30 കിലോമീറ്റര് അകലെയുള്ള കൃഷ്ണന്റെ വണ്ണപ്പുറത്തേക്കുള്ള വീട്ടിലേക്കു പോയെന്നും പറയുന്നു. അസമയത്ത്, അഞ്ചു പോലീസ് സ്റ്റേഷനതിര്‍ത്തിയിലൂടെയാണ് ഇരുവരും ബൈക്കില് കടന്നുപോയത്.\nരാത്രി പട്രോളിങ്ങിനിടെ ഇവരെ പൊലീസ് കണ്ടില്ലെന്നതും സംശയമുണര്‍ത്തുന്നു. കൊല നടത്തി രണ്ടാം ദിവസമാണു മൃതദേഹങ്ങള് കുഴിച്ചുമൂടിയതെന്നാണു പ്രതികളുടെ മൊഴി. ഒരാള്‍ക്കുപോലും നീണ്ടുനിവര്‍ന്നു കിടക്കാനാകാത്ത കുഴിയില് തണുത്തുറഞ്ഞ ശരീരത്തിന്റെ കയ്യും കാലും മടക്കി, അടുക്കിക്കിടത്തുന്നതു വിശ്വസിക്കാന് കഴിയില്ലെന്നും പറയുന്നു. മനോദൗര്‍ബല്യമുള്ളയാളാണു കൃഷ്ണന്റെ മകന് അര്‍ജുനെന്നാണു പൊലീസിന്റെ വാദം. എന്നാല് അര്‍ജുനു പഠന വൈകല്യം മാത്രമാണെന്നാണ് അധ്യാപകര് പറയുന്നത്.\nPrevious: കണ്ണില് പോലും കാണാത്ത എന്നെ മികച്ച നടനാക്കിയില്ലേ; നിങ്ങളെ സമ്മതിക്കണം: മനസ്സ് തുറന്ന് ഇന്ദ്രന്‍സ്..!!\nനസ്രിയയെ പിന്നിലാക്കിയ മിയ\nദല്‍ഹിയില് തീവണ്ടി ഇടിച്ച് മൂന്നുപേര് മരിച്ചു..!!


ജസ്പ്രീത് ബുംറ ഓൾഡ് ട്രാഫോർഡിലെ മാഞ്ചസ്റ്റർ യുണൈറ്റഡിന്റെ ഹോം ഗ്രൗണ്ട് സന്ദർശിച്ചു\nഐപിഎൽ 2021 ലെ ബുംറയുടെ പ്രചാരണം ഈ മാസം ആദ്യം അവസാനിച്ചു, നിലവിലെ ചാമ്പ്യന്മാരായ എംഐ7വിജയങ്ങളും7തോൽവികളുമായി അഞ്ചാം സ്ഥാനത്ത് ആദ്യ നാലിൽ നിന്ന് പുറത്തായി. ഐപിഎൽ 2021 കവർ ചെയ്യുന്ന ബ്രോഡ്കാസ്റ്റ് ടീമിൽ അംഗമായിരുന്ന ഭാര്യ സഞ്ജന ഗണേശനൊപ്പം ബുംറ ഇപ്പോൾ മാഞ്ചസ്റ്ററിലാണ്.\nമാഞ്ചസ്റ്റർ യുണൈറ്റഡിന്റെ ഹോം ഗ്രൗണ്ടായ യുണൈറ്റഡ് കിംഗ്ഡത്തിലെ ഏറ്റവും വലിയ സ്റ്റേഡിയമായ ദി തിയേറ്റർ ഓഫ് ഡ്രീംസ്, ഏകദേശം 75,000 സീറ്റുകളുള്ളസ്റ്റേഡിയം താര ദമ്പതികൾ സന്ദർശിച്ചു. ബുംറയ്ക്ക് 93 -ാം നമ്പറും പിൻഭാഗത്ത് പേരും അച്ചടിച്ച വ്യക്തിഗത യുണൈറ്റഡ് ജേഴ്‌സി അവിടെനിന്ന് ലഭിച്ചു.\nഈ സീസണിൽ 14 മത്സരങ്ങളിൽ നിന്ന് 21 വിക്കറ്റുകളുമായി മുംബൈ ഇന്ത്യൻസിന് വേണ്ടി ബുംറ മികച്ച പ്രകടനം കാഴ്ചവെച്ചു. ഈ സീസണിൽ ബൗളർമാരിൽ ഏറ്റവും കൂടുതൽ വിക്കറ്റുകൾ നേടുന്ന മൂന്നാമത്തെയാളാണ് അദ്ദേഹം. യുഎഇയിൽ നടക്കാനിരിക്കുന്ന ടി 20 ലോകകപ്പിനുള്ള ഇന്ത്യൻ ടീമിൽ 27-കാരൻ ചേരും. ഓൾ റൗണ്ടർ അക്സർ പട്ടേലിനെ മാറ്റി ഷാർദുൽ താക്കൂറിനെ നിയമിച്ചുകൊണ്ട് ഇന്ത്യ ബുധനാഴ്ച 15 അംഗ ടീമിൽ ഒരു മാറ്റം വരുത്തിയിരുന്നു.\nകഞ്ചാവും മയക്കുമരുന്നുമായി രണ്ടുപേർ പിടിയിൽ


37 സിക്സറുകൾ; ഗെയിലിന്റെ പാഴായ സെഞ്ചുറി; 241 റൺസിന്റെ റെക്കോർഡ് ചേസുമായി സെന്റ് കിറ്റ്സ്\nറെക്കോർഡുകൾ കടപുഴകിയ മത്സരത്തിൽ ക്രിസ് ഗെയിലിൻ്റെ ജമൈക്ക തല്ലാവാസിനെ തകർത്ത് സെൻ്റ് കിറ്റ്സ്. കരീബിയൻ പ്രീമിയർ ലീഗിലാണ് ബ്രൂട്ടൽ ഹിറ്റിംഗിൻ്റെ എക്സിബിഷൻ നടന്നത്. 62 പന്തിൽ 116 റൺസടിച്ച ക്രിസ് ഗെയിലിൻ്റെ വെടിക്കെട്ട് ഇന്നിംഗ്സിൻ്റെ കരുത്തിൽ ജമൈക്ക 241 റൺസ് അടിച്ചുകൂട്ടിയെങ്കിലും ഏഴ് പന്തുകൾ ബാക്കി നിൽക്കെ സെൻ്റ് കിറ്റ്സ് വിജയം കുറിക്കുകയായിരുന്നു. കരീബിയൻ പ്രീമിയർ ലീഗ് ചരിത്രത്തിലെ ഏറ്റവും ഉയർന്ന ചേസാണിത്.\nഓപ്പണിങ്ങില് നായകന് ഡെവോണ് തോമസിന്റേയും എവിന് ലൂയിസും ചേർന്ന 85 റണ്‍സ് കൂട്ടുകെട്ടും, രണ്ടാം വിക്കറ്റില് തോമസും, ലോറി ഇവാന്‍സും ചേര്‍ന്ന 76 റണ്‍സിന്റെ കൂട്ടുകെട്ടുമാണ് ജമൈക്കയെ തോല്‍വിയിലേക്ക് തള്ളിവിട്ടത്. 18 പന്തുകളിൽ മൂന്ന് ബൗണ്ടറികളും ആറ് സിക്സറുകളും സഹിതം എവിൻ ലൂയിസ് 53 റൺസെടുത്തപ്പോൾ 40 പന്തുകളിൽ 8 ബൗണ്ടറികളും മൂന്ന് സിക്സറുകളും സഹിതം ഡെവോൺ തോമസ് 71 റൺസെടുത്തു. ലോറി ഇവാൻസ് (41-20, 4*2, 6*4), ഫേബിയൻ അലൻ (37-15, 4*2, 6*2), ഷമാർ ബ്രൂക്സ് (27-15, 4*3, 6*1) എന്നിവരും സെൻ്റ് കിറ്റ്സിൻ്റെ തകർപ്പൻ വിജയത്തിൽ നിർണ്ണായക പങ്കു വഹിച്ചു. 14ആം ഓവറിൽ മൂന്നു വിക്കറ്റെടുത്ത ഒഷേൻ തോമസ് സെൻ്റ് കിറ്റ്സിനെ വിറപ്പിച്ചെങ്കിലും 37 റൺസെടുത്ത് പുറത്താവാതെ നിന്ന ഫേബിയൻ അലൻ ടീമിനെ വിജയത്തിലെത്തിക്കുകയായിരുന്നു.\nമറുവശത്ത് 62 പന്തുകളിൽ ഏഴ് ബൗണ്ടറികളും 10 സിക്സറുകളും സഹിതമാണ് ഗെയിൽ 116 റൺസടിച്ചത്. ചാഡ്‌വിക്ക് വാൾട്ടണും (36-73, 4*3, 6*8) ജമൈക്ക തല്ലാവാസിനു വേണ്ടി തിളങ്ങി. രണ്ട് ടീമുകളും കൂടി 37 സിക്‌സുകളാണ് അടിച്ചത്. അതിൽ 10 സിക്‌സറുകൾ ക്രിസ് ഗെയ്‌ലിന്റെ ബാറ്റില് നിന്നും എട്ടെണ്ണം ചാഡ്‌വിക്ക് വാൾട്ടണിൻ്റെ ബാറ്റിൽ നിന്നും പിറന്നു.\nഗെയിൽ രോഗമുക്തനായി; ബാംഗ്ലൂരിനെതിരെ കളത്തിലിറങ്ങിയേക്കും എന്ന് സൂചന\nഗെയിൽ ഇറങ്ങാത്തത് ഭക്ഷ്യവിഷബാധ കാരണമെന്ന് കുംബ്ലെ\nഉസൈൻ ബോൾട്ടുമായി സമ്പർക്കം; ക്രിസ് ഗെയിലിന്റെയും റഹീം സ്റ്റെർലിങിന്റെയും കൊവിഡ് പരിശോധനാഫലം നെഗറ്റീവ്\nഉസൈൻ ബോൾട്ടിനു കൊവിഡ്; സമ്പർക്ക പട്ടികയിൽ ക്രിസ് ഗെയിലും റഹിം സ്റ്റെർലിങും\nകരീബിയൻ പ്രീമിയർ ലീഗ്; ഗെയിൽ പിന്മാറി\n‘നീ എന്തൊരു വെറുപ്പിക്കലാണ്’; ചഹാലിന്റെ ടിക്ക് ടോക്ക് അക്കൗണ്ട് ബ്ലോക്ക് ചെയ്യണമെന്ന് ക്രിസ് ഗെയിൽ\n‘ആരോഗ്യപ്രവർത്തകരെ കരിവാരി തേക്കാൻ മനഃപൂർവശ്രമം; ഡോ. നജ്മ ചെയ്യുന്നത് ജനം വിലയിരുത്തട്ടെ’: മന്ത്രി കെ. കൈ ശൈലജ


F പുകവലിക്കാന് 21 വയസ് തികയണം; പൊതുസ്ഥലത്ത് സിഗരറ്റ് പുകച്ചാല് പിഴ 2000;ഭേദഗതിക്കൊ കേന്ദ്രസർക്കാർ - PAYYANUR NEWS\nHome NATIONAL പുകവലിക്കാന് 21 വയസ് തികയണം; പൊതുസ്ഥലത്ത് സിഗരറ്റ് പുകച്ചാല് പിഴ 2000;ഭേദഗതിക്കൊ കേന്ദ്രസർക്കാർ\nപുകവലിക്കാന് 21 വയസ് തികയണം; പൊതുസ്ഥലത്ത് സിഗരറ്റ് പുകച്ചാല് പിഴ 2000;ഭേദഗതിക്കൊ കേന്ദ്രസർക്കാർ\nഡല്‍ഹി: സിഗരറ്റും പുകയില ഉത്പന്നങ്ങളും ഉപയോഗിക്കുന്നതിനുള്ള കുറഞ്ഞ പ്രായം 21 വയസാക്കാന് കേന്ദ്ര സര്‍ക്കാര് ഒരുങ്ങുന്നതായി റിപ്പോര്‍ട്ടുകള്. നിലവില് 18 വയസാണു പുകയില ഉത്പന്നങ്ങള് വാങ്ങുന്നതിനും വില്‍ക്കുന്നതിനുമുള്ള കുറഞ്ഞ പ്രായപരിധി. കേന്ദ്ര ആരോഗ്യ മന്ത്രാലയമാണ് പുതിയ ഭേദഗതിക്കു ചുക്കാന് പിടിക്കുന്നത്. പുകയില ഉത്പന്നങ്ങള് പരസ്യം ചെയ്യുന്നതും വാങ്ങുന്നതും വില്‍ക്കുന്നതും വിതരണം ചെയ്യുന്നതും സംബന്ധിച്ചു നിലവിലുള്ള പുകയില നിരോധന നിയമത്തില് ഭേദഗതി വരുത്താനാണ് സര്‍ക്കാര് ഒരുങ്ങുന്നത്.\nപുകയില നിരോധന നിയമ ഭേദഗതി 2020ന്റെ കരട് സര്‍ക്കാര് തയാറാക്കി. ഭേദഗതി പ്രകാരം ഒരു വ്യക്തിയും പുകയില ഉത്പന്നം 21 വയസില് താഴെയുള്ളയാള്‍ക്കോ വിദ്യാഭ്യാസ സ്ഥാപനങ്ങള്‍ക്ക് 100 മീറ്റര് പരിധിയിലോ വില്‍ക്കുകയോ വില്‍ക്കാന് പ്രേരിപ്പിക്കുകയോ ചെയ്യരുത്.\nഅനധികൃതമായി സിഗരറ്റുകളും പുകയില ഉത്പന്നങ്ങളും വില്‍ക്കുന്നതിനെതിരെയും നിയമം വന്നേക്കും. പൊതുസ്ഥലങ്ങളില് പുകവലിക്കുന്നതിനുള്ള പിഴ 200 രൂപയില് നിന്ന് 2000 രൂപയാക്കുമെന്നാണ് ബില്ലിന്റെ കരടില് പറയുന്നത്.\nപുകയില നിരോധന നിയമത്തിന്റെ ഏഴാം വകുപ്പും ഭേദഗതി ചെയ്തു. നിയമം തെറ്റിക്കുന്നവര്‍ക്ക് രണ്ട് വര്‍ഷം വരെ തടവും ഒരു ലക്ഷം വരെ പിഴയും ഈടാക്കിയേക്കും. ഇതിനു പുറമേ നിര്‍ദേശിച്ചിരിക്കുന്നതിലും വളരെ കുറച്ച് അളവില് പുകയില ഉത്പന്നങ്ങള് നേരിട്ടോ അല്ലാതെയോ വില്‍ക്കുന്നതോ വിതരണം ചെയ്യുന്നതോ കുറ്റകരമാണെന്ന വ്യവസ്ഥ കൂടി ചേര്‍ക്കും. ഇത് ലംഘിക്കുന്നവര്‍ക്ക് അഞ്ച് വര്‍ഷം വരെ തടവും പിഴയും അനുഭവിക്കേണ്ടി വരും


സുല്‍ത്താന് ഗോള്‍ഡില് നിന്ന് വജ്രാഭരണങ്ങള് മോഷ്ടിച്ച കേസ്; മുഖ്യപ്രതിയുടെ സഹോദരന് അറസ്റ്റില്\nHomeRobberyസുല്‍ത്താന് ഗോള്‍ഡില് നിന്ന് വജ്രാഭരണങ്ങള് മോഷ്ടിച്ച കേസ്; മുഖ്യപ്രതിയുടെ സഹോദരന് അറസ്റ്റില്\nwebdesk December 12, 2021\nകാസര്‍കോട്: സുല്‍ത്താന് ഗോള്‍ഡ് ജ്വല്ലറിയില് നിന്ന് മൂന്ന് കോടിയോളം രൂപയുടെ വജ്രാഭരണങ്ങള് മോഷ്ടിച്ച കേസില് ഒരാള് അറസ്റ്റില്. ജ്വല്ലറിയുടെ ഡയമണ്ട് വിഭാഗം മാനേജറായിരുന്ന ദക്ഷിണ കന്നഡ സ്വദേശി മുഹമ്മദ് ഫാറൂഖിന്‍റെ സഹോദരന് ഇമ്രാന് ഷാഫിയാണ് പിടിയിലായത്. കര്‍ണാടകയില് നിന്നാണ് അറസ്റ്റ്.[www.malabarflash.com]\nഫാറൂഖാണ് കേസില് മുഖ്യ പ്രതി. രണ്ടുകോടി 88 ലക്ഷം രൂപയുടെ വജ്രാഭരണങ്ങളാണ് ജ്വല്ലറിയില് നിന്ന് പ്രതി മോഷ്ടിച്ചത്. വജ്രാഭരണങ്ങള് കര്‍ണാടകത്തിലെ വിവിധ ബാങ്കുകളില് പണയം വച്ചതായാണ് മൊഴി.\nആറ് മാസങ്ങളിലായി ഫാറൂഖ് ജ്വല്ലറിയില് നിന്ന് വജ്രാഭരണങ്ങള് കടത്തുകയായിരുന്നുവെന്നാണ് പോലീസ് പറയുന്നത്. നവംബറിലെ ഓഡിറ്റിലാണ് വജ്രാഭരണങ്ങള് നഷ്ടപ്പെട്ടതായി കണ്ടെത്തിയത്. കോവിഡിനെ തുടര്‍ന്നുള്ള അടച്ചിടലില് ജ്വല്ലറിയില് ഓഡിറ്റ് നടക്കാതിരുന്നത് മുതലാക്കിയായിരുന്നു ആഭരണങ്ങള് മോഷ്ടിച്ചത്.\nഫാറൂഖ് പല തവണകളായി കൊണ്ട് വന്ന ആഭരണങ്ങള് കര്‍ണാടകത്തിലെ വിവിധ ബാങ്കുകളില് ഇമ്രാന് ഷാഫി പണയം വച്ചതായി പോലീസ് കണ്ടെത്തിയിട്ടുണ്ട്. ഈ ആഭരണങ്ങള് പ്രതിയുമായി പോയി വീണ്ടെടുക്കാനുള്ള നടപടി ക്രമങ്ങളിലാണ് കാസര്‍കോട് ഡിവൈഎസ്പിയുടെ നേതൃത്വത്തിലുള്ള അന്വേഷണ സംഘം.\nജ്വല്ലറിയിലെ വിശ്വസ്തനായ ജീവനക്കാരനാണ് മുഖ്യപ്രതിയായ ഫാറൂഖെന്ന് പൊലിസ് പറഞ്ഞു. ഇത് മുതലാക്കിയായിരുന്നു വജ്രാഭരണങ്ങള് മോഷ്ടിച്ചത്. ഫാറൂഖ് ഇപ്പോഴും ഒളിവിലാണ്. ഇയാളെ കണ്ടെത്താനുള്ള ശ്രമത്തിലാണ് പോലീസ്.


നഷ്ടസാധ്യത അറിഞ്ഞ്, നിക്ഷേപം പ്ലാന് ചെയ്യാം\nഏത് നിക്ഷേപ രീതിയിലും നഷ്ട സാധ്യതയുണ്ട്\nപണം നിക്ഷേപിക്കുന്ന ഏതൊരാളുടെയും ഉള്ളില് ഒരു ചിന്തയേ കാണൂ. പരമാവധി ലാഭം കിട്ടണം. ലാഭം ഏറെ കിട്ടാനിടയുള്ള നിക്ഷേപ രീതികളില് നഷ്ടസാധ്യതയും ഏറെയായിരിക്കുമെന്ന കാര്യം ആരും ചിന്തിക്കാറില്ലെന്ന് മാത്രം. ഏത് നിക്ഷേപ രീതിയിലും നഷ്ട സാധ്യതയുണ്ട്. കുറഞ്ഞ ലാഭം ഉറപ്പാക്കുന്നതാണെങ്കില് നഷ്ട സാധ്യത കുറവായിരിക്കും. ലാഭം കൂടുതല് കിട്ടാന് സാധ്യതയുണ്ടെങ്കില് നഷ്ട സാധ്യതയും കൂടുതലായിരിക്കും. നിക്ഷേപം ആസൂത്രണം ചെയ്യുമ്പോള് ഓരോ വ്യക്തിയും അവരവരുടെ നഷ്ടസാധ്യത അറിഞ്ഞിരിക്കുന്നത് നന്നായിരിക്കും.\nനഷ്ടസാധ്യത എങ്ങനെ നിശ്ചയിക്കും?\nഓരോ വ്യക്തിയുടെയും നഷ്ടസാധ്യത കണ്ടെത്താന് ചില ഘടകങ്ങളുണ്ട്.\n1പ്രായം: മറ്റ് ബാധ്യതകളൊന്നുമില്ലാത്ത, വരുമാനം മുഴുവന് സ്വന്തം ആവശ്യങ്ങള്‍ക്ക് ചെലവിടുന്ന യുവതീയുവാക്കള്‍ക്ക് ഉയര്‍ന്ന നഷ്ടസാധ്യത താങ്ങാന് സാധിക്കും. അതുകൊണ്ട് ഇവര്‍ക്ക് നഷ്ടസാധ്യതയേറെയുള്ള, ഉയര്‍ന്ന ലാഭം ലഭിക്കാനിടയുള്ള നിക്ഷേപമാര്‍ഗങ്ങള് സധൈര്യം സ്വീകരിക്കാം.\n2 ഉത്തരവാദിത്തം: ചിലര്‍ക്ക് വളരെ ചെറിയ പ്രായത്തില് തന്നെ കുടുംബത്തിന്റെ ഉത്തരവാദിത്തം ഏറ്റെടുക്കേണ്ടി വരും. ഇത്തരക്കാര്‍ക്ക് പ്രായം കുറവാണെന്ന കാരണത്താല് മാത്രം ഉയര്‍ന്ന നഷ്ട സാധ്യതയുള്ള നിക്ഷേപ രീതികള് സ്വീകരിക്കാന് സാധിക്കില്ല.\n3 നിക്ഷേപത്തിനായുള്ള നീക്കിയിരിപ്പ്: നിക്ഷേപം എപ്പോഴും ഒരു ലക്ഷ്യം മുന്നില് കുള്ളതായിരിക്കണം. ഇത്തരത്തില് നിക്ഷേപം നടത്തുമ്പോള് പ്രതിമാസം എത്ര തുക നിക്ഷേപിക്കണമെന്ന് കണ്ടെത്താനാകും. ഈ തുകയേക്കാള് കൂടുതല് മാസം തോറും നിക്ഷേപിക്കാനാവുമെങ്കില് കുറച്ചൊക്കെ നഷ്ട സാധ്യതയുള്ള മേഖലകള് തെരഞ്ഞെടുക്കാം. എന്നാല് മതിയായ നിക്ഷേപ തുക കണ്ടെത്താന് വിഷമിക്കുന്ന വ്യക്തിയാണെങ്കില് നിക്ഷേപത്തിന് പരമാവധി സംരംക്ഷണം ലഭിക്കുന്ന, നഷ്ട സാധ്യത കുറഞ്ഞ രീതികള് സ്വീകരിക്കുന്നതാകും ഉചിതം.\n4 ബാധ്യത: വരുമാനത്തിന്റെ നല്ലൊരു പങ്കും വായ്പകള് തിരിച്ചടയ്ക്കാനും മറ്റു കടങ്ങള് വീട്ടാനുമൊക്കെ ചെലവിടുന്നവര്‍ക്ക് ഉയര്‍ന്ന നഷ്ട സാധ്യത താങ്ങാനാകില്ല. ഇത്തരക്കാരും സുരക്ഷിത നിക്ഷേപ രീതികള് സ്വീകരിക്കുക.\n5 വിരമിക്കല് പ്രായം: ജോലിയില് നിന്ന് വിരമിക്കാന് ഏറെ കാലമില്ലാത്തവര് ഉയര്‍ന്ന നഷ്ടസാധ്യതയുള്ള നിക്ഷേപ മേഖലകള് ഒഴിവാക്കുന്നതാകും നല്ലത്. കുറഞ്ഞ നഷ്ട സാധ്യതയുള്ളതും കൃത്യമായ ഇടവേളയില് പലിശ/ലാഭ വിഹിതയിനത്തില് പണം കിട്ടുന്നതോ ആയ നിക്ഷേപ പദ്ധതികളാണ് ഇത്തരക്കാര്‍ക്ക് കൂടുതല് യോജിക്കുക. നിക്ഷേപമാര്‍ഗം തെരഞ്ഞെടുക്കുമ്പോള്\nഓഹരി, മ്യൂച്വല് ഫണ്ടുകള് തുടങ്ങിയ നിക്ഷേപ രീതികളില് ലാഭ സാധ്യതയ്‌ക്കൊപ്പം നഷ്ട സാധ്യതയുമേറെയാണ്. എന്നാല് ബാങ്ക് സ്ഥിര നിക്ഷേപങ്ങള്, പബ്ലിക് പ്രോവിഡന്റ് ഫ്, റക്കറിംഗ് നിക്ഷേപങ്ങള്, എന്‍ഡോവ്‌മെന്റ് ഇന്‍ഷുറന്‍സ് പദ്ധതികള്, മ്യൂച്വല് ഫണ്ടുകളുടെ ലിക്വിഡ് പദ്ധതികള് എന്നിവ നഷ്ട സാധ്യത വളറെ കുറവ് മാത്രം താങ്ങാവുന്നവര്‍ക്ക് യോജിച്ച മാര്‍ഗങ്ങളാണ്.


rift in I group over seat loss | വയനാട് സീറ്റ് ഉമ്മന് ചാണ്ടിയുടെ വിശ്വസ്തന് കൊണ്ടുപോയതില് രോക്ഷം; ഐ ഗ്രൂപ്പില് ചെന്നിത്തലയ്‌ക്കെതിരെ പടയൊരുക്കം | Mangalam\nThursday, June 20, 2019 Last Updated 22 Min 25 Sec ago English Edition\nThursday 21 Mar 2019 05.28 PM\nഐ ഗ്രൂപ്പ് യോഗം ചേര്‍ന്നപ്പോള്\nവയനാട്: ലോക്‌സഭാ സീറ്റ് നഷ്ടപ്പെട്ടതിനെച്ചൊല്ലി ഐ ഗ്രൂപ്പില് പൊട്ടിത്തെറി. ചെന്നിത്തലയുടെ കഴിവുകേടാണ് സീറ്റ് നഷ്ടപ്പെടാന് കാരണമെന്നാണ് ഐ ഗ്രൂപ്പിലെ പൊതുവികാരം. കാലങ്ങളായി ഐ ഗ്രൂപ്പ് കൈവശം വച്ചിരുന്ന സീറ്റാണ് വയനാട്. സീറ്റ് നഷ്ടപ്പെട്ടതിനെ തുടര്‍ന്ന് ഐ ഗ്രൂപ്പ് നേതാക്കള് കോഴിക്കോട് യോഗം ചേര്‍ന്നു. ചെന്നിത്തലയ്ക്ക് നട്ടെല്ല് ഇല്ലാത്തതാണ് സീറ്റ് നഷ്ടപ്പെടാന് കാരണമെന്ന് യോഗത്തിന് ശേഷം കോഴിക്കോട് ഡി.സി.സി നേതാവ് വി. ബീരാന്‍കുട്ടി മാധ്യമങ്ങള്‍ക്ക് മുമ്പാകെ തുറന്നടിക്കുകയും ചെയ്തിരുന്നു.\nഎ ഗ്രൂപ്പ് നേതാവ് ഉമ്മന് ചാണ്ടി ഉദ്ദേശിച്ചടത്തേക്ക് കാര്യങ്ങള് എത്തിച്ചത് ചെന്നിത്തലയുടെ കഴിവുകേടാണെന്നാണ് ഗ്രൂപ്പിന്റെ പൊതുവികാരം. ഐ ഗ്രൂപ്പിന്റെ കൈവശമിരുന്ന സീറ്റ് ഉമ്മന് ചാണ്ടിയുടെ വിശ്വസ്തനായ ടി. സിദ്ദിഖിനാണ് ലഭിച്ചത്. സ്ഥാനാര്‍ത്ഥി നിര്‍ണയം ദിവസങ്ങളോളം വൈകിയിട്ടും ഉമ്മന് ചാണ്ടിയുടെ സമ്മര്‍ദ്ദമാണ് ഫലം കണ്ടത്. സീറ്റ് നഷ്ടപ്പെടുത്തിയതിന് നേതൃത്വം വിശദീകരണം നല്‍കണമെന്ന നിലപാടിലാണ് പ്രവര്‍ത്തകര്.\nവയനാട് സീറ്റ് നഷ്ടപ്പെട്ടതോടെ കോഴിക്കോട് ഡി.സി.സി അധ്യക്ഷ സ്ഥാനം വേണമെന്ന നിലപാടിലാണ് ഐ ഗ്രൂപ്പ്. ഇതിനായി സമ്മര്‍ദ്ദം തുടങ്ങിയിട്ടുണ്ട്.\nപിണറായിയുടെ ഭരണം യോഗി ഭരണംപോലെ; തെരഞ്ഞെടുപ്പ് ഫലംകൊണ്ടും മുഖ്യമന്ത്രി പഠിച്ചിട്ടില്ല: ചെന്നിത്തല\nതോല്‍വിയുടെ പേരില് ആന്റണിക്കെതിരെ പടയൊരുക്കം; പിന്തുണച്ച് ചെന്നിത്തല\nയു.ഡി.എഫ് അധികാരത്തില് വന്നാല് ശബരിമല വിഷയത്തില് നിയമ നിര്‍മ്മാണം നടത്തും: ചെന്നിത്തല


ഇക്കുറി ഷാജി പാപ്പന് ഒരുങ്ങിത്തന്നെയാ മക്കളെ, സര്‍വ്വകാല റെക്കോര്‍ഡായി ആട്2ട്രെയിലര്. -\nആട് ഒരു ഭീകരജീവിയെ തിയറ്ററില് പ്രേക്ഷകര് കൈവിട്ടിട്ടും എന്തിന് രണ്ടാം ഭാഗം ഇറക്കുന്നു എന്ന ചോദ്യത്തിനുള്ള ഉത്തരം ചിത്രത്തിന്റെ അണിയറ പ്രവര്‍ത്തകര് നിരവധി തവണ പങ്കുവച്ചതാണ്. ഇനിയും വ്യക്തമാ ധാരണ ലഭിക്കാത്തവര്‍ക്ക് ആട് 2വിന്റെ ട്രെയിലര് മറുപടി നല്‍കിയിരിക്കുകയാണ്. ഷാജി പാപ്പന് രണ്ടാമതും വരുന്നു എന്ന വാര്‍ത്ത കേട്ടത് മുതല് ഷാജി പാപ്പന് ആരാധകര് ആവേശത്തിലായിരുന്നു. ചിത്രത്തേക്കുറിച്ചുള്ള ഒരോ അപ്‌ഡേറ്റുകള്‍ക്കും മികച്ച സ്വീകാര്യതയാണ് ലഭിച്ചത്. ഒടുവിലിതാ ചിത്രത്തിന്റെ ട്രെയിലര് യൂട്യൂബിലെ സര്‍വ്വകാല റെക്കോര്‍ഡുകളും തകര്‍ത്ത് മുന്നേറുകയാണ.\nഅതിവേഗം പത്ത് ലക്ഷം കടന്ന ട്രെയിലര് എന്ന റെക്കോര്‍ഡ് ആട്2സ്വന്തം പേരില് കുറിച്ചിരിക്കുകയാണ്. ചൊവ്വാഴ്ച വൈകുന്നേരം യൂട്യൂബില് റിലീസ് ചെയ്ത ട്രെയിലര് 20 മണിക്കൂര് കൊണ്ട് 11 ലക്ഷത്തിലധികം ആളുകള് കണ്ടുകഴിഞ്ഞു.ജയസൂര്യ അവതരിപ്പിക്കുന്ന ഷാജി പാപ്പന് എന്ന കഥാപാത്രം ആരാധകരുടെ പ്രിയ കഥാപാത്രങ്ങളില് ഒന്നാണ്. ഒന്നാം ഭാഗത്തിന് പിന്നാലെ ഏറെ അനുകരിക്കപ്പെട്ട പാപ്പന്റെ സ്റ്റൈലിന് രണ്ടാം വരവിലും കുറവൊന്നുമില്ല. ഡൂഡും സാത്താന് സേവ്യറും സച്ചിന് ക്ലീറ്റസുമൊക്കെ രണ്ടാം ഭാഗത്തിലുമുണ്ട്.\nFebruary 9, 2018 February 9, 2018 Amruth MollyLive\nതുടക്കം മുതല് വിവാദങ്ങള് പിന്തുടര്‍ന്ന് ഒടുവില് മാധവിക്കുട്ടിയുടെ കഥ മിനിസ്‌ക്രീനിലേക്കെത്തുകയാണ്. ആമി എന്ന പേരില് കമല് സംവിധാനം ചെയ്ത് മഞ്ജു വാര്യര് നായികയായി അഭിനയിക്കുന്ന സിനിമയുടെ റിലീസിനെതിരെ ഹര്‍ജി വന്നിരുന്നെങ്കിലും ഫെബ്രുവരി9ന് തന്നെ റിലീസിനെത്തിയിരിക്കുകയാണ്.സ്ത്രീകള് പറയാന് മടിച്ച പല കാര്യങ്ങളും എഴുത്തിലൂടെ പറഞ്ഞ മാധവിക്കുട്ടി അഥവ കമലസുരയ്യയെ ഇഷ്ടപ്പെടാത്തവരായി ആരുമില്ല. അതിനാല് ആമി അത്രയധികം പ്രതീക്ഷകളുമായിട്ടാണ് തിയറ്ററുകളിലേക്കെത്തുന്നത്. സിനിമയെ കുറിച്ച് ആദ്യം വന്ന പ്രതികരണം ഇങ്ങനെ.കമലസുരയ്യ അഥവ മാധവിക്കുട്ടി എന്ന മലയാളത്തിന്റെ പ്രിയപ്പെട്ട എഴുത്തുകാരിയുടെ […]\nJune 11, 2018 Amruth MollyLive\nകലാജീവിതത്തിലെ തന്റെ വഴികാട്ടിയും മാര്‍ഗദര്‍ശ്ശിയുമൊക്കെ അച്ഛനായിരുന്നുവെന്ന് നിരവധി അഭിമുഖങ്ങളില് മഞ്ജു വാര്യര് വ്യക്തമാക്കിയിരുന്നു. വ്യക്തി ജീവിതത്തിലെ വലിയ പ്രതിസന്ധിയില് താരത്തിന് ശക്തമായ പിന്തുണ നല്‍കിയതും കുടുംബമായിരുന്നു. കാന്‍സര് രോഗബാധിതനായ മാധവ വാര്യര് കഴിഞ്ഞ ദിവസം മരണത്തിന് കീഴടങ്ങിയിരുന്നു. മരണസമയത്ത് മഞ്ജു വാര്യരും സഹോദരന് മധുവാര്യരും ഒപ്പമുണ്ടായിരുന്നു. മുത്തശ്ശനെ അവസാനമായി കാണാന് കൊച്ചുമകളായ മീനാക്ഷിയും എത്തിയിരുന്നു. ദിലീപിനൊപ്പമാണ് താരപുത്രി എത്തിയത്. തൃശ്ശൂര് പുള്ളിലെ വീട്ടിലെത്തിയ ഇരുവരും ഒരു മണിക്കൂറിലധികം അവിടെ ചെലവഴിച്ചിരുന്നു. മധു വാര്യരെയും മറ്റ് കുടുംബാംഗങ്ങളെയും ആശ്വസിപ്പിച്ചതിന് […]\nവേദനയെടുത്ത് കരയുന്ന ശാലിനിയെ കണ്ടപ്പോള് സങ്കടമായി, ആ കുറ്റബോധമാണ് പ്രണയമായി മാറിയതെന്ന് അജിത്ത്\nഅനിയത്തിപ്രാവിലൂടെയാണ് ശാലിനി നായികയായത്. എന്നാല് അതിനും എത്രയോ മുന്‍പ് ശാലിനിയും ശ്യാമിലിയും പ്രേക്ഷക മനസ്സില് ഇടംപിടിച്ചിരുന്നു. ബാലതാരമായി പ്രേക്ഷക മനസ്സില് ഇടംപിടിച്ച താരം നായികയായി എത്തിയപ്പോള് മികച്ച സ്വീകാര്യതയായിരുന്നു ലഭിച്ചത്. മലയാളത്തില് മാത്രമല്ല തമിഴകത്തിനും ഏറെ പ്രിയപ്പെട്ട അഭിനേത്രിയായിരുന്നു ശാലിനി. നിരവധി അവസരങ്ങളാണ് തമിഴില് നിന്നും താരത്തെ തേടിയെത്തിയത്. ലഭിച്ച കഥാപാത്രങ്ങളെയെല്ലാം അങ്ങേയറ്റം മനോഹരമാക്കിയാണ് ശാലിനി മുന്നേറിയത്. അജിത്തുമായുള്ള വിവാഹത്തിന് ശേഷം ശാലിനി തമിഴകത്തിന്റെ മരുമകളാവുകയായിരുന്നു. അജിത്താവട്ടെ മലയാളികളുടെ സ്വന്തം മരുമകനും. തെന്നിന്ത്യന് സിനിമയിലെ മാതൃകാ താരദമ്പതികളായി […]


വര്‍ക് ഫ്രം ഹോം : ഇടവേളയില് ലഘു വ്യായാമങ്ങള് – Tip of India News\nവര്‍ക് ഫ്രം ഹോ അതിനാല് പലപ്പോഴും കഠിനമായ ശരീരവേദനയിലേക്കും നടുവേദനയിലേക്കും നയിക്കുന്നു. അത്തരമൊരു സാഹചര്യം ഒഴിവാക്കാന് നിങ്ങള് ചെയ്യേണ്ടത് ജോലിക്കിടയില് പതിവായി ഇടവേളകള് എടുക്കുക എന്നതാണ്. വര്‍ക്ക് ഫ്രം ഹോ വിരസതയില് നിന്ന് നിങ്ങളുടെ ശരീരത്തെ മോചിപ്പിക്കാന് ചില ലഘു വ്യായാമങ്ങള് നിങ്ങള്‍ക്ക് ചെയ്യാവുന്നതാണ്.\nലഘുവായ സ്‌ട്രെച്ചിംഗ് വ്യായാമങ്ങളിലൂടെ ശരീരം ഒരുപരിധി വരെ ഊര്‍ജ്ജസ്വലമായി നിലനിര്‍ത്താന് സാധിക്കും. ഓരോ തവണ സ്‌ട്രെച്ചിംഗ് ചെയ്യുമ്പോഴും ശരീരത്തിലെ രക്തയോട്ടം ക്രമപ്പെട്ട് മസിലുകള്‍ക്ക് ആയാസം ലഭിക്കുകയും ചെയ്യുന്നു.\nകട്ടിലില് ഇരിക്കുമ്പോള് നിങ്ങള്‍ക്ക് ചെയ്യാന് കഴിയുന്ന ഒരു സ്‌ട്രെച്ച്. ക്യാറ്റ് പോസ്, നിങ്ങളുടെ ശരീരത്തിന്റെ മുകളിലെ എല്ലാ പേശികളെയും ലഘൂകരിക്കുകയും പുറം നേരെയാക്കുകയും ചെയ്യുന്നു. വര്‍ക്ക് ഫ്രം ഹോം വേളകളില് കൂടുതല് നേരം ഇരിക്കുന്നത് നിങ്ങളുടെ തോളിനെ പ്രയാസപ്പെടുത്തിയേക്കാം. അത് ലഘൂകരിക്കാന് ഈ പോസ് സഹായിക്കും.\nനിങ്ങളുടെ കാല് മുട്ടു കുത്തി പിന്നിലേക്ക് മടക്കിക്കൊണ്ട് ഇരിക്കുക എന്നതാണ് ചെയ്യേണ്ടത്. കാല്‍മുട്ട്, കാല്‍പാദം, കൈകള് എന്നിവ തറയിലായിരിക്കും. നിതംബം, തല എന്നിവ നേരെ നിര്‍ത്തുക. പിന്നീട് കൈകള് തറയില് നിന്ന് എടുത്ത് മുന്നോട്ടേക്ക് മെല്ലെ നീട്ടുക. തുടര്‍ന്ന് കൈകള് തറയിലേക്ക് തന്നെ തിരികെ എത്തിക്കുക.\nഞാനാണ് സെലക്ഷന് കമ്മിറ്റി ചെയര്‍മാനെങ്കില് ഒരിക്കലും ധോണിയെ ലോകകപ്പ് ടീമിലെടുക്കില്ല : ശ്രീകാന്ത്


ഒബാമയെ നമ്മള് സല്‍ക്കരിച്ചു വിട്ട ശേഷം ഇന്ത്യക്കാര്‍ക്ക് അമേരിക്കയില് നല്ല സല്‍ക്കാരമാണ് ലഭിക്കുന്നത്. മീര ചേച്ചിയെ സല്‍കരിച്ച വാര്‍ത്തയാണ് ആദ്യം വന്നത്. കഴിഞ്ഞ ദിവസം ഹര്‍ദീപ്ജിയെയും സല്‍കരിച്ചതായി വിവരം കിട്ടി. വാര്‍ത്ത വായിച്ചതോടെ എന്റെ വയറ് നിറഞ്ഞു. ആരേലും ഒരു പൂവമ്പഴം തൊലിച്ച് തന്നാല് അത് തിന്നാനുള്ള ഗ്യാപ് മാത്രമേ ഇനിയുള്ളൂ. അമേരിക്കക്കാര് നന്ദിയില്ലാത്തവരാണെന്ന് ഇനി ഒരുത്തനും പറയരുത്. പറഞ്ഞാല് അവനെ ഞാന് ഇരുമ്പുലക്ക കൊണ്ട് അടിക്കും !!.\nപതിവ് പോലെ എല്ലാവര്ക്കും സ്വീകരണം എയര്‍പോര്‍ട്ടില് വെച്ചു തന്നെയാണ് കിട്ടിയത്. അമേരിക്കയിലെ ഇന്ത്യന് അംബാസഡര് മീര ശങ്കര് ഇന്ത്യന് നാരിമാരുടെ ട്രേഡ് മാര്‍ക്കായ സാരിയുടുത്താണ് മിസ്സിസിപ്പി എയര്‍പോര്‍ട്ടില് എത്തിയത്. pat-down എന്ന് പറയുന്ന ഒരുതരം വിഭവമാണ് അവിടെ വിളമ്പിയിരുന്നത്. അതായത് വല്ല ആറ്റം ബോംബും സാരിക്കടിയില് ഒളിപ്പിച്ചിട്ടുണ്ടോ എന്ന് കൈ കൊണ്ട് തടവി ഒരു പരിശോധന. തെറ്റിദ്ധരിക്കരുത്..സ്നേഹക്കൂടുതല് കൊണ്ടാണ് കെട്ടോ ഈ പരിശോധന. .. 'ഞാന് ഇന്ത്യന് അംബാസഡര് ആണ്. ഒബാമയുടെ കൂടെ ചായ കുടിച്ചിട്ടുണ്ട്. ഹില്ലാരിയുടെ കൂടെ ചോറ് ബെയിച്ചിട്ടുണ്ട്' എന്നൊക്കെ മീര ചേച്ചി പറഞ്ഞു നോക്കി. എവടെ?.. സ്വീകരണം സ്വീകരണം തന്നെ.\nഐക്യ രാഷ്ട്ര സഭയിലെ ഇന്ത്യന് അംബാസഡര് ആണ് ഹര്‍ദീപ് പുരി. പുള്ളിക്ക് സ്വീകരണം കിട്ടിയത് ഹൂസ്റ്റണ് എയര്‍പോര്‍ട്ടില് വെച്ചാണ്. അവിടെയും വിഭവം ചൂടുള്ള pat-down തന്നെ. ടേസ്റ്റ് കൂടാന് അല്പം കുരുമുളക് പൊടി മുകളില് വിതറിയിരുന്നു എന്ന് മാത്രം. "ഞാന് ഇന്ത്യന് അംബാസഡര് ആണ്. എനിക്കിപ്പോള് വിശക്കുന്നില്ല". സ്വീകരണം കൊണ്ട് ശ്വാസം മുട്ടിയപ്പോള് സര്‍ദാര്‍ജിയും പറഞ്ഞു നോക്കി. "ഏതു കോപ്പിലെ ഇന്ത്യ, ടര്‍ബന് അഴിയെടേയ് .." എന്ന് സായിപ്പ്. 'അത് തൊട്ട് കളിയില്ല' എന്ന് അംബാസഡര്‍ജി. 'എന്നാല് അവിടെ നിക്കടെ' എന്ന് അതിഥി ദേവോ ഭവ.. ചൂടുള്ള സ്വീകരണം ഏറ്റു വാങ്ങി അംബാസഡര്‍ജി അരമണിക്കൂര് രണ്ടു കാലില് നിന്നു!. ഭാഗ്യം. ഒറ്റക്കാലില് നിര്‍ത്തിയില്ല. അമേരിക്കക്കാര് നന്ദിയില്ലാത്തവരാണെന്ന് ആരേലും പറഞ്ഞാല് ഇരുമ്പുലക്ക ഞാനെടുക്കും!!!.\nഇന്നലെ നമ്മുടെ വിദേശ കാര്യ മന്ത്രി എസ് എം കൃഷ്ണ പ്രതിഷേധിച്ചു. ഹാവൂ.. അത് കേട്ടതോടെ എന്‍റെ വയറ് വീണ്ടും നിറഞ്ഞു. പുള്ളിക്കും പ്രതിഷേധമുണ്ട്!!!. പോരാത്തതിന് ബി ജെ പിക്കാര് ഇന്നലെ ദല്‍ഹിയിലെ അമേരിക്കന് എംബസിക്ക് മുന്നില് പ്രകടനവും നടത്തി. ഇനി എല്ലാം ശരിയാവും.. .. ദാ.. ഇപ്പോ ശരിയാവും.. താമരശ്ശേരി ചുരം.. മെയ്തീനെ..ആ ചെറിയ സ്ക്രൂ... .\nമ്യാവൂ: മിസ്റ്റര് ഒബാമ ഇന്ത്യയില് വരുന്നതിന്റെ മുമ്പേ ഞാന് പറഞ്ഞതാണ് അതിയാനെ നമ്മുടെ എയര്‍പോര്‍ട്ടില് ഒന്ന് പരിശോധിച്ചേ വിടാവൂ എന്ന്. ആരും കേട്ടില്ല. ഇപ്പോള് നിന്ന് മോങ്ങുന്നു!!.ഇന്ത്യ പിണങ്ങുമത്രേ! ഫൂ...!!!\nമിസ്റ്റര് ഒബാമ, ക്യൂ പ്ലീസ്


Wed Jan 27 2021 08:18:46 GMT+0530 (India Standard Time)\nമേരിലാന്‍ഡിലെ ആന്‍ഡ്രൂസ് എയര്‍ഫോഴ്‌സ് ബേസില്‍നിന്നാണ് ട്രംപ് യാത്രതിരിച്ചത്. ഇന്ത്യയിലെ ജനങ്ങളോടൊത്തു ചേരാന് കാത്തിരിക്കുകയാണെന്നും പ്രധാനമന്ത്രി നരേന്ദ്ര മോദിയുമായി തനിക്ക് നല്ല ബന്ധമാണുള്ളതെന്നും പുറപ്പെടുന്നതിനു മുമ്പായി ട്രംപ് മാധ്യമപ്രവര്‍ത്തകരോട് പറഞ്ഞു.\nSRF23 Feb 2020 4:43 PM GMT\nവാഷിങ്ടണ്: ദ്വിദിന സന്ദര്‍ശനത്തിനായി യുഎസ് പ്രസിഡന്റ് ഡോണള്‍ഡ് ട്രംപ് ഇന്ത്യയിലേക്ക് തിരിച്ചു. ഭാര്യ മെലാനിയയും ട്രംപിനൊടപ്പമുണ്ട്. മേരിലാന്‍ഡിലെ ആന്‍ഡ്രൂസ് എയര്‍ഫോഴ്‌സ് ബേസില്‍നിന്നാണ് ട്രംപ് യാത്രതിരിച്ചത്. ഇന്ത്യയിലെ ജനങ്ങളോടൊത്തു ചേരാന് കാത്തിരിക്കുകയാണെന്നും പ്രധാനമന്ത്രി നരേന്ദ്ര മോദിയുമായി തനിക്ക് നല്ല ബന്ധമാണുള്ളതെന്നും പുറപ്പെടുന്നതിനു മുമ്പായി ട്രംപ് മാധ്യമപ്രവര്‍ത്തകരോട് പറഞ്ഞു. നരേന്ദ്ര മോദി തന്റെ സുഹൃത്താണെന്നും അദ്ദേഹം അവകാശപ്പെട്ടു.\nമെലാനിയയെ കൂടാതെ മകള് ഇവാന്‍ക ട്രംപും ഇവാന്‍കയുടെ ഭര്‍ത്താവ് ജെറാദ് കുഷ്‌നറും ട്രംപിനൊപ്പം ഇന്ത്യയിലെത്തുന്നുണ്ട്. ഫെബ്രുവരി 24,25 തിയതികളിലാണ് ട്രംപിന്റെ ഇന്ത്യാസന്ദര്‍ശനം. ഫെബ്രുവരി 24,25 തിയതികളിലാണ് ട്രംപ് ഇന്ത്യയിലുണ്ടാവുക. തിങ്കളാഴ്ച ഉച്ചയോടെ അഹമ്മദാബാദില് ട്രംപ് വിമാനം ഇറങ്ങും.\nട്രംപിന്റെ സന്ദര്‍ശനവുമായി ബന്ധപ്പെട്ട് വിപുലമായ ഒരുക്കങ്ങളാണ് ഗുജറാത്ത്‌കേന്ദ്രസര്‍ക്കാരുകള് നടത്തിയിരിക്കുന്നത്. അഹമ്മദാബാദിലെ നമസ്‌തേ ട്രംപ് പരിപാടി, ആഗ്രയില് താജ്മഹല് സന്ദര്‍ശനം, ഡല്‍ഹിയില് നയതന്ത്രചര്‍ച്ച എന്നിവയാണ് മുപ്പത്താറു മണിക്കൂര് സന്ദര്‍ശനത്തിലെ പ്രധാനപരിപാടികള്. ചൊവ്വാഴ്ച ഡല്‍ഹിയിലെ ഹൈദരാബാദ് ഹൗസിലാണ് നയതന്ത്ര ചര്‍ച്ചകള്. രാവിലെ രാജ്ഘട്ടില് മഹാത്മാ ഗാന്ധി സമാധിയില് പുഷ്പചക്രം സമര്‍പ്പിച്ച ശേഷം രാഷ്ട്രപതി ഭവനില് നല്‍കുന്ന ആചാരപരമായ സ്വീകരണം ട്രംപ് ഏറ്റുവാങ്ങും.\nഇന്ത്യയിലെത്തുന്ന ട്രംപിനും മെലാനിയ ട്രംപിനും രാജകീയ സ്വീകരണമാണ് ആഗ്രയില് ഒരുക്കുന്നത്. വിമാനത്താവളത്തില് നിന്ന് അമര് വിലാസ് കൊട്ടാരത്തിലേക്കുള്ള പത്തുകിലോമീറ്റര് നീളംവരുന്ന റോഡിന്റെ പാര്‍ശ്വങ്ങളില് 16,000ത്തോളം ചെടികളാണ്ഉത്തര്‍പ്രദേശ് സര്‍ക്കാര് വെച്ചത്.ട്രംപ് കടന്നുപോകുമ്പോള് റോഡിന്റെ ഇരുവശത്തും ഇന്ത്യന്-അമേരിക്കന് പതാകകളേന്തി കുട്ടികളും വഴിയരികില് അണിനിരക്കും. റോഡിലെ 21 ഇടത്ത് നൃത്തസംഘങ്ങളും അണിനിരക്കുന്നുണ്ട്. സംസ്ഥാനത്തിന്റെ സാംസ്‌കാരിക പാരമ്പര്യം നൃത്തരൂപങ്ങളിലൂടെ ഇവര് അവതരിപ്പിക്കും.\nനഗരത്തില് അലഞ്ഞുതിരിഞ്ഞു നടക്കുന്ന പശുക്കളെയെല്ലാം ഗോശാലകളിലേക്ക് മാറ്റി. നഗരത്തില് നിന്ന് തെരുവുനായ്ക്കളെയും മാറ്റി. താജ്മഹല് സന്ദര്‍ശനത്തില് സഞ്ചാരികള് ഏറ്റവുമധികം നേരിടുന്നത് കുരങ്ങന്മാരുടെ ശല്യമാണ്. ഇവരെ തടയുന്നതിന് വേണ്ടി 125 പോലിസ് ഉദ്യോഗസ്ഥരെയാണ് ടെറസില് മാത്രം വിന്യസിച്ചിരിക്കുന്നത്. കുരങ്ങന്മാരെ ഭയപ്പെടുത്തുന്നതിനായി അഞ്ച് ഹനുമാന് കുരങ്ങുകളെയും വിന്യസിക്കുന്നുണ്ട്.\nTrump departs INDIA


Anoop gets emotonal, Bighouse latest incidents - Malayalam Filmibeat\n10 hrs ago അമിതാഭ് ബച്ചൻ ആശുപത്രിയിലാണോ, അഭിഷേക് ബച്ചന്റെ രസകരമായ മറുപടി വൈറൽ\n11 hrs ago തെരുവ് ഗായകരുടെ പാട്ടിന് ചുവട് വെച്ച റിമി ടോമി, നടിയുടെ വീഡിയോ വൈറലാകുന്നു...\n11 hrs ago പൃഥ്വിരാജിന് കോവിഡ് രോഗമുക്തി, ഒരാഴ്ച കൂടി നീരിക്ഷണത്തില് തുടരും\nNews 4ാം തവണയും നിതീഷ് തുടരുമോ? ബീഹാറിൽ ആദ്യഘട്ട വോട്ടെടുപ്പ് ആരംഭിച്ചു, ജനവിധി 71 സീറ്റുകളിലേക്ക്\nഅനിയത്തിയെപ്പോലെ കണ്ടു! അവളാണ് അസുഖത്തെക്കുറിച്ച് പറഞ്ഞ് കളിയാക്കിയത്.. പൊട്ടിക്കരഞ്ഞ് അനൂപ്!\n| Updated: Tuesday, August 28, 2018, 12:25 [IST]\nപേർളിയെക്കുറിച്ച് ഇങ്ങനെയൊന്നും കരുതിയില്ലെന്ന് അനൂപ്\nടെലിവിഷന് പ്രേക്ഷകരെല്ലാം ഇപ്പോള് ബിഗ് ബോസിന് പിന്നാലെയാണ്. പ്രൈം ടൈമില് സംപ്രേഷണം ചെയ്യുന്ന പരിപാടിക്ക് മികച്ച സ്വീകാര്യതയാണ് ലഭിക്കുന്നത്. വ്യത്യസ്തമായ ടാസ്‌ക്കുകളും അപ്രതീക്ഷിത ട്വിസ്റ്റുമൊക്കെയായി പരിപാടി മുന്നേറുകയാണ്. മോഹന്‍ലാലാണ് ഈ പരിപാടിയുടെ അവതാരകന്. സിനിമയിലും സീരിയലിലുമൊക്കെയായി പ്രേക്ഷകര്‍ക്ക് ഏറെ സുപരിചിതരായവരാണ് ഈ പരിപാടിയില് മാറ്റുരയ്ക്കുന്നത്. അതാത് ആഴ്ചയിലെ പ്രകടനത്തിന്റെ അടിസ്ഥാനത്തിലാണ് വിലയിരുത്തലുകള്. പ്രേക്ഷകരുടെ വോട്ടിങ്ങും ഏറെ പ്രധാനപ്പെട്ട കാര്യമാണ്. ഇവ രണ്ടും കൂടി കണക്കിലെടുത്താണ് പുറത്തേക്ക് പോവേണ്ടവരെ തീരുമാനിക്കുന്നത്.\nസക്രീനില് കാണുന്ന പോലെയല്ല തങ്ങളുടെ യഥാര്‍ത്ഥ വ്യക്തിത്വമെന്ന് പലരും ഇതിനോടകം തന്നെ തെളിയിച്ചിട്ടുണ്ട്. ഫോണും സോഷ്യല് മീഡിയയിലും കുടുംബാംഗങ്ങളും സുഹൃത്തുക്കളുമില്ലാതെ 100 ദിനം ബിഗ് ഹൗസില് ബിഗ് ബോസിന്റെ നിര്‍ദേശങ്ങള്‍ക്ക് കാതോര്‍ത്ത് കഴിയുകയെന്ന വലിയ വെല്ലുവിളിയാണ് മത്സരാര്‍ത്ഥികള്‍ക്ക് മുന്നിലുള്ളത്. ഇടയ്ക്ക് കാലിടറി ചിലരൊക്കെ തിരിച്ചുപോവുന്നുണ്ട്. വൈല്‍ഡ് കാര്‍ഡ് എന്‍ട്രിയിലൂടെ പുറത്തുപോയവരില് ചിലര് തിരിച്ചെത്തിയിട്ടുമുണ്ട്. പേളി മാണിയുടെ വഴക്കുകളായിരുന്നു കഴിഞ്ഞ ദിവസത്തെ എപ്പിസോഡിനിടയിലെ സുപ്രധാന സംഭവങ്ങളിലൊന്ന്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nപേളിയെ വിവാഹം ചെയ്താല് ശ്രീനിയുടെ കാര്യം കട്ടപ്പൊക?പ്രണയത്തില് സംശയം?മൗനം പാലിച്ച് ഇണക്കുരുവികള്\nബഷീറാണ് പുതിയ ക്യാപ്റ്റനായി നിയമിതനായത്. എന്നാല് ബഷീറിന്റെ നിയന്ത്രണത്തിലല്ല പല കാര്യങ്ങളും നടക്കുന്നതെന്ന് പേളി ആരോപിച്ചിരുന്നു. അദ്ദേഹത്തിനോട് നേരിട്ടാണ് താരം ഇക്കാര്യം പറഞ്ഞത്. ഇതോടെയാണ് ബഷീര് എല്ലാവരെയും വിളിച്ച് ചേര്‍ത്തത്. ഇപ്പോള് യോഗം ചേര്‍ന്നതിന് പിന്നിലെ കാരണത്തെക്കുറിച്ച് ചോദിച്ചപ്പോഴാണ് പേലഇയുടെ ആവശ്യപ്രകാരമാണെന്ന് അദ്ദേഹം പറഞ്ഞത്. ഇത് മനസ്സിലാക്കിയ സാബുവും അനൂപും ഈ തീരുമാനത്തെ എതിര്‍ത്തിരുന്നു. ഇക്കാര്യത്തെക്കുറിച്ച് ഇവര് എതിര്‍പ്പ് പരസ്യമായി പ്രകടിപ്പിക്കുകയും ചെയ്തിരുന്നു.\nപേളിയെ ചോദ്യം ചെയ്തു\nപേളിയുടെ ആവശ്യപ്രകാരം യോഗം വിളിക്കാനാവില്ലെന്ന് പറഞ്ഞാണ് അനൂപ് രംഗത്തെത്തിയത്. അത്തരമൊരു കീഴ് വഴക്കം ഇവിടെയില്ലെന്നും താരം തുറന്നടിച്ചിരുന്നു. ഇതോടെയാണ് താങ്കള് ആരാണെന്ന് ചോദിച്ച് പേളിയും വഴക്കിട്ടത്. തുടക്കത്തിലെ ചോദ്യം ചെയ്യല് പിന്നീട് മുട്ടന് വഴക്കിലേക്ക് നീങ്ങുകയായിരുന്നു. വിട്ടുകൊടുക്കാതെ ഇരുവരും വാഗ്വാദത്തിലേര്‍പ്പെടുകയായിരുന്നു. ഇടയ്ക്ക് കയറിയ ബഷീറിനായിരുന്നു പിന്നത്തെ ഊഴം. പിന്നീടുള്ള വഴക്ക് ഇവര് തമ്മിലായിരുന്നു.\nശ്രീനിയെ ഇടപെടാന് സമ്മതിച്ചില്ല\nബഷീറുമായുള്ള വഴക്കിനിടയില് ഇടയ്ക്ക് കയരാനെത്തിയ ശ്രീനിയെ പേളി വിലക്കുകയായിരുന്നു. നാണമില്ലാത്തവനാണ് ബഷീറെന്നായിരുന്നു പ്രധാന ആരോപണം. തന്നെക്കുറിച്ച് പറഞ്ഞ പേളിക്ക് കൃത്യമായ മറുപടിയായിരുന്നു താരം നല്‍കിയത്. ഇടയ്ക്ക് ശ്രീനി പിടിച്ചുമാറ്റിയെങ്കിലും പിടിച്ചുമാറ്റാതെ അവന് തന്നെ എന്താണ് ചെയ്യാന് പോകുന്നതെന്ന് കാണട്ടെയെന്ന് പേളി വെല്ലുവിളിക്കുകയായിരുന്നു.\nതന്റെ വീട്ടുകാരെയാണ് പേളി പറഞ്ഞതെന്നും അതിനുള്ള യോഗ്യത പോലും അവള്‍ക്കില്ലെന്നും ബഷീര് പറഞ്ഞു. വീട്ടില് പോയി കാണിക്കെടാ എന്നായിരുന്നു താരത്തിന്റെ കമന്റ്. ഇതുപറഞ്ഞായിരുന്നു ഇരുവരും വഴക്കടിച്ചത്. പേളിയുമായുള്ള വഴക്ക് അവസാനിപ്പിച്ചതിനിടയിലാണ് തനിക്ക് മത്സരത്തില് തുടരേണ്ടെന്നും തിരിച്ചുപോവണമെന്നുമാവശ്യപ്പെട്ട് ബഷീറെത്തിയത്. തന്‍രെ പേര് മോശമാക്കാനാണ് അവര് ശ്രമിച്ചതെന്നും പറഞ്ഞ് പൊട്ടിക്കരഞ്ഞ ബഷീറിനെ സാബുവും അനൂപും ചേര്‍ന്നാണ് സാന്ത്വനിപ്പിച്ചത്.\nഇതുപോലെ മുന്നോട്ട് പോവാന് തനിക്കാവില്ലെന്ന് പറഞ്ഞായിരുന്നു അനൂപ് സങ്കടപ്പെട്ടത്. തന്റെ അസുഖത്തെപ്പോലും പേളി വെറുതെ വിട്ടില്ലെന്നും അതേക്കുറിച്ച് പറഞ്ഞും കളിയാക്കിയെന്ന് പറഞ്ഞായിരുന്നു അദ്ദേഹം കരഞ്ഞത്. അനിയത്തിയുടെ സ്ഥാനത്താണ് അവളെ കണ്ടത്. തന്നെ പുച്ഛിക്കാനുള്ള എന്ത് യോഗ്യതയാണ് അവള്‍ക്കുള്ളതെന്നും താരം ചോദിച്ചിരുന്നു. പുറമേ കാണുമ്പോള് മാലാഖയെ പോലെ തോന്നുമെങ്കിലും അവളുടെ ഉള്ളിലൊരു ഡ്രാക്കുളയുണ്ടെന്നും അദ്ദേഹം പറയുന്നു.\nശ്രീനിയെ ഓര്‍ക്കുമ്പോള് സങ്കടം\nപേളിയെ വിവാഹം ചെയ്യാനിരിക്കുന്ന ശ്രീനിയുടെ അവസ്ഥയെക്കുറിച്ചോര്‍ക്കുമ്പോള് സങ്കടം തോന്നുന്നുവെന്നാണ് സാബുവും അനൂപും പറയുന്നത്. ഇടയ്ക്ക് വെച്ച് അരിസ്റ്റോ സുരേഷുമായും താരം വഴക്കിട്ടിരുന്നു. പേളിക്ക് നല്‍കാനുള്ള അടി അദ്ദേഹം തന്റെ മുഖത്ത് നല്‍കിയായിരുന്നു പ്രതിഷേധിച്ചത്. തുടക്കത്തില് അടുത്ത സൗഹൃദത്തിലായിരുന്ന പലരും മത്സരം മുറുകുന്നതിനിടയില് മാറുകയാണ്. പേളിയുടെ ഭാവമാറ്റത്തില് ശ്രീനി പോലും പകച്ച് നില്‍ക്കുന്ന കാഴ്ചയായിരുന്നു കഴിഞ്ഞ ദിവസം കണ്ടത്.\nAnoop gets emotonal, Bighouse latest incidents


തിരുവനന്തപുരത്ത് കയറ്റിറക്ക് തൊഴിലാളി ആത്മഹത്യ ചെയ്ത നിലയിൽ. | Malayali Manasu\nHome Kerala തിരുവനന്തപുരത്ത് കയറ്റിറക്ക് തൊഴിലാളി ആത്മഹത്യ ചെയ്ത നിലയിൽ.\nതിരുവനന്തപുരത്ത് കയറ്റിറക്ക് തൊഴിലാളി ആത്മഹത്യ ചെയ്ത നിലയിൽ.\nവേളി മാധവപുരം സ്വദേശി പ്രഫുല്ലകുമാറി (50) നെയാണ് തൂങ്ങിമരിച്ച നിലയിൽ കണ്ടെത്തിയത്.\nകൊച്ചുവേളി ഇംഗ്ലീഷ് ഇന്ത്യൻ ക്ലേ കമ്പനിയിലെ തൊഴിലാളിയായ ഇദ്ദേഹത്തെ കമ്പനിക്കുള്ളിലാണ് തൂങ്ങിമരിച്ച നിലയിൽ കണ്ടെത്തിയത്.\nപട്ടിണി മൂലമാണ് പ്രഫുല്ലകുമാർ ആത്മഹത്യ ചെയ്തതെന്ന് ആരോപിച്ച് തൊഴിലാളികൾ പ്രതിഷേധിക്കുകയാണ്. 145 ദിവസമായി കമ്പനി പൂട്ടിക്കിടക്കുകയാണ്. കമ്പനി തുറന്ന് പ്രവർത്തിക്കണമെന്നാവശ്യപ്പെട്ട് സമരവും നടക്കുന്നുണ്ട്. പ്രഫുല്ലകുമാർ ഇന്നലവരെ സമരപ്പന്തലിൽ ഉണ്ടായിരുന്നു. ജില്ലാ കളക്ടർ സ്ഥലത്തെത്തിയാൽ മാത്രമേ മൃതദേഹം മാറ്റാൻ അനുവദിക്കൂ എന്നാണ് തൊഴിലാളികൾ പറയുന്നത്.\nPrevious articleചൊവ്വാഴ്ച മുതൽ സംസ്ഥാനത്തെ തിയേറ്ററുകൾ തുറക്കുന്ന കാര്യത്തിൽ അനിശ്ചിതത്വം\nNext articleബൂട്ടാ സിംഗ് (86) അന്തരിച്ചു


മുറിവേറ്റ സിംഹത്തിന്റെ ശ്വാസം ഗര്‍ജ്ജനത്തേക്കാള് ഭയങ്കരമായിരുന്നു.. | David Warner gave epic reply to criticizers\nമുറിവേറ്റ സിംഹത്തിന്റെ ശ്വാസം ഗര്‍ജ്ജനത്തേക്കാള് ഭയങ്കരമായിരുന്നു..\nവേട്ട അവസാനിച്ചു എന്ന് ഇരകളെ വിശ്വസിപ്പിക്കുന്നവനാണ് യഥാര്‍ത്ഥ വേട്ടക്കാരനെങ്കില് ഡേവിഡ് വാര്‍ണറിനെ അക്ഷരം തെറ്റാതെ അങ്ങനെ വിളിക്കാം.\n15 Nov 2021 7:12 AM GMT\nഒരുമാസം മുമ്പ് ക്രിക്കറ്റ് പ്രേമികളെ ഒന്നടങ്കം സങ്കടത്തിലാഴ്ത്തിയ ഒരു ചിത്രമുണ്ടായിരുന്നു... യു.എ.ഇയിലെ ഒരു ക്രിക്കറ്റ് സ്‌റ്റേഡിയത്തിന്റെ ഗ്യാലറിയില് ഇരുന്നു ടീമിന്റെ പതാക വീശുന്ന ഡേവിഡ് വാര്‍ണറിന്റെ ചിത്രം... പിന്നില് നിന്നു ചതിക്കപ്പെട്ടു രാജ്യവും കിരീടവും നഷ്ടമായ രാജാവിന്റെ ദൈന്യതയായിരുന്നു അന്ന് ആ മുഖത്ത്. നിരാശയോടെയിരുന്ന അതേ മണ്ണില്‍നിന്ന് ഒരു മാസത്തിനിപ്പുറം വാര്‍ണര് മറ്റൊരു ചിത്രം സമ്മാനിച്ചു. വീഴ്ച ആഗ്രഹിച്ചവരുടെയും വിമര്‍ശകരുടെയും വായടപ്പിച്ച പ്രകടനത്തിനൊടുവില് വിജയഭേരി മുഴക്കുന്ന തികഞ്ഞ യോദ്ധാവിന്റെ ചിത്രം...\nവേട്ട അവസാനിച്ചു എന്ന് ഇരകളെ വിശ്വസിപ്പിക്കുന്നവനാണ് യഥാര്‍ത്ഥ വേട്ടക്കാരനെങ്കില് ഡേവിഡ് വാര്‍ണറിനെ അക്ഷരം തെറ്റാതെ അങ്ങനെ വിളിക്കാം. കാരണം ടി 20 ലോകകപ്പിന് എത്തുമ്പോള് ഓസ്‌ട്രേലിയയുടെ ഏറ്റവും വലിയ തലവേദനയായിരുന്നു അദ്ദേഹത്തിന്റെ മോശം ഫോം.\nലോകകപ്പിനു തൊട്ടു മുമ്പ് നടന്ന ഐ.പി.എല്ലില് റണ്‍സ് കണ്ടെത്താനാകാതെ വിഷമിച്ച വാര്‍ണര് ഉടന് കളി നിര്‍ത്തുമെന്നു വരെ അഭ്യൂഹങ്ങള് ഉയരുന്നു. മോശം ഫോമും പ്രായക്കൂടുതലും ചൂണ്ടിക്കാട്ടി ഒരിക്കല് നായകനായിരുന്ന താരത്തെ ഐ.പി.എല്. ടീം സണ്‍റൈസേഴ്‌സ് ഹൈദരാബാദ് നായക സ്ഥാനത്തുനിന്നും ഒടുവില് ടീം ഇലവനില് നിന്നും ചവുട്ടി പുറത്താക്കുന്നു. പ്രതിസന്ധിഘട്ടത്തില് ടീം മാനേജ്‌മെന്റിന്റെയും ഒഫീഷ്യലുകളുടെയും പിന്തുണ ലഭിക്കാതെ പോയ നിരാശയില് സ്‌റ്റേഡിയത്തിലേക്കു പോലും വരാതെ ഹോട്ടല് മുറിയില് അടിച്ചിരുന്ന ദിനങ്ങള്. എത്ര വലിയ പ്രൊഫഷണല് താരമായാലും മനസ് ഇടിഞ്ഞു പോകുന്ന നിമിഷങ്ങള്.\nപക്ഷേ വാര്‍ണറിലെ പോരാളിയെ ഉണര്‍ത്തുകയാണ് ഈ വെല്ലുവിളികള് ചെയ്തത്. പ്രചോദനവുമായി ഗ്ലെന് മാക്‌സ്‌വെല് അടക്കമുള്ള ഓസ്‌ട്രേലിയന് ക്രിക്കറ്റ് ടീമിലെ സഹതാരങ്ങള് വാര്‍ണര്‍ക്ക് ഒപ്പം നിന്നപ്പോള് അറേബ്യന് മണ്ണില് ഓസ്‌ട്രേലിയയുടെ തേരാളിയായി മാറുകയായിരുന്നു അദ്ദേഹം.\nഐ.പി.എല്ലിലെ മോശം ഫോമിനെത്തുടര്‍ന്ന് വാര്‍ണറിനെ ഓസീസ് ടീമില് ഉള്‍പ്പെടുത്തരുതെന്ന് ആവശ്യമുയര്‍ന്നതാണ്. എന്നാല് ഐ.സി.സി. ടൂര്‍ണമെന്റുകളില് ഓസീസിനു വേണ്ടി മികച്ച പ്രകടനം നടത്തിയ റെക്കോഡുള്ള വാര്‍ണറിനെ കൈയൊഴിയാന് നായകന് ആരോണ് ഫിഞ്ചിനും സഹതാരം മാക്‌സ്‌വെല്ലിനും ആകുമായിരുന്നില്ല.\nഇരുവരും ശക്തിയായി വാദിച്ച് ഒപ്പം നിന്നപ്പോള് ആരാധകര്‍ക്ക് കണ്ടു ശീലമുള്ള 'ആ പഴയ' വാര്‍ണര് പുനര്‍ജനിക്കുന്ന കാഴ്ചയ്ക്കാണ് യു.എ.ഇ. സാക്ഷ്യം വഹിച്ചത്. അധിക്ഷേപങ്ങളെ മുന്നോട്ടു കുതിക്കാനുള്ള ഇന്ധനമാക്കി മാറ്റിയ ആ പോരാളി ഉണര്‍ന്നെഴുന്നേറ്റപ്പോള് കിട്ടാക്കനിയായ ടി 20 ലോകകപ്പ് കിരീടവുമായാണ് ഓസീസ് നാട്ടിലേക്കു മടങ്ങുന്നത്.\nഏഴു മത്സരങ്ങളില് നിന്ന് 48.16 ശരാശരിയില് 289 റണ്‍സ്... ഈയൊരു കണക്കുകള്‍ക്ക് അപ്പുറത്താണ് വാര്‍ണര് എന്ന ഓപ്പണര് ഓസ്‌ട്രേലിയന് ടീമിനു നല്‍കിയ കെട്ടുറപ്പ്. കാരണം ലോകക്രിക്കറ്റില് താരതമ്യേന കുഞ്ഞന്മാരായ ബംഗ്ലാദേശിനോടു ചരിത്രത്തിലാദ്യമായി പരമ്പര തോറ്റ് പ്രതാപകാലത്തിന്റെ നിഴല് മാത്രമായി എത്തിയ അവര്‍ക്ക് ഉണര്‍ത്തുപാട്ടായത് വാര്‍ണറുടെ ദൃഡനിശ്ചയമാണ്.\nടൂര്‍ണമെന്റില് സെമിഫൈനലിലും ഫൈനലിലുമടക്കം പല മത്സരങ്ങളിലും വിജയശില്‍പികള് മറ്റുള്ളവരായിരുന്നെങ്കിലും വാര്‍ണര് നല്‍കിയ തുടക്കം തന്നെയാണ് ഓസീസിനെ വിജയങ്ങളിലേക്കു നയിച്ചത്. അതില് അവസാന രണ്ടു വലില മത്സരങ്ങളില് ചേസ് ചെയ്തു ജയിക്കാന് ഓസീസിന് ധൈര്യം ലഭിച്ചത് മുന്‍നിരയില് വാര്‍ണര് നടത്തിയ കടന്നാക്രമണങ്ങള് തന്നെയാണ്.\nഅതിനാല്‍ത്തന്നെയാകും തങ്ങളുടെ കന്നി ടി 20 കിരീടത്തില് ഓസീസ് മുത്തമിട്ടപ്പോള് ടൂര്‍ണമെന്റിലെ മികച്ച താരമായി വാര്‍ണറിനെ തെരഞ്ഞെടുത്തത് കാവ്യനീതിയായി ക്രിക്കറ്റ് ആരാധകര് വിലയിരുത്തുന്നത്. 303 റണ്‍സുമായി പാകിസ്താന് നായകന് ബാബര് അസം ടോപ്‌സ്‌കോറര് ആയെന്നത് ശരിയാണ്. എന്നാല് സെമിയില് അമ്പയറിങ് പിഴവില് പുറത്തായിരുന്നില്ലെങ്കില് ടോപ് സ്‌കോറര് പദവിയും വാര്‍ണര്‍ക്കൊപ്പം നിന്നേനെ എന്നു വിശ്വസിക്കുന്നവരാണ് ആരാധകരില് ഏറെയും.\nഈ ടൂര്‍ണമെന്റിനൊരു താരം ഉണ്ടെങ്കില് അത് വാര്‍ണര് തന്നെയാണെന്ന് ഉറപ്പിച്ചു പറയാം. കാരണം ഓസ്‌ട്രേലിയയെ നേരിടാന് ഇറങ്ങിയ എതിരാളികള്‍ക്കെല്ലാം ഒരു കാര്യം ഉറപ്പായിരുന്നു. ആദ്യ അഞ്ച് ഓവറുകള്‍ക്കുള്ളില് വാര്‍ണറെ മടക്കിയാല് ഓസീസിനെ പ്രതിരോധത്തിലാഴ്ത്താം എന്നത്. പക്ഷെ പൂച്ചക്ക് മണി കെട്ടാന് ആര്‍ക്കും കഴിഞ്ഞില്ല; അല്ലെങ്കില് മണികെട്ടാന് പൂച്ച പിടിനല്‍കിയില്ല. ആസൂത്രണം നടത്തിയവരാകട്ടെ പൂച്ചയുടെ ഇരകളായി മാറുകയും ചെയ്തു. ഇവിടെയാണ് വാര്‍ണറുടെ മിടുക്ക്.\nഏകദിന ക്രിക്കറ്റ് ലോകകപ്പ് ആരംഭിച്ച് 12 വര്‍ഷങ്ങള്‍ക്കകം ഓസ്‌ട്രേലിയ ആ കിരീടം സ്വന്തമാക്കിയിരുന്നു. എന്നാല് ട്വന്റി 20 ലോകകപ്പില് അത് ആവര്‍ത്തിക്കാനാകാതെ അവര് വലയുകയായിരുന്നു. ഒടുവില് 14 വര്‍ഷങ്ങള്‍ക്കു ശേഷം കിട്ടാക്കനിയായ ആ കിരീടം നേടിക്കൊടുത്തവന് ഓസീസ് ക്രിക്കറ്റ് ചരിത്രത്തില് ഇനിയുള്ള സ്ഥാനം ഉയര്‍ന്ന പടിയിലായിരിക്കും തീര്‍ച്ച.


പ്രണയം മായ്ക്കാന് കത്തി; കാമുകി അറസ്റ്റില് | Love, America, Police, Attack, പ്രണയം, അമേരിക്ക, പൊലീസ്, അക്രമം - Malayalam Oneindia\nപ്രണയം മായ്ക്കാന് കത്തി; കാമുകി അറസ്റ്റില്\nPublished: November 18 2010, 12:10 [IST]\nലണ്ടന്: പ്രണയത്തിന് കണ്ണും കാതുമില്ലെന്നാണ് പറയാറ്. പ്രണയം കത്തിനില്‍ക്കുമ്പോള് അത് പ്രകടിപ്പിയ്ക്കാന് അക്കൂട്ടര് പലതും ചെയ്യാറുണ്ട്. യുഎസിലെ നെബ്രാസ്‌ക്കയിലെ ഒരു യുവാവ് പ്രണയിനിയുടെ പേര് കഴുത്തില് പച്ച കുത്തിയാണ് തന്റെ സ്‌നേഹം പ്രകടിപ്പിച്ചത്. എന്നാല് ഈ സ്‌നേഹപ്രകടനം വലിയ വിനയാവുമെന്ന് കാമുകന് കരുതിയില്ല.\nനെബ്രാസ്‌ക്ക സ്വദേശിയായ റൊണാള്‍ഡ് മൈന (30)റാണ് കഴുത്തില് പച്ചകുത്തി സ്‌നേഹം പ്രകടിപ്പിച്ചത്. പക്ഷേ ഇടക്കാലത്ത് പ്രണയം പൊളിഞ്ഞതോട മൈനറുടെ കഴുത്തിലെ പേര് മായ്ച്ചു കളയണമെന്ന് കാമുകി ട്രെസ് അമേഴ്‌സണ് ആവശ്യപ്പെട്ടു. എന്നാല് പ്രണയവഞ്ചനയുടെ സ്മാരകമായി ആ പേര് സൂക്ഷിക്കുമെന്നായിരുന്നു നിരാശാകാമുകന്റെ മറുപടി. ഇതോടെ ഹാലിളകിയ ട്രെസ് മുന്‍കാമുകന്റെ കഴുത്തിലെ പച്ചകുത്ത് കത്തി കൊണ്ട് കുത്തി മായ്ച്ചുകളയാന് ശ്രമിച്ചു.\nകത്തിക്കുത്ത് നടത്തിയ പത്തൊമ്പതുകാരി കാമുകിയിപ്പോള് പൊലീസ് കസ്റ്റഡിയിലാണ്. കഴുത്തില് മുറിവേറ്റ റൊണാള്‍ഡ് മൈനര് ആശുപത്രിയില് ചികിത്സയിലും. കഴുത്തില് പച്ചകുത്തിയിരുന്ന അക്ഷരങ്ങള് മായ്ക്കാന് മാത്രമാണ് ട്രെസ ശ്രമിച്ചത് എന്നതിനാല് യുവാവിന്റെ കഴുത്തിലെ മുറിവ് ആഴത്തിലുള്ളതല്ലെന്ന് ഡോക്ടര്‍മാര് അറിയിച്ചു.\nതന്റെ കാര് ട്രെസ മോശമായി ഉപയോഗിച്ച് ചീത്തയാക്കുന്നു എന്ന് റൊണാള്‍ഡ് പറഞ്ഞതാണ് ഇവരുടെ പ്രണയം പൊളിയാന് കാരണമെന്ന് പൊലീസ് പറയുന്നു.\nlove america police attack പ്രണയം അമേരിക്ക പൊലീസ് അക്രമം


140 കോടി മുടക്കിയാണ് മ്യൂസിയം നിര്‍മാണം.2015 ലാണ് മ്യൂസിയത്തിന് അന്നത്തെ അഖിലേഷ് യാദവ് സര്‍ക്കാര് അനുമതി നല്‍കിയത്.\nമുഗള് രാജവംശത്തിന്റെ പേരില് ഉത്തര്‍പ്രദേശില് നിര്‍മിച്ചു കൊണ്ടിരിക്കുന്ന മ്യൂസിയത്തിന്റെ പേര് മാറ്റി മുഖ്യമന്ത്രി യോഗി ആദിത്യനാഥ്. മ്യൂസിയത്തിന് ഛത്രപതി ശിവാജിയുടെ പേര് നല്‍കും.\nഅടിമത്തത്തിന്റെ അടയാളങ്ങളെ പ്രചരിപ്പിക്കേണ്ടതില്ലെന്നും രാജ്യത്തിന്റെ അഭിമാനമുണ്ടാക്കുന്ന കാര്യങ്ങളാണ് സ്ഥാപിക്കേണ്ടത് എന്നും ചൂണ്ടിക്കാട്ടിയാണ് തീരുമാനം. മുഗുളരല്ല രാജ്യത്തിന്റെ മാതൃകയെന്നും യോഗിആദിത്യനാഥ് വ്യക്തമാക്കി. വീഡിയോ കോണ്‍ഫറന്‍സ് വഴി ഉദ്യോഗസ്ഥരുമായി ചര്‍ച്ച നടത്തിയതിന് ശേഷമാണ് തീരുമാനം.\nആഗ്രയിലാണ് മുഗള് രാജവംശത്തിന്റെ പേരില് മ്യൂസിയും നിര്‍മാണം നടക്കുന്നത്. താജ് മഹലിന്റെ കിഴക്ക് പ്രവേശനകാവത്തിന് സമീപമായാണ് മ്യൂസിയം നിര്‍മിക്കുന്നത്. 140 കോടി മുടക്കിയാണ് മ്യൂസിയം നിര്‍മാണം.2015 ലാണ് മ്യൂസിയത്തിന് അന്നത്തെ അഖിലേഷ് യാദവ് സര്‍ക്കാര് അനുമതി നല്‍കിയത്. മൂന്ന് ഏക്കര് സ്ഥലത്താണ് മ്യൂസിയം നിര്‍മിക്കുന്നത്. മുഗള് ഭരണകാലത്തെ രേഖകളും നിര്‍മിതികളുമാണ് മ്യൂസിയത്തില് പ്രദര്‍ശിപ്പിക്കുന്നത്. ഛത്രപതി ശിവാജിയുടെ കാലത്തെ രേഖകളും വസ്തുക്കളും പ്രദര്‍ശനത്തിനുണ്ടാകും.\nനേരത്തേ, ആദിത്യനാഥിന്റെ ഭരണത്തിന് കീഴില് ഉത്തര്‍പ്രദേശിലെ പല സ്ഥലങ്ങളുടേയും പേര് മാറ്റിയിരുന്നു. അലഹബാദിന്റെ പുതിയ പേര് പ്രയാഗ് രാജ് എന്നാണ്.\n1526-1540 വരേയും 1555 മുതല് 1857 വരേയുമാണ് മുഗള് രാജക്കന്മാര് ഇന്ത്യ ഭരിച്ചത്.താജ് മഹല്, കുത്തബ് മിനാര് അടക്കമുള്ള പല കെട്ടിടങ്ങളും മുഗള് കാലത്ത് നിര്‍മിച്ചതാണ്.


ഹരികൃഷ്ണയുടെ മൃതദേഹത്തിനൊപ്പം സെൽഫി; നാലു നഴ്സുമാരെ പുറത്താക്കി - MALABAR FLASH\nHome National News ദേശീയം ഹരികൃഷ്ണയുടെ മൃതദേഹത്തിനൊപ്പം സെൽഫി; നാലു നഴ്സുമാരെ പുറത്താക്കി\nഹരികൃഷ്ണയുടെ മൃതദേഹത്തിനൊപ്പം സെൽഫി; നാലു നഴ്സുമാരെ പുറത്താക്കി\nഹൈദരാബാദ്: ആന്ധ്രപ്രദേശ് മുൻ മുഖ്യമന്ത്രി എൻ.ടി. രാമറാവുവിന്‍റെ മകനും മുൻ മന്ത്രിയുമായ നന്ദമൂരി ഹരികൃഷ്ണയുടെ മൃതദേഹത്തിനൊപ്പം സെൽഫിയെടുത്ത നാലു നഴ്സുമാരെ ആശുപത്രി മാനേജ്മെന്‍റ് പുറത്താക്കി. നൽഗൊണ്ടയിലെ കാമിനേനി സൂപ്പർ സ്പെഷാലിറ്റി ആശുപത്രിയിലെ നാലു ജീവനക്കാരെയാണു പുറത്താക്കിയത്.[www.malabarflash.com]\nഹരികൃഷ്ണയുടെ മൃതദേഹത്തിനൊപ്പം നഴ്സുമാർ ചിരിച്ചുനിൽക്കുന്ന സെൽഫി സമൂഹമാധ്യമങ്ങളിൽ വ്യാപകമായി പ്രചരിച്ചിരുന്നു. ഇതിനെതിരേ വൻ പ്രതിഷേധവുമുയർന്നു. ഇത് ശ്രദ്ധയിൽപ്പെട്ടയുടൻ ആശുപത്രി മാനേജ്മെന്‍റ് നഴ്സുമാരെ പുറത്താക്കുകയായിരുന്നു. ഹരികൃഷ്ണയുടെ മൃതദേഹം പോസ്റ്റ്മോർട്ടത്തിന് എത്തിച്ചപ്പോഴാണ് നഴ്സുമാർ സെൽഫിയെടുത്തത്.\nആന്ധ്രയിലെ നെല്ലൂരിൽ വിവാഹച്ചടങ്ങിൽ പങ്കെടുക്കാൻ പോകവേയായിരുന്നു ഹരികൃഷ്ണയുടെ കാർ അപകടത്തിൽപ്പെട്ടത്. തലയ്ക്കു ഗുരുതരമായി പരിക്കേറ്റതാണു മരണകാരണം. മുൻ രാജ്യസഭാംഗമായ ഹരികൃഷ്ണയുടെ സഹോദരീഭർത്താവാണ് ആന്ധ്രപ്രദേശ് മുഖ്യമന്ത്രി എൻ. ചന്ദ്രബാബു നായിഡു.